
Antanas DANILIAUSKAS 


Mokytojas Antanas Daniliauskas gimė 1876 m. sausio 2 d. Sintautuose. Kartu su Pranu 
Vaičaičiu mokėsi Sintautų pradinėje mokykloje ir Marijampolės gimnazijoje. 1895 m. įstojo į 
Petrapilio universiteto Filologijos fakultetą. 1897 m. pas A.Daniliauską žandarams suradus slaptą 
lietuvių studentų draugijos bibliotekėlę, buvo suimtas, metus išlaikytas kalėjime, pašalintas iš 
universiteto ir metams ištremtas iš Lietuvos. 1901 m. gavo leidimą stoti baigti filologijos studijas 
Kazanės universitete. Diplomą įsigijo 1903 m. Negalėdamas gauti darbo Lietuvoje, dirbo Rusijoje. 
Į Lietuvą A.Daniliauskas grįžo 1918 metais. 1919 metų pradžioje įkūrė progimnaziją Naumiestyje, 
o 1919 metų rudeni įkūrė Marijampolės mokytojų seminariją ir jai vadovavo iki 1923 metų. Tuo 
pačiu metu ėjo ir Marijampolės Rygiškių Jono gimnazijos mokytojo pareigas. 1923-1928 m. 
mokytojas Antanas Daniliauskas dirbo Marijampolės Rygiškių Jono gimnazijos direktoriumi, 
1928-1932 m. - Švietimo ministerijos Aukštesniųjų mokyklų departamento direktoriumi, o 1932- 
1934 m. Švietimo ministerijos generaliniu sekretoriumi, nuo 1934 metų - vėl Marijampolės Rygiškių 
Jono gimnazijos direktorius. 1940 metais bolševikų atleistas iš gimnazijos direktoriaus pareigų, 
dirbo dėstytoju mokytojų seminarijoje. 1941 m. birželio 14 d. su šeima ištremtas iš Lietuvos. 
Pakeliui nuo šeimos atskirtas, pateko į Rešiotų lagerį, o šeima buvo ištremta net prie Laptevų 
jūros. 

Mokytojas Antanas Daniliauskas mirė badu 1942-ųjų Naujųjų metų naktį Rešiotų 
konclageryje (Rusija). 


Gimnazistas A.Daniliauskas A.Daniliauskas - Marijampolės gimnazijos direktorius 


Pranas VAIČAITIS 


Poetas Pranas Vaičaitis gimė 1876 m. vasario 10 d. Santakų kaime, Sintautų valsčiuje. 
Mokėsi Sintautų pradžios mokykloje, baigė Marijampolės gimnaziją. Neįstojus į Seinų kunigų 
seminariją, santykiai su tėvu paaštrėjo, todėl, studijuodamas teisę Petrapilio universitete, pats 
turėjo užsidirbti pragyvenimui. Studentaujant jam nemažai padėjo profesoriaus E.Volterio šeima. 
Iš prigimties nestipri Prano Vaičaičio sveikata, nepriteklių alinama, dar labiau susilpnėjo, todėl, 
1900 metais baigęs studijas, buvo priverstas grįžti į tėviškę. Bet ir gyvenimas tėviškėje džiovos 
nebesulaikė. Mirė Pranas Vaičaitis eidamas 26-uosius metus, 1901 m. rugsėjo 21 d. savo gimtinėje 
Santakuose. Palaidotas Sintautų kapinėse. 

Dar besimokydamas Marijampolės gimnazijoje, Pranas Vaičaitis įsijungė į lietuvišką sąjūdį. 
Studijuodamas universitete, taip pat nenutraukė lietuviškos veiklos, dėl kurios vos nebuvo pašalintas 
iš šios aukštosios mokyklos. Pasirašydamas Sekupasakos slapyvardžiu, P.Vaičaitis beveik visą 
savo kūrybą išspausdino Jono Kauno redaguotoje “Vienybėje lietuvninkų“. Po poeto mirties 
pasirodė pirmoji jo kūrybos knygutė (1903), o 1912 m. ir antrasis jos leidimas, kuriame pirmą 
kartą buvo publikuota brolio kun. Juozo Vaičaičio parašyta poeto biografija. 1921 metais, jau 
nepriklausomoje Lietuvoje, pasirodė nepilnas jo “Raštų" tomas. Vėliau buvo išleistos poeto 
knygos "Lyrika ir satyra" (1951, 1956), “Yra šalis" (1964), “Lėkite, dainos" (1975), “Raštai" (1996), 
kuriuose pirmą kartą publikuoti visi žinomi P. Vaičaičio kūriniai. Poeto gyvenimą bei kūrybą 
tyrinėjo Z.Kuzmickis, A.Zalatorius, Z.Šileris. 


Studentas P.Vaičaitis 


A. A. 
Bvarčainis MBB 

Motiejus BALTUSIS 


Knygnešys Motiejus Baltūsis gimė 1876 m. vasario 
14 d. Gerulių kaime, Barzdų valsčiuje. Baigęs pradžios 
mokyklą, nuo 1892 metų, kartu su knygnešiu J.Rimša ir 
kitais, Pilviškių apylinkėse platino lietuvišką spaudą. 
Rašinėjo žinutes į "Ūkininką", “Lietuvos darbininką". 1895 
m. kartu su kitais Pilviškių apylinkėje nukabinėjo lenteles 
su rusiškais kaimų pavadinimais, o vietoj nukabintų 
uždėdavo lietuviškas. 1899 m. pirmą kartą buvo suimtas, 
keliems mėnesiams įkalintas Kalvarijos kalėjime. Dažnai 
paslapčiomis į Mažąją Lietuvą “Varpo" ir “"Ūkininko" 
redaktoriams nešdavo rankraščius. Apie 1900 metus 
Motiejus Baltūsis apsigyveno Vilniuje ir vertėsi 
knygrišyste, o kartu buvo ir lietuviškos spaudos 
platintoju tarp Vilniaus lietuvių. Buvo nagingas. Sau 
pasidarė visus baldus, juose įtaisydamas slaptavietes. 
1902 m. pabaigoje buvo suimtas su dideliu slaptos 
literatūros kroviniu. Nuteistas trims metams kalėjimo. 
Už priklausymą Lietuvos socialdemokratų partijai 1911 
m. ištremtas į Irkusko sritį. 

Motiejus Baltūsis, 1923 m. su šeima grįžęs iš Sibiro 
į Maskvą, neturėjo kur prisiglausti, susirgo šiltine ir mirė. 


M.Baltūsis 


Nemuno slėnis ties Kriūkais 

Antanas VAILOKAITIS 


Ūkininkas, bankininkas Antanas Vailokaitis 
gimė 1876 m. liepos 10 d. Pikžirnių kaime, Sintautų 
valsčiuje. Buvo geras matematikas, todėl, baigęs 
pradinį mokslą, dar mokėsi buhalterijos paslapčių. 
Grįžęs į tėviškę ūkininkauti, jaunesniuosius brolius 
leido į mokslą. Ukininkavo pavyzdingai. Perstatė 
visus trobesius, išskyrus gyvenamąjį namą. 
Atvažiavę broliai Jonas ir kun. Juozas džiaugdavosi 
ir dalindavosi išlikusiais prisiminimais iš vaikystės 
dienų. 1926 metais Antanas Vailokaitis su šeima 
persikėlė gyventi į Šakius ir iki 1940 metų dirbo 
Ūkio banke. Lietuvą okupavus bolševikams, 
gyventi grižo į Pikžirnius. 1946 m. A.Vailokaitis 
buvo suimtas. Kalėjo Griškabūdyje, Marijampolėje, 
o vėliau Lukiškių kalėjime Vilniuje, Šilutės lageryje. 
1948 metais grįžęs iš lagerio, gyveno Kaune. 

Mirė Antanas Vailokaitis 1958 m. rugpjūčio 
29 d. Kaune. Palaidotas Petrašiūnų kapinėse. 


D.Vailokaitytė-Knyvienė 


Petronėlė Vilkaitytė - Vailokaitienė ir Antanas Vailokaitis 


Vailokaitynė (1997 m.) 


Antanas STAUGAITIS 


Vyskupo Justino Staugaičio dešimčia metų jaunesnis brolis, visuomenės veikėjas Antanas 
Staugaitis gimė 1876 metais Tupikų kaime, Žvirgždaičių valsčiuje. Varšuvos vidurinėje amatų 
mokykloje įsigijo siuvėjo diplomą. Varšuvoje praleidęs dešimt metų, grįžo į Lietuvą ir apsigyveno 
Marijampolėje. Spaudos draudimo metais, o ir vėliau, rašinėjo į lietuviškus laikraščius: “Tėvynės 
sargą", "Ūkininką", “Vilniaus žinias", Šaltinį", “Viltį" ir kitus. Pasirašinėjo slapyvardžiais Skausmas, 
Meilužis, Krivis, Kalvarijos siuvėjas, Meškus (vėliau šio slapyvardžio atsisakė, nes jį pradėjo 
vartoti brolis Justinas) ir kt. Apsigyvenęs Marijampolėje, Antanas Staugaitis, veikė “Žiburio", 
“Gabijos", “Žagrės", Blaivybės draugijose, o 1909 m. kovo 27 d. Marijampolėje įsteigė Krikščionių 
darbininkų draugiją, su teise steigti šios draugijos skyrius visame Suvalkų krašte, o pats steigėjas 
buvo šios organizacijos centro valdybos pirmininku. Antanas Staugaitis 1917 m. dalyvavo 
Vilniaus konferencijoje, kur buvo išrinkta Tautos Taryba. A.Staugaitis buvo Steigiamojo seimo 
ir pirmųjų dviejų vėlesnių seimų narys. Seime buvo Socialinių reikalų komisijos narys, o 1922- 
1931 m. - Marijampolės miesto burmistras. 

Mirė Antanas Staugaitis 1954 m. gegužės mėnesį. Palaidotas Marijampolės senosiose kapinėse. 


A.Staugaitis Staugaičių šeimos kapas Marijampolės kapinėse 


Kun. Andrius POVILAITIS 


Vyskupo P.P.Būčio pusbrolis kunigas Andrius 
Povilaitis gimė 1876 m. spalio 22 d. Šunkarių kaime, 
Slavikų valsčiuje. Baigęs Seinų kunigų seminariją, 
1904 m. kovo 2 d. buvo įšventintas kunigu. Vikaravo 
įvairiose parapijose, o Pirmojo pasaulinio karo 
netais tarnavo Prienų parapijos vikaru, einančiu 
klebono pareigas. Tuomet Pakuonio parapijos 
klebonas Justinas Staugaitis apie kunigą Andrių 
Povilaitį sakė, jog tai doras kunigas, bet į 
visuomeninę ir tautinę veiklą nesikišantis. Vėliau 
<unigas Andrius Povilaitis buvo paskirtas Alvito 
narapijos klebonu. Čia suremontavo karo metais 
apirusius parapijos pastatus ir uoliai vykdė 
pastoracinį darbą. Buvo paskirtas Vilkaviškio 
dekanato dekanu. 1944 metų rudenį pasitraukė į 
Vakarus. 

Mirė Andrius Povilaitis 1953 m. sausio 12 d. 


Kun. A.Povilaitis 


Broliai kun. Andrius ir Pranas Povilaičiai tarp savo giminaičių 


Kun. Jonas VALAITIS 


Prelatas Jonas Valaitis gimė 1876 m. lapkričio 25 d. Naumiesčio parapijoje. Mokėsi Seinų 
kunigų seminarijoje. Kunigu įšventintas 1899 m. lapkričio 16 d. Ilgametis Prienų parapijos klebonas. 
“Mūsų laikraštis" 1932 m. Nr.33 rašė: “Mus priėmė parapijos klebonas prel. Valaitis ir maloniu 
šypsenos veidu apvedžiojo ir aprodė savo rezidenciją. Mažas klebonijos žemės plotelis beveik 
visas paverstas žydinčių gėlių darželiu, kuriame bitutės darbininkės rūpinasi savo medaus nešimo 
darbu. Gėlyno darže rūpestingai išpuošti takeliai, kurių pakraščiais jaunutės obelaitės su 
nusvirusiomis vaisių šakomis. 

Kiek toliau nuo klebonijos ir bažnyčios, ant pat Nemuno kranto gražaus klonio, stovi 
“Žiburio" gimnazijos rūmai. 

Gimnazija medinė, dviejų aukštų, joje klasės labai erdvios, su dideliais langais, turtinga 
mokslo priemonėmis. 

Prieniškiai gyventojai kleboną prel. Valaitį be galo myli ir gerbia". 

Prelatas kun. Jonas Valaitis mirė 1946 m. gruodžio 17 d. Palaidotas senosiose Prienų 
kapinėse. 


Klierikas J.Valaitis Prel. J.Valaičio kapas Prienų kapinėse 


Bonifacas STANKEVIČIUS 


Ūkininkas Bonifacas Stankevičius gimė apie 1876 metus Gudaičių kaime, Būblelių valsčiuje. 
Spaudos draudimo metais rėmė knygnešius, o taip pat ir pats platino knygas bei laikraščius. 
Šventadieniais prie bažnyčios prieš pamaldas ar po jų patikimiems savo pažįstamiems perduodavo 
draudžiamą spausdintą lietuvių literatūrą. Visą laiką Bonifacas Stankevičius stengėsi, kad jo 
krašto žmonės, zanavykai, siektų mokslo, rėmė perspektyvius jaunuolius. Daug prisidėjo ir prie 
Naumiesčio progimnazijos įsteigimo. 


Mirė Bonifacas Stankevičius 1929 metų lapkričio 19 d. Palaidotas Kudirkos Naumiesčio 
kapinėse. 


B.Stankevičiaus kapas Kudirkos Naumiesčio kapinėse B.Stankevičius 


Antanina DĖDINAITĖ-VASIUKEVIČIENĖ 


Ūkininkė Antanina Dėdinaitė-Vasiukevičienė 
gimė Vaitiekupių kaime, Sintautų valsčiuje. Šeimoje 
iš penkių gimusių vaikų buvo antroji. Vyresnioji sesuo 
Mariutė ištekėjo už Šuopių kaimo (Sintautų vls.) 
ūkininko Martišiaus, brolis Jonas (g. 1870) vedė Petre 
Liorentaitę ir liko tėviškėje, kur susilaukė dvylikos 
vaikų, brolis Petras buvo vaistininkas, vedes gyveno 
Petrapilyje, brolis Rapolas vedė Menčikų kaimo 
Martišiūtę, o Antanina Dėdinaitė nutekėjo į Sintautus 
už pasimokiusio ir jaunesnio už save ūkininko 
Teodoro Vasiukevičiaus (1876-1932) ir išaugino labai 
gražią šeimą: dukra Magdutė tapo mokytoja ir 
ištekėjo už A.Gintnerio. Beveik visi Antaninos 
Dėdinaitės-Vasiukevičienės vaikai Antrojo pasaulinio 
karo metais pasitraukė į Vakarus. 


A.Dėdinaitė-Vasiukevičienė 


Teodoro ir Antaninos Vasiukevičių šeima 


Teodoras VASIUKEVIČIUS 


Ūkininkas Teodoras Vasiukevičius gimė 1876 
metais Varšuvoje, kur tuomet jo tėvas dirbo 
farmacininku. Tėvui anksti mirus, penkerių metukų 
Teodorą auginti paėmė dėdė, Sintautų klebonas 
Juozas Vasiukevičius. Dėdė Teodorą leido mokytis 
į Sintautų pradžios mokyklą, vėliau į Marijampolės 
ir Suvalkų gimnazijas. 18398 m. kun. J.Vasiukevičiui 
mirus, Teodoras toliau nesimokė, bet grįžo į 
Sintautus ir apsigyveno dėdės jam nupirktame 
ūkyje. Vedė Antaniną Dėdinaitę iš Vaitiekupių ir 
visus savo vaikus stengėsi išmokslinti. 

Mirė Teodoras Vasiukevičius 1932 metais. 
Palaidotas Sintautų kapinėse, greta dėdės kunigo 
J.Vasiukevičiaus. 


T.Vasiukevičiaus kapas Sintautų kapinėse 


Sintautų kapinių vartai 

Jurgis GEGUŽIS 


Visuomenės veikėjas Jurgis Gegužis gimė 1877 
metų balandžio 15 d. Norkūnų kaime, Gelgaudiškio 
valsčiuje. Jaunas išvyko į Mažąją Lietuvą ir ten kurį 
laiką dirbo M.Jankaus spaustuvėje Bitėnuose bei 
O.Mauderodės spaustuvėje Tilžėje. Slaptai gabeno 
lietuvišką spaudą į Lietuvą. Apie 1898 metus prie 
sienos buvo suimtas ir atiduotas į kariuomenę. Atlikęs 
privalomą karinę tarnybą, išvyko į Škotiją, kur 1905- 
1906 metais redagavo “Laiką". 1906 m. atvykęs į JAV, 
keletą metų dirbo įvairiose lietuviškose spaustuvėse. 
Bendradarbiavo “Kovoje", “Vienybėje lietuvninkų“. 
1908 m., kartu su S.Michelsonu, įsteigė “Keleivį" ir jį 
leido iki 1943 metų. Amerikoje Jurgis Gegužis dirbo 
Lietuvių socialistų sąjungoje. Atskiru leidiniu išleido 
apsakymą iš darbininkų gyvenimo “Dievo žmogus" 
(1908). Didelę dalį savo santaupų J.Gegužis testamentu 
paliko nepriklausomos Lietuvos studentų stipendijoms. 

Jurgis Gegužis mirė 1943 metų vasario 21 d. 
Bostone (JAV). 


J.Gegužis 


Martyno Jankaus spaustuvė Bitėnuose 


Motiejus DEMIKIS 


Literatas Motiejus Demikis gimė 1877 m. rugpjūčio 25 d. Liepalotų kaime, Būblelių valsčiuje. 
Mokėsi Rygos gimnazijoje, o 1900-1902 metais - Rygos politechnikume. 1898-1900 m. buvo 
slapto Rygos lietuvių moksleivių ratelio “Vadas" žymiausiasis veikėjas ir organizatorius. Visa 
lietuviška draudžiamoji spauda buvo gaunama paštu, Motiejaus Demikio vardu, tik adresuojant 
Monsieur De Mikis. Motiejus Demikis Ožkanagio slapyvardžiu rašinėjo dramos vaizdelius ir 
korespondencijas Tilžėje į "Ūkininką", kurio 1903 m. Nr.1 buvo išspausdinta “Kunigas, tai vis 
kunigas“. 

Atlikdamas geležinkeliečio praktiką Tomske, 1902 m. liepos 16 (29) d. žuvo, susidūrus 
traukiniams. Motiejus Demikis palaidotas Tomske (Rusija). 

Kun. Aleksandras GRIGAITIS 


Prelatas, protonotaras, profesorius Aleksandras Grigaitis gimė 1877 m. rugsėjo 19 d. Gudaičių 
kaime, Būblelių valsčiuje. Mokėsi Marijampolės gimnazijoje ir Seinų kunigų seminarijoje. Studijavo 
Petrapilio dvasinėje akademijoje, Fribourgo universitete ir Biblijos akademijoje Jeruzalėje. Kun. 
A.Grigaitis, studijuodamas Fribourge, suorganizavo Lietuvių kunigų draugiją ir jai vadovavo. 
Universitetą baigė daktaro laipsniu. Grįžęs iš studijų Jeruzalėje, vienerius metus dėstė Seinų 
kunigų seminarijoje, o nuo 1909 m. profesoriavo Petrapilio dvasinėje akademijoje. 1914 metais 
buvo paskirtas šios akademijos vicerektoriumi. 1918 metais apsigyveno Seinuose. 1919 m. keletui 
mėnesių lenkai buvo pasodinę į kalėjimą. 1920-1926 metais - Naumiesčio, o 1926-1955 m. - 
Aukštosios Panemunės klebonas. 1922-1940) m. Lietuvos universiteto Teologijos-filosofijos fakultete 
dėstė šv. Raštą. 1916 m. buvo paskirtas Seinų kapitulos kanauninku, 1924 metais - tos pačios 
kapitulos prelatu, o 1935 m. - apaštališkuoju protonotaru. Bendradarbiavo “Vadove", “Sotere", 
“Tiesos kelyje", kur daug rašė straipsnių iš Biblijos tyrinėjimų srities. Išspausdino “Senojo Įstatymo 
problemas naujųjų iškasenų šviesoje“. Rankraščiu liko “Bendrasis įvadą į šv. Raštą". 

Prel. Aleksandras Grigaitis mirė 1955 m. rugsėjo 26 d. Palaidotas Aukštosios Panemunės 
bažnyčios šventoriuje. 


Prel. A.Grigaičio antkapinio paminklo fragmentas Aukštosios 
Panemunės bažnyčios šventoriuje Prel. A.Grigaitis - Aukštosios Panemunės klebonas 

Jauni kunigai - Seinų kunigų seminarijos auklėtiniai. Pirmasis iš kairės - kun. A.Uogintas 


Kun. A.Uoginto statytas namelis Gražiškiuose, kuriame jis gyveno ir mirė 


Kun. Antanas UOGINTAS 


Kunigas Antanas Uogintas gimė 1878 m. balandžio 11 d. Išdagų kaime, Sintautų valsčiuje. 
Mokėsi Marijampolės gimnazijoje ir Seinų kunigų seminarijoje. Kunigų seminarijoje priklausė 
slaptai lietuvių klierikų organizacijai "Šaltinis". Kunigu įšventintas 1905 m. rugsėjo 21 d. Dirbdamas 
vikaru Lankeliškiuose, 1906 m. įkūrė parapijos bibliotekėlę, kurioje buvo apie 150 knygų ir apie 
50 skaitytojų. Kurį laiką prie bibliotekėlės veikė ir skaitykla. Kiek padirbėjęs vikaru įvairiose 
parapijose, buvo paskirtas Marijampolės lietuvių progimnazijos kapelionu. Tuomet, grįžusi iš 
Šveicarijos, čia naujus pedagoginius metodus pradėjo taikyti Marij ja Pečkauskaitė-Šatrijos Ragana. 
Pasibaigus Pirmajam pasauliniam karui, kun. Antanas Uogintas dirbo Gižuose, kur laikinai buvo 
įsikūrusi ir Seinų kunigų seminarija. Vėliau klebonavo Gražiškiuose. 

Kun. Antanas Uogintas buvo tipiškas klebonas. Įgimtu zanavykišku paprastumu ir 
prieinamumu kunigas visada rasdavo bendrą kalbą su parapijiečiais, jiems patardavo, padėdavo. 
Gražiškiuose kun. Antanas Uogintas buvo ta uola, į kurią neramiais tautai laikais galėjo atsiremti 
parapijos tikintieji. Bolševikai, terorizuodami didelį autoritetą turintį kunigą, išvarė jį iš klebonijos, 
todėl greta visų rūpesčių kun. A.Uogintas dar turėjo pasistatyti sau gyvenamąjį būstą. 


Mirė kun. Antanas Uogintas 1964 metais. Palaidotas pirmosios Gražiškių bažnyčios didžiojo 
altoriaus vietoje. 


Kun. A.Uogintas 


Kun. A.Uoginto kapas Gražiškių kapinėse 


Mykolas VENYS 


Visuomenininkas Mykolas Venys gimė 1878 m. 
rugsėjo 20 d. Mišiurkės kaime, Paežerėlių valsčiuje. 1898 
metais išvyko į JAV. Pradžioje dirbo Niujorko apylinkėse, 
o nuo 1903 m. persikėlė į Bostoną, kur lankė vakarines 
mokyklas ir perėjo dirbti į kooperacinius bankus. Bostone 
dalyvavo įvairių katalikų ir pasauliečių lietuvių draugijų 
veikloje. 1916 m. - vienas iš “Lietuvių dienos" organizatorių 
Bostone, 1919 metų rugpjūčio 27 d., kartu su kitais, 
organizavo Nuteriotos Lietuvos draugų komitetą. Rinko 
pinigus Lietuvos misijai ir išplatino Lietuvos laisvės bonų 
daugiau kaip už 100 000 dolerių. Daug prisidėjo steigiant 
laikraštį “Darbininkas". 1920 metais ir vėliau rengė 
protesto susirinkimus prieš Lietuvą puolančius lenkus, 
rinko aukas Vilniaus krašto lietuviams remti. Buvo 
ilgametis šv. Kazimiero draugijos iždininkas, priklausė ir 
kitoms lietuvių draugijų valdyboms. 


M.Venys 


Žviląsnis į Zanavykus nuo Veliuonos Nemuno šlaitų 


Jonas VAIČAITIS 


Poeto Prano Vaičaičio jaunesnysis brolis Jonas 
Vaičaitis gimė 1878 metais Santakų kaime, Sintautų 
valsčiuje. Baigė Sintautų pradinę mokyklą. Nuo 1899- 
ųjų ketverius metus tarnavo carinėje armijoje Taškente. 
Atlikes karinę tarnybą, Jonas Vaičaitis išvyko į 
Ameriką uždarbiauti, bet netrukus sugrįžo. Paveldėjes 
ūkį, pagal naujausius ūkininkavimo metodus ėmėsi jo 
tvarkymo. 1911 metais pats pradėjo statyti mūrinį 
gyvenamąjį namą, užveisė didžiulį sodą. 

Silavote, kur vikaravojo brolis kunigas Juozas 
Vaičaitis, susipažino su tenykščio klebono, lietuviškosios 
spaudos platintojo Antano Radušio dukterėčia Ona 
Radušyte (1880-1939) ir parsivežė ją į Santakus. 
Ūkininko Jono Vaičaičio šeima buvo labai darni ir 
pamaldi. Dvi dukros (abi Angelės) mirė dar mažos, 
sūnūs Pranas ir Juozas, kuriam vėliau atiteko tėviškė, 
pakrikštyti brolių (poeto ir kunigo) vardais. 

Mirė Jonas Vaičaitis 1937 metų spalio 25 d. 
Palaidotas Sintautų kapinėse. 


J.Vaičaitis 
Vaičaitynėje prie klėtelės: kun. Juozas Vaičaitis, tėvas Juozapas 


Vaičaitis, Jonas Vaičaitis, jo žmona Ona ir jos sesuo Konstancija 
Radušytė 

Cia stovėjo Prienų “Ziburio" gimnazija, kurią statė Atminimo kryžius Prienų “Ziburio" gimnazijos mokiniams, žuvusiems 
kun. F.Martišius nuo bolševikų teroro 

Kun. Feliksas MARTIŠIUS 


Kanauninkas Feliksas Martišius gimė 1879 m. vasario 2 d. Banaičių kaime, Kidulių valsčiuje. 
Mokėsi Palangos progimnazijoje ir Mintaujos gimnazijoje, iš kurios buvo pašalintas už atsisakymą 
rusiškai melstis. 1898 m. įstojo į Seinų kunigų seminariją, kurią baigęs, 1903 m. liepos 12 d. buvo 
įšventintas kunigu ir paskirtas Sudargo parapijos vikaru, o 1909 m. perkeltas į Višakio Rūdą. 
1910 metais Višakio Rūdoje įkūrė “Žiburio" draugijos skyrių ir knygynėlį, Blaivybės draugijos 
Višakio Rūdos skyrių, senelių prieglaudą. 1915 m. kun. F.Martišius Višakio Rūdos parapijos 
kaimuose įsteigė 15 mokyklų. Perkeltas į Prienus, 1918 m. rudenį įsteigė “Žiburio" progimnaziją, 
1920-1921 m. pastatė jos naujus medinius rūmus. Nuo 1923 metų kun. F.Martišius - Prienų 
gimnazijos direktorius. Šias pareigas ėjo iki 1944 metų, kol bolševikų buvo atleistas. Prie gimnazijos 
kun. F.Martišius buvo užveises keleto hektarų medelyną, kuriame vasaros atostogų metu dirbdavo 
ir mokiniai. Medelyno pajamos padengdavo beveik visas gimnazijos išlaidas. Ne vieną darbo 
dieną šiame medelyne yra praleidęs kalbininkas Jonas Kazlauskas (vėliau tragiškai žuvęs) ir 
poetas Justinas Marcinkevičius. 1928 metais kun. F.Martišius apdovanotas Didžiojo Lietuvos 
Kunigaikščio Gedimino III laipsnio ordinu. Kun. F.Martišius buvo aktyvus spaudos bendradarbis. 
Rašė į “Šaltinį", “Vienybę", “Vadovą" ir kitus katalikiškus leidinius. Išleido knygą “Apie sodą" 
(1910). Iš lenkų kalbos išvertė knygų, kurios buvo išspausdintos 1906-1914 metais. 

Mirė kun. Feliksas Martišius 1955 m. gruodžio 30 d. Palaidotas Prienų kapinėse. 


Seinų kunigų seminarijos klierikas F.Martišius Kun. F.Martišiaus kapas Prienų kapinėse 


Kun. Jonas KRIŠTOLAITIS 


Kunigas Jonas Krištolaitis gimė 1879 m. gegužės 
29 d. Jurbūdžių kaime, Būblelių valsčiuje. Pradinį mokslą 
ėjo Naumiestyje, o vidurinį - Marijampolės gimnazijoje. 
Baigęs Seinų kunigų seminariją, 1902 m. rugsėjo 29 d. 
įšventintas kunigu. Fribourgo universitete gavo 
teologijos licenciato laipsnį. Grįžęs į Lietuvą, buvo 
paskirtas Pajevonio parapijos vikaru. Vėliau buvo 
Augustavo gimnazijos kapelionu. Prieš Pirmąjį pasaulinį 
karą buvo paskirtas Gižų parapijos klebonu. Vokiečių 
okupacijos metais įsteigė lietuvišką pradžios mokyklą. 
Vokiečių okupacinei valdžiai nepatiko kunigo lietuviška 
veikla, todėl kun. J.Krištolaitis 1916 m. buvo išvežtas į 
belaisvių stovyklą Vokietijoje. Nelaisvėje išbuvo daugiau 
kaip dvejus metus. Grįžęs kurį laiką klebonavo Gižuose, 
o nuo 1925 metų pabaigos buvo perkeltas klebonu į 
Keturvalakius. Domėjosi ekonominiais klausimais, todėl 
buvo patarėju Vilkaviškio vyskupijos kurijoje ir Kunigų 
seminarijoje. 

Kun. Jonas Krištolaitis mirė 1941 m. rugpjūčio 
12 d. Keturvalakiuose (Vilkaviškio r.). 


Seinų kunigų seminarijos klierikas J.Krištolaitis 


Gižų (Vilkaviškio r.) parapijos klebonija 


Jonas JONIKAITIS 


Gydytojas Jonas Jonikaitis gimė 1879 m. liepos 19 d. Pariebių kaime, Sintautų valsčiuje. 
1901 metais baigė Veiverių mokytojų seminariją ir kurį laiką mokytojavo. Buvo aktyvus 1905 
metų sąjūdžio dalyvis, todėl buvo priverstas palikti Lietuvą. Išvykęs į Jungtines Amerikos Valstijas, 
1914 metais Čikagoje baigė aukštuosius medicinos mokslus ir tapo ausų, nosies ir gerklės ligų 
specialistu. 1920 m. Jonas Jonikaitis grįžo į Lietuvą, apsigyveno Kaune ir dirbo Karo ligoninėje. 
(Kitais duomenimis - Raudonojo Kryžiaus ligoninėje). Bendradarbiavo žurnale “Medicina". Turėjo 
labai mažą kalbos defektą. Būdamas idealistu ir labai reikliu sau, nutarė operuotis Berlyne. 
Operacija nepavyko, susirgo plaučių uždegimu ir meningitu. 

Gydytojas Jonas Jonikaitis mirė 1922 m. liepos 22 d. (kitais šaltiniais - liepos 20 d.) Berlyne 
(Vokietija), sulaukęs 43-ejų metų. Palaidotas Sintautų kapinėse. 

Velionis buvo vienas iš tų, kurie mylėjo savo profesiją. Leidinyje “Gydytojas" 1922 m. 
buvo rašyta: “brangino ją ir stengėsi visais galimais būdais kuo plačiau susipažinti su mokslu. 
Tegu jo (J.Jonikaičio - aut. past) pasišventimas savo profesijai ant visados lieka pavyzdžiu". 


J.Jonikaitis J.Jonikaičio kapas Sintautų kapinėse 


Vladas BAGDANAVIČIUS 


Vargonininkas Vladas Bagdanavičius gimė 
1879 m. liepos 26 d. Ivoniškių dvare, Balbieriškio 
valsčiuje. Kiek pasimokes Balbieriškyje pas 
A.Česaitį vargonuoti, nuo šešiolikos metų gavo 
vargonininko vietą Slavikuose ir tapo Zanavykų 
krašto sūnumi. Iš Slavikų V.Bagdanavičius buvo 
pašauktas į carinę armiją, baigė puskarininkių 
mokyklą ir dalyvavo 1904-1905 metų Rusijos- 
Japonijos kare. Buvo patekęs į japonų nelaisvę. 
Grįžęs iš Japonijos į Slavikus, V.Bagdanavičius 
vėl pradėjo dirbti vargonininku. Vedė Šilgalių 
kaimo ūkininkaitę Petronėlę Būčytę. Slavikuose 
Bagdanavičiai susilaukė trijų sūnų ir dviejų dukrų. 
1919 m. V.Bagdanavičius, Naumiesčio parapijos 
klebono prel. S.Olekos pakviestas, persikėlė į 
Naumiestį ir šioje parapijoje vargonininkavo net 
25-erius metus. 1944 m. vasarą V.Bagdanavičius 
su šeima pasitraukė į Vakarus. Okupuotoje 
Lietuvoje pasiliko tik jo sūnus Stasys. 

Mirė Vladas Bagdanavičius 1960 metų 
balandžio 28 d. Elizabethe (JAV). 


Vladas Bagdanavičius su žmona Petronėle Būčiūte- 
Bagdanavičiene 


Prie Naumiesčio kapinių. Antrasis iš dešinės stovi 
V.Bagdanavičius, antroji iš kairės - mokytoja Bronė 
Prapuolenytė-Katinienė 


Kun. Jonas KASAKAITIS 


Kunigas Jonas Kasakaitis gimė 1879 m. rugpjūčio 6 d. Buktiškių kaime, Griškabūdžio 
valsčiuje. Pradžios mokslą ėjo Barzduose ir Pilviškiuose. Baigęs Marijampolės gimnazijos šešias 
klases, įstojo į Seinų kunigų seminariją, tačiau dėl lietuviškumo buvo priverstas palikti ne tik 
seminariją, bet ir gimtąjį kraštą. Išvykęs iš Lietuvos į JAV, Baltimorėje baigė Švč. Marijos kunigų 
seminariją ir 1905 m. birželio 17 d. buvo įšventintas kunigu. Klebonavo įvairiose parapijose, o 
nuo 1912 m. gegužės 16 d. buvo Pittstono šv. Kazimiero lietuvių parapijos klebonu. Pasižymėjo 
giliu patriotizmu, 1909 m. prisidėjo prie “Draugo" pirmojo numerio išleidimo. Kažkiek laiko 
vadovavo “Kunigų vienybei" ir LRKSA. 1934 m. Pittstone kun. J.Kasakaičio pastangomis buvo 
įsteigtas Vilniui vaduoti sąjungos skyrius, Buktiškių Jono slapyvardžiu rašinėjo į spaudą, parašė 
lietuviškų dainelių, sulietuvino operetę “Klaipėdos Julė“, sukūrė “Palangos gražuolę“, “Girėnų 
kunigaikštį". 1935 m. Pittstono parapijai švenčiant 50 metų jubiliejų, pasirūpino išspausdinti 
“Pittstono lietuvių istoriją“. Už nuopelnus lietuvybei kun. J.Kasakaitis apdovanotas Didžiojo 
Lietuvos kunigaikščio Gedimino ordinu. 

Mirė kun. Jonas Kasakaitis 1967 m. vasario 26 d. Scrantone (JAV). 


Kun. J.Kasakaitis Buktiškių kaimo likučiai 


Kun. Pranas RAČIŪNAS 


Kunigas Pranas Račiūnas gimė 1879 m. rugpjūčio 17 d. Ragožių kaime, Sintautų valsčiuje. 
Mokėsi Seinų kunigų seminarijoje, kurią baigęs, 1902 m. rugsėjo 20 d. buvo įšventintas kunigu. 
Buvo Garliavos parapijos klebonas ir dekanato dekanas. 

Mirė kun. Pranas Račiūnas 1951 m. spalio 22 d. Garliavoje. Palaidotas Jonučių kapinėse. 


Kun. P.Račiūnas Kun. P.Račiūno kapas Jonučių (Kauno r.) kapinėse 


Kun. Pranas BALTRUŠAITIS 


Kunigas Pranas Baltrušaitis gimė 1879 metų rugsėjo mėnesį Griškabūdyje. Mokėsi Seinų 
kunigų seminarijoje, kurią baigęs, 1903 m. liepos 12 d. buvo įšventintas kunigu. Devynioliką metų 
dirbo Alytaus klebonu. Skatino dzūkus imtis verslo. Alytuje įsteigė bankelį, plytinę, durpinyčią, 
kooperatyvą. Parapijiečius ragino savo vaikus leisti mokytis. Aktyvia švietėjiška veikla daug 
nusipelnė dzūkų žemei. Ir kai 1939 m. kun. Pranas Baltrušaitis iš Alytaus buvo iškeltas į Pakuonį, 
alytiškiai ji paskelbė “verslininkų kapelionu". 

Kunigas Pranas Baltrušaitis mirė 1944 metais. Palaidotas Pakuonio (Prienų r.) kapinėse. 


Kun. P.Baltrušaitis Kun. P.Baltrušaičio kapas Pakuonio kapinėse 

Vincas LEVICKAS 


Knygnešys Vincas Levickas gimė apie 1879 metus. Gyveno Naumiestyje. Nepriklausomos 
Lietuvos metais jis kartu su dviem savo sūnumis buvo aktyvūs šauliai. Caro priespaudos laikotarpiu 
Vincas Levickas buvo aktyvus knygų ir laikraščių platintojas Naumiesčio apylinkėse. Kazys 
Karuža knygoje “Laikas ir įvykiai" rašė, jog “jis dirbo kartu su dr. Vincu Kudirka, abu buvo 
persekiojami dėl lietuviškos spaudos platinimo". V.Levicką kažkas įskundė, ir 1902 m. vasario 18 
d. žandarai kratos metu jo bute, tarp kitų duotų įrišti lietuviškų ir lenkiškų religinių knygų, rado 
“Lietuviškas dainas isz visur surinktas". Naumiestyje pasirodžius atsišaukimams, 1902 m. liepos 
16 d. krata jo bute vėl buvo pakartota. Žandarai pastebėjo, kad jo žmona Domicelė paėmė iš po 
pagalvės ir po savo drabužiais paslėpė kai kuriuos lietuviškus raštus. Už tai Vincas Levickas ir 
Domicelė Levickienė, caro paliepimu, buvo nubausti. 


Širvintos bažnyčia Mažojoje Lietuvoje. Antrojo pasaulinio karo metais miestelis sunaikintas 


Judita DVARANAUSKAITĖ 


Motina Marija Immaculata - vienuolė Judita 
Dvaranauskaitė gimė 1880 m. vasario 24 d. Žečkalnių 
kaime, Barzdų valsčiuje. Mokėsi Pilviškiuose ir 
Marijampolėje. 1903-aisiais metais, kartu su Kazimiera 
Kaupaite, giminaite Unguraityte, Juditos brolio kunigo 
Vinco Dvaranausko buvo pasiųstos į Šveicariją pas 
Šv. Kryžiaus vienuolijos seseris. 1907 metais Judita 
Dvaranauskaitė priėmė vienuolės įžadus, tapo Marija 
Immaculata ir išvyko į JAV. Mount Carmel vadovavo 
pirmajai lietuviškai mokyklai, vėliau dirbo Čikagoje. 
1920 metais Marija Immaculata buvo Lietuvos šv. 
Kazimiero seserų kongregacijos steigėja ir šios 
vienuolijos provincijos viršininke, tvarkė Pažaislio 
vienuolyną. 1923 m. įsteigė mergaičių gimnaziją "Saulė". 
1928 metais vėl išvyko į JAV, kur mokytojavo seserų 
kazimieriečių mokyklose. 1950 m. buvo šv. Kazimiero 
seserų namo Baltimorėje ir šv. Alfonso parapijos 
mokyklos viršininke. 

Judita Dvaranauskaitė (sesuo Immaculata) mirė 
1974 metais Čikagoje (JAV). 


Ses. JDvaranauskaitė 


Žečkalnių kaimo likučiai (1994 m.) 


Kazimieras OLEKA 


Teisininkas Kazimieras Oleka gimė 1880 m. kovo 
4 d. Žardelių kaime, Barzdų valsčiuje. Baigęs Pilviškių 
vokišką pradinę mokyklą, mokėsi Marijampolės 
gimnazijoje, Seinų kunigų seminarijoje, Liepojos 
gimnazijoje, Tartu universitete, o 1907 metais baigė 
Maskvos universiteto Teisės fakultetą. 

Pirmojo pasaulinio karo metais Kazimieras Oleka 
evakavosi į Maskvą, o 1916 m. grįžęs iš kelionės po 
JAV, buvo paskirtas į Krymą dirbti vokiečių ūkių 
likvidavimo komisijoje. 1918 m. grįžo į Lietuvą ir pradėjo 
dirbti Kauno taikos teisėju. Kazimieras Oleka yra 
pagrindinės Kauno gatvės - Laisvės alėjos - krikštatėvis. 

Teisininkas Kazimieras Oleka buvo Lietuvos 
krikščionių demokratų partijos narys, Vidaus reikalų 
ministras. 1944 m. vasaros pabaigoje pasitraukė į 
Vakarus. Gyveno ir dirbo Vokietijoje. Miunchene įkūrė 
Zanavykų klubą. 

Mirė Kazimieras Oleka 1971 m. gruodžio 13 d. 
Palaidotas Miunchene (Vokietija). 


K.Oleka 


Per Lietuvą tekantis Nemunas skalauja šiaurinę 
Zanavykų pakrantę 

Gelgaudiškis 

Petronėlė BŪČIŪUTĖ-BAGDANAVIČIENĖ 


Petronėlė Būčiūtė-Bagdanavičienė gimė 1880 m. 
gegužės 30 d. Šilgalių kaime, Slavikų valsčiuje, gausioje 
Jono Būčio (1844-1904) ir Onos Povilaitukės-Būčienės 
(1848-1908) šeimoje. Šioje šeimoje išaugo Rytų apeigų 
vyskupas Pranas Petras Būčys (1872-1951), kunigas 
Stasys Andrius Būčys (1875-1900). Petronėlė šeimoje 
buvo ketvirtoji. Ištekėjo už Slavikų vargonininko Vlado 
Bagdanavičiaus (1879-1959). Persikėlę gyventi į 
Naumiestį, išaugino gražią, inteligentišką šeimą. 
Vyriausiasis sūnus Vytautas (g.1908) tapo kunigu, o 
vėliau mūsų egzodo rašytoju, Stasys (g. 1910) - 
inžinieriumi, dukros Onutė ir Elena Marija baigė 
Marijampolės mokytojų seminariją ir tapo 
mokytojomis, sūnus Pranas Julius (1912-1991) tapo 
gydytoju ir egzodo rašytoju. Antrojo pasaulinio karo 
pabaigoje tėvai ir didelė Bagdanavičių šeimos dalis, 
norėdami išvengti Sibiro tremties, pasitraukė į Vakarus. 

Mirė Petronėlė Bagdanavičienė 1954 m. vasario 
14 d. Palaidota šv. Gertrūdos kapinėse, Niudžersio 
valstijoje (JAV). 


P.Būčiūtė-Bagdanavičienė su savo vyru Vladu Bagdanavičiumi 


Petronėlės ir Vlado Bagdanavičių vaikai: Vytautas, Stasys, 
Pranas, Onutė ir Elena Marija 

Vailokaičių antkapinio memorialo Sintautų kapinėse fragmentas 

Kun. Juozapas VAILOKAITIS 


Kunigas Juozapas Vailokaitis gimė 1880 m. gruodžio 17 d. Pikžirnių kaime, Sintautų valsčiuje. 
Mokėsi Marijampolės gimnazijoje, Seinų kunigų seminarijoje, Petrapilio dvasinėje akademijoje. 
1905 metais jam buvo suteiktas teologijos magistro laipsnis. Dar Seinų kunigų seminarijoje 
priklausė slaptai lietuvių klierikų organizacijai ir rašinėjo į lietuviškus laikraščius užsienyje, svajojo 
įsteigti banką, kurio tikslas būtų išpirkti kitataučių dvarus ir, juos išdalijus, išparduoti lietuviams, 
ką vėliau, 1912 m., įvykdė kartu su savo broliu Jonu. Pradžioje kun. Juozapas Vailokaitis vikaravo 
Suvalkų Kalvarijoje, o 1906 m. buvo perkeltas į Seinus. 1907-1910 m. buvo “Šaltinio" redaktoriumi. 
Už straipsnius, nukreiptus prieš Rusijos politiką, keletą kartų buvo baustas piniginėmis baudomis 
ir kalėjimu. Pirmojo pasaulinio karo metais Petrapilyje vadovavo lietuviams tremtiniams, padėjo 
jiems grįžti į Lietuvą, redagavo laikraštį “Vadas". Persikėlus į Vilnių, bolševikų buvo įkalintas ir 
išgabentas į Smolenską. 1919 metais su bolševikais pasikeitus įkaitais, grįžo į Lietuvą. 

Lietuvoje kun. Juozapas Vailokaitis vėl aktyviai dalyvavo visuomeninėje ir politinėje veikloje. 
Buvo Steigiamojo ir Pirmojo seimų nariu. Dalį savo pajamų skyrė studentų stipendijoms, 
kultūrinėms ir politinėms organizacijoms. 1941 metais buvo ištremtas į Sibirą. Grįžęs į Lietuvą, 
klebonavo nedidelėje Paštuvos parapijoje. 


Kunigas Juozapas Vailokaitis mirė 1953 m. rugpjūčio 2 d. Palaidotas Paštuvos (Kauno r.) 
kapinėse. 


Brolių kun. Juozapo ir Nepriklausomybės akto signataro Jono 
Vailokaičių kapas Paštuvos kapinėse Kun. J.Vailokaitis 


Zanavykų beržyna 

Kostas STIKLIUS 


Knygnešys, spaudos darbuotojas Kostas Stiklius gimė 1880 m. gruodžio 25 d. Liepalotų 
kaime, Naumiesčio parapijoje. Jaunas pradėjo knygnešio darbą, priklausė “Sietyno" draugijai, 
rašinėjo į spaudą, darbavosi “Vilniaus žinių" spaustuvėje. 1909 metais gyventi ir dirbti persikėlė 
į Rygą ir ten buvo “Rygos naujienų" redakcijos korektoriumi. Nepriklausomoje Lietuvoje taip 
pat dirbo korektoriumi Kauno valstybinėje spaustuvėje, vėliau Marijampolės "Dirvos" spaustuvėje. 
Nuo 1930 metų K.Stikliui buvo paskirta 100 litų mėnesinė knygnešio pensija. 

Kostas Stiklius spaudos draudimo metais rašė į *Varpą", “Ūkininką", “Naujienas", “Vilniaus 
žinias“, o vėliau - dažniausiai į JAV lietuvių spaudą. Pasirašinėjo daugybe slapyvardžių (populiariausi 
- Stiklelis, Liepukas). Vilniuje apie 1907-1908 m. leido ir redagavo juokų laikraštį "Ežys", Rygoje 
1917 m. - “Naują žodį", 1923 m. - “Spaustuvininką", o Marijampolėje 1925-1927 m. - “Šešupės 
bangas". Parašė ir išleido apie 50 nedidelių knygelių - feljetoninių “gadzinkų" bei “kantičkų", eilių 
ir apsakymėlių rinkinių, scenai - monologų ir komedijų mažiau išsilavinusiam skaitytojui. 

Mirė Kostas Stiklius 1962 m. vasario 24 d. (kituose šaltiniuose - 1962 01 22). Palaidotas 
Krekenavos (Panevėžio raj) kapinėse. 


K.Stikliaus kapas Krekenavos kapinėse K.Stiklius 


Kun. Juozas VYŠNIAUSKAS 


Kunigas Juozas Vyšniauskas gimė 1881 m. sausio 10 d. Meškučių kaime, Marijampolės 
apskrityje. Savo darbais ištikimas zanavykams. Mokėsi Marijampolės gimnazijoje ir Seinų kunigų 
seminarijoje, kurią baigęs, 1904 m. vasario 28 d. buvo įšventintas kunigu. Vikaravo Plutiškėse, 
Gelgaudiškyje, Liubave ir Punske. Visur steigė “Žiburio" draugijos skyrius ir įvairias bažnytines 
brolijas. Buvo daugelio lietuviškų laikraščių pajininkas. 1906 metais kun. J.Vyšniauskas išvyko į 
užsienį. Studijavo Miuncheno ir Fribourgo universitetuose, bet jų nebaigė. 1912 metais išvyko į 
Montrealį. Anglų ir prancūzų kalbomis rengė straipsnius apie atgimstančią Lietuvą ir skelbė 
kanadiečių spaudoje. Montrealyje išgavo valdišką pašalpą kurti keturias lietuviškas mokyklas su 
savais mokytojais. Įteikė Anglijos vyriausybei prašymą remti Lietuvos nepriklausomybę. 

1919 metais grįžo į Lietuvą ir savanoriu įstojo į Lietuvos kariuomene. Kariuomenėje eidamas 
kapeliono pareigas, dalyvavo mūšiuose prieš lenkus, gelbėdamas ir globodamas sužeistuosius. 
Už nuopelnus fronte apdovanotas Vyčio kryžiaus ordinu. Nuo 1921 m. - Aleksoto parapijos 
klebonas. Čia pastatė medinę bažnytėlę ir kleboniją. Vėliau klebonavo Ilguvos parapijoje. 1934- 
1935 m. Mišiurkėje pastatė bažnyčią. Antrosios bolševikų okupacijos metais trumpai dirbo 
Braziūkuose, kur 1948 m. balandžio 25 d. buvo suimtas it “ypatingojo pasitarimo" nuteistas 
dešimčiai metų katorgos. 

Mirė kun. Juozas Vyšniauskas 1949 m. sausio 28 d. Permės srities Dubravos lageryje. 


Kun. J.Vyšniausko imituoto kapo Ilguvos kapinėse antkapinis 
Kun. J.Vyšniauskas paminklas 

Vincas Jonas KUDIRKA 


Visuomenės veikėjas Vincas Jonas Kudirka gimė 1881 m. liepos 19 d. Žilių kaime, Barzdų 
valsčiuje. 1902 metais išvyko į Jungtines Amerikos Valstijas. Dirbo ūkyje prie Bostono, o po to 
išsikėlė į Norwoodą, kuriame jam buvo lemta paminėti ir savo gimimo 100-ąjį jubiliejų. Dirbo 
odos fabrike inspektoriumi. Buvo vedęs Anastaziją Venskutę; išaugino dukterį ir du sūnus. 1910 
metais suorganizavo pašalpinę šv. Jurgio draugiją, subūręs vos ne visus Norwoodo lietuvius. 
Šios draugijos pagrindu buvo įsteigta šv. Jurgio lietuviška parapija ir pastatyta bažnyčia. V.JKudirka 
buvo viso to darbo įkvėpėjas ir vadovas. Buvo šv. Jurgio darbininkų sąjungos Bostone steigėju 
ir šios sąjungos pirmininku. Nemažai prisidėjo ir prie savaitraščio “Darbininkas" įkūrimo, jame 
nuolat bendradarbiavo. 

Mirė Vincas Jonas Kudirka 1982 m. gegužės 1 d. Norwoode (JAV). 


Žilių kaimo Kudirkynė 


Julė PRANAITYTĖ 


Žurnalistė, knygų leidėja Julė Pranaitytė gimė 1881 
m. balandžio 10 d. Panenupių-Elijošių kaime, Griškabūdžio 
valsčiuje. Baigė Šv. Kotrynos gimnaziją Petrapilyje. Brolio 
kun. Justino Bonaventūro Pranaičio globojama, studijavo 
prancūzų kalbą ir literatūrą Prancūzijoje. 1901 metais, po 
sužadėtinio poeto Prano Vaičaičio mirties, išvyko studijuoti 
į Ingenbohlį (Šveicarija). Čia trumpam, gedėdama 
sužadėtinio, buvo įstojusi į vienuolyną. Supažindinta su 
kun. Antanu Miluku (1871-1943), pritarė jo spaudos 
sumanymams ir 1902 m. pabaigoje atvyko į Šenandorį, 
kur perėmė “Žvaigždės" redagavimą, o iš dalies ir leidyklos 
reikalus. 1909 m. su “Žvaigžde" persikėlė į Filadelfiją. Tris 
kartus buvo aplankiusi Lietuvą. 1932 m. Kaune jai buvo 
surengtas 30 metų literatūrinio darbo sukaktuvių 
minėjimas, kuriame dalyvavo visas anuometinis laikinosios 
sostinės elitas. Po kunigo Antano Miluko mirties 
paskutiniuosius gyvenimo metus praleido skurde. 
Didžiausias visoje Amerikoje lietuvių archyvas ir daugelis 
leidyklos knygų po jos mirties buvo išvežti į sąvartyną. 

Mirė Julė Pranaitytė 1944 metų sausio 29 d. 
Filadelfijoje (JAV). Palaidota vargšams skirtame kapinių 
užkampyje, todėl kapavietė neišliko. 


J.Pranaitytė 


1923 metais prie poeto P.Vaičaičio kapo Sintautuose: prof. E.Volteris 
(baltu švarku), antroji jam iš dešinės - Julė Pranaitytė 


Juozas STULGAITIS 


Vargonininkas, visuomenininkas Juozas Stulgaitis gimė 1881 m. spalio 18 d. Kampinių 
kaime, Lukšių valsčiuje. Vargonuoti mokėsi Naumiestyje pas L.Risauską, kuris vargonininko 
specialybę buvo įsigijęs Varšuvos konservatorijoje. J.Stulgaitis į JAV išvyko 1904 m. ir net 
keturiasdešimt metų (1905-1945) vargonininkavo Wilkes Barro lietuvių šv. Trejybės parapijoje. 
Čia suorganizavo chorą, rengė įvairius vaidinimus, statė operetes. Dalyvavo visose Wyominą 
klonio Lakewood lietuvių dienose, 1926 metų rugpjūčio 28-osios Lietuvių dienos programoje 
Sesgue-Centennial, parodoje Filadelfijoje ir kt. Su savo pavyzdingai tvarkomu choru lankydavosi 
ir kitose lietuvių kolonijose. J.Stulgaitis 1911 metais buvo vienas iš LRKA vargonininkų sąjungos 
organizatorių, jos Centro valdyboje ėjo įvairias pareigas, o LRKA Susivienijimo centro valdyboje 
1914-1916 m. buvo iždo globėjas, 1916-1928 m. - iždininkas, o 1934 m. buvo išrinktas Centro 
valdybos prezidentu. J.Stulgaitis Wilkes Barre turėjo muzikos instrumentų parduotuvę. Rašinėjo 
į lietuvišką spaudą ir ją platino. 

Mirė Juozas Stulgaitis 1951 m. lapkričio 19 d. Wilkes Barre (JAV). 


Lukšių apylinkės 


Pijus BUKŠNAITIS 


Poetas, vertėjas, muzikas Pijus Bukšnaitis gimė 
1881 m. spalio 9 d. Laukiniškės kaime, Jankų valsčiuje. 
Mokėsi Veiverių ir Žitomiro mokytojų seminarijose. 
Muzikos mokėsi pas Griškabūdžio vargonininką 
Bendoraitį, o 1902 metais Plocke lankė kun. Gruberskio 
muzikos kursus. 1899-1904 metais vargonininkavo 
Ukrainoje, nuo 1904 m. - Skriaudžiuose. 1905 m. dalyvavo 
revoliuciniame judėjime ir iš vargonininko pareigų buvo 
atleistas. Išvykes į JAV, įsikūrė Niujorke. Rašė į “Kovą", 
“Vienybę lietuvninkų“, “Tėvynę", "Lietuvą". Dalyvavo 
viešajame Amerikos lietuvių gyvenime - sakė kalbas, 
vadovavo chorams, rengė spektaklius. Parašė ir išvertė 
eilėraščių bei komedijų - libretus M.Petrausko operetėms 
“Velnias išradėjas", “Šventoji naktis", komedijas “Mulkiai 
ir mulkinyčios", “Čebatai išėjo". Išvertė operetes "Silvija", 
“Kornevilio varpai“, “Raganius", "Laima", “Mieganti 
karalienė", “Cukrinis kareivis“, “Bailus daktaras", “Gražioji 
Galatėja". 

Mirė Pijus Bukšnaitis 1967 metų rugpjūčio 28 d. 
Niujorke (JAV). 


P.Bukšnaitis 


Laukiniškės kaimo Bukšnaitynė 

Kun. Juozas VAIČAITIS 


Kunigas Juozas Vaičaitis gimė 1881 m. lapkričio 20 d. Santakų kaime, Sintautų valsčiuje. 
Jauniausiasis poeto Prano Vaičaičio brolis. Mokėsi Sintautų pradinėje, Marijampolės gimnazijoje 
ir Seinų kunigų seminarijoje. Kunigu įšventintas 1905 metais. 1907 m. dirbdamas vikaru Šilavote, 
įkūrė “Žiburio" draugijos biblioteką. Nuo 1922 metų iki mirties kun. Juozas Vaičaitis buvo 
Griškabūdžio klebonu, o nuo 1934 m. dar ir vyskupo patarėju. Kun. J.Vaičaitis aktyviai dalyvavo 
visuomeninėje veikloje ir pavyzdingai dirbo pastoracinį darbą. Visą savo energiją paaukojo 
parapijos labui. 1933-1936 m. su parapijiečiais pastatė gelžbetoninę varpinę, griškabūdiečių 
maloniai Liurdu vadinamą. Labiausiai klebonas puoselėjo bažnyčios chorą. Steigė “Žiburio", 
“Pavasario", Šv.Kazimiero, Blaivybės draugijų skyrius. Nepriklausomybės metais veikė Ūkininkų 
sąjungoje. Bendradarbiavo katalikiškoje spaudoje, ypač daug rašė į “Vadovą". 1910 m. parašė 
plačią brolio poeto Prano Vaičaičio biografiją, kuri buvo išspausdinta 1912 m. Filadelfijoje poeto 
sužadėtinės Julės Pranaitytės rūpesčiu išleistoje knygoje “Prano Vaičaičio eilės“. 

Mirė kun. Juozas Vaičaitis 1961 m. vasario 7 d. Palaidotas Griškabūdžio bažnyčios šventoriuje. 


Kun. J.Vaičaitis 


Kun. J.Vaičaičio kapas šventoriuje prie varpinės 


Juozas JONIKAITIS 


Gydytojas Juozas Jonikaitis gimė 1881 m. kovo 28 d. Pariebių kaime, Sintautų valsčiuje. 
1902 metais baigė Veiverių mokytojų seminariją. Dirbo mokykloje. 1905 m. dalyvavo revoliucijos 
sąjūdyje, o 1906 metais išvyko į Jungtines Amerikos Valstijas. Medicinos daktaro laipsniu baigė 
Loyolos universitetą. Dalyvavo įvairiose lietuviškose organizacijose, aukojo Lietuvos reikalams, 
šelpė spaudą ir moksleivius. Nuo 1916 metų turėjo savo kabinetą Bostone, o nuo 1922 m. - 
Detroite. 1918 metais buvo Lietuvos nepriklausomybės fondo nariu. Buvo Dariaus ir Girėno 
skrydžio per Atlantą garbės rėmėjas. Mikui Petrauskui atvykus į Detroitą, buvo vienu iš Operos 
draugijos steigėjų. Nepriklausomybės metais net du kartus lankėsi Lietuvoje. Vaitiekupių pradinei 
mokyklai buvo nupirkęs daug knygų. Už nuopelnus Lietuvai, apdovanotas DLK Gedimino III-ojo 
laipsnio ordinu. Antrojo pasaulinio karo laikotarpiu aktyviai veikė Lietuvai vaduoti sąjungoje, 
buvo jos vicepirmininku ir Detroito skyriaus pirmininku. Bendradarbiavo “Tėvynėje", “Vienybėje 
lietuvninkų", “Jaunojoje Lietuvoje“, “Medicinoje" ir kituose leidiniuose. 

Mirė gydytojas Juozas Jonikaitis 1945 m. birželio 26 d. Detroite (JAV). Palaidotas Mt. 
Olivet kapinėse. Antkapiniame paminkle - Vytis su užrašu “Tėvynės mylėtojas". 


Gyd. J.Jonikaitis, gyd. Dievenis ir Mikas Petrauskas J.Jonikaitis 


Viktoras JAKUBAUSKAS 


Mokytojas Viktoras Jakubauskas gimė 1881 
metais. Tiksli gimimo data ir vieta nežinoma. 1904 
metais baiges Veiverių mokytojų seminariją, 
mokytojavo Šioželkose prie Punsko. Apie 1908 metus 
Punske įsteigė suaugusiųjų švietimo kursus, Žiburio" 
ir Blaivybės draugijų skyrius, o taip pat vartotojų 
bendrove “Dzūkas". 

Perkeltas dirbti į Lekėčius, įsteigė Taupomąją- 
skolinamąją kasą ir buvo ilgametis jos sekretorius. 
Ketverius metus buvo “Žiburio" draugijos centro 
valdybos sekretoriumi, vėliau - draugijos centro 
revizoriumi. 

Mirė mokytojas Viktoras Jakubauskas 1914 
m. kovo 15 d. Lekėčiuose. Palaidotas bažnyčios 
šventoriuje. Antkapyje iškalti mirties metai (1915) - 
neatitinka tikrovės. 


V.Jakubausko kapas Lekėčių bažnyčios šventoriuje 


Lekėčių lentpjūvė apie 1919 metus 


Juozas GYVIS 


Lietuvių kultūros skleidėjas Juozas Gyvis gimė 1881 metais Skardupiuose, Sintautų valsčiuje. 
Baigė Skardupių pradinę mokyklą, Maskvoje - buhalterijos kursus. Dalyvavo 1904 metų Japonijos- 
Rusijos kare ir buvo sužeistas. 1912 metais išvyko į Čiorną Padiną (Samaros gub) ir ten dirbo 
lietuvių parapijos vargonininku. Vadovavo vietos lietuvių chorui, organizavo vaidinimus. Į Lietuvą 
grįžo po 1917 metų. Dirbo Šakių apskrities įstaigose. 

Mirė Juozas Gyvis 1934 m. balandžio mėn. Šakiuose. 


Ši epitafinė apostrofa poeto P.Vaičaičio 
antkapiniame paminkle buvo iškalta dar 
Klaipėdiečiai domisi Santakų Vaičaityne lietuvių kalbos persekiojimo metais (1902) 

Juozas KUDIRKA 


Knygnešys Juozas Kudirka gimė 1881 metais Ambrasų kaime, Barzdų valsčiuje. Knygas 
gabendavo ryšuliais, išvežiodavo vežimais. Ne kartą caro žandarų sulaikytas. 1903 m. balandžio 
14 d. Juozas Kudirka buvo suimtas ir uždarytas į Kalvarijos kalėjimą. 1903 m. spalio 19 d., caro 
paliepimu, J.Kudirka buvo nubaustas trejiems metams ištrėmimo į Oloneco guberniją. Iš Kalvarijos 
kalėjimo į tremtį buvo išsiųstas etapais. Palaikė ryšius su Mažosios Lietuvos visuomenės veikėja 
Marta Zauniūte. 

Mirė Juozas Kudirka apie 1928 metus tėviškėje. 


Ambrasų kaimas mūsų dienomis 

Kun. Jurgis BALTRUŠAITIS 


Spaudos bendradarbis kunigas Jurgis Baltrušaitis gimė 1882 m. sausio 26 d. Bliuviškių 
kaime, Griškabūdžio valsčiuje. Baigęs pradžios mokyklą, tarnavo Bliuviškių raštininko padėjėju, 
vėliau Karčrūdės valsčiaus raštininku, vargonininku. Susitaupęs šiek tiek lėšų, išvyko į Italiją 
pas saleziečius. Baigęs vidurinį mokslą, dirbo “Vilniaus žinių" ir “Šaltinio" redakcijose. 1908-1913 
metais mokėsi Seinų kunigų seminarijoje. Ją baigęs, 1913 m. buvo įšventintas kunigu ir paskirtas 
Silvanovcų (Ožių) vikaru. Visas kunigo Jurgio Baltrušaičio gyvenimas buvo susijęs su spauda. 
Gyvendamas Vilniuje, iš italų kalbos išvertė tikybinio turinio knygų, rašė į periodinius leidinius 
- “Spinduli", “Vadovą", “Nedėldienio skaitymus“, “Vilniaus žinias“, pasirodė kelios jo knygos, 
parašė tragediją “Šventoji Barbora". Pirmojo pasaulinio karo metais traukėsi į Rusiją, bet 
Minske susirgo dizenterija. 

Kun. Jurgis Baltrušaitis mirė 1915 m. rugsėjo 16 d. 


Klierikai J.Vailokaitis, J.Skinkys ir J.Baltrušaitis Seinų 
kunigų seminarijoje Kun. J.Baltrušaitis 


Kun. Antanas PALUBINSKAS 


Kunigas Antanas Palubinskas (rašėsi ir Palubinskis) gimė 1882 m. vasario 19 d. Nemirų 
kaime, Griškabūdžio parapijoje. Studijavo Petrapilio dvasinėje akademijoje ir ją baigė teologijos 
kandidato laipsniu. Kunigu įšventintas 1905 m. Vikaravo Studeničnoje ir Plokščiuose. Nuo 1909 
metų - Seinų kunigų seminarijos profesorius. Nuo 1919 m. - Lietuvos karo kapelionų dekanas ir 
Kaune Įgulos bažnyčios rektorius. Įsteigus Lietuvos bažnytinę provinciją, nuo 1926 m. iki 1929 m. 
turėjo vyriausiojo karo kapeliono titulą. 1929-1933 metais - Marijampolės mokytojų seminarijos 
kapelionas ir mokytojas. 1933 metais atsisakė visų pareigų. Prieš Pirmąjį pasaulinį karą 
bendradarbiavo lietuviškoje spaudoje - “Vilniaus žiniose“, "Viltyje", “Vadove". 

Mirė kun. Antanas Palubinskas po 1944-ųjų metų Marijampolėje. 


Kauno Įgulos bažnyčia. 1919-1933 rektoriumi buvo 
Kun. A.Palubinskas kunigas A.Palubinskas 


Antanas GRYBINAS 


Mokytojas Antanas Grybinas gimė 1882 m. lapkričio 
3 d. Stumbriškės kaime, Lukšių valsčiuje, ūkininkų Onos 
Bukšaitytės-Grybinienės ir Prano Grybino septynių vaikų 
šeimoje. Jis buvo vyriausiasis sūnus. Baigęs Lukšių pradinę 
mokyklą, mokėsi Veiverių mokytojų seminarijoje, kurią 
baigė 1901 metais. 1910 metais vedė Gražiškių mokyklos 
vedėjo Juozo Naujoko dukrą. Kilus Pirmajam pasauliniam 
karui, mobilizuotas į rusų kariuomenę. Į Lietuvą grįžo 
1918 m. ir dar vokiečių okupacinės valdžios buvo paskirtas 
Lukšių pradinės mokyklos vedėju. Šias pareigas ėjo iki 
1944 metų. Grybinai užaugino penkis vaikus, iš kurių 
keturi tapo mokytojais, o vienas gydytoju. Vėliau buvo 
perkeltas mokytojauti į Karčrūdės pradinę mokyklą. 1953 
m. išėjęs į pensiją, apsigyveno pas savo dukrą Kaune. 

Mirė mokytojas Antanas Grybinas 1978 m. sausio 
7 d. Palaidotas Kauno Petrašiūnų kapinėse. 


A.Grybinas su žmona Ona Naujokaite-Grybiniene 


Mokytojo A.Grybino šeima Lukšiuose. Sėdi: tėvai Ona Naujokaitė- 
Grybinienė ir A.Grybinas. Stovi (iš kairės): sūnus Vytautas, dukra 
Sofija su sūneliu Vytautu, Aleksandras, Stanislova ir Zigmantas 
(1938 m.) 


Žiamas SKIRGAILA 


Muzikas Zigmas Skirgaila gimė 1882 m. gruodžio 7 d. Naumiestyje. Baigęs pradinę mokyklą, 
porą metų mokėsi Veiverių mokytojų seminarijoje, o vėliau pas Naumiesčio vargonininką 
L.Risauską. 1902 m. stojo į Krokuvos konservatoriją, kurią baigė 1906 metais. Kompozicijos ir 
fortepijono studijas tesė Paryžiuje. 1921 m. Z.Skirgaila iš Rusijos grįžo į Lietuvą ir buvo muzikos 
bei dainavimo mokytoju Panevėžyje. 1928 m. persikėlė į Naumiestį ir 1929-1940 metais ėjo šio 
miesto burmistro pareigas. Z.Skirgaila ypač rūpinosi žmonių dvasingumu: 1930 m. jo rūpesčiu 
buvo pastatytas Vytauto Didžiojo paminklas, 1932 m. - Vinco Kudirkos pradžios mokykla, 1934 
m. - Vinco Kudirkos paminklas, o miestas tų pačių metų vasarą buvo pavadintas Kudirkos 
Naumiesčiu. 1940-1941 m. Z.Skirgaila mokytojavo Alytaus gimnazijoje, todėl ir sovietinių represijų 
išvengė, tačiau jo žmona, gydytoja, buvo represuota ir mirė Jakutijoje 1941 metais. Rusams 
palikus Lietuvą, 1941 m. iš Alytaus Z.Skirgaila vėl grižo į Kudirkos Naumiestį ir pradėjo dirbti 
burmistru, bet dėl protesto prieš žydų šaudymą iš šių pareigų pasitraukė. 1955 metais ZSkirgaila 
pradėjo dirbti vargonininku Kauno katedroje bazilikoje. Z.Skirgaila 1936 m. yra sukūręs Lietuviškas 
mišias, kūrinių fortepijonui, dainų chorui ir solo. 

Mirė Zigmas Skirgaila 1962 m. lapkričio 1 d. Kaune. Palaidotas Petrašiūnų kapinėse. 


Skirgailų šeima Z.Skirgaila 


Pranas KLIMAITIS 


Mokytojas, karininkas, žurnalistas Pranas Klimaitis 
gimė 1883 m. sausio 8 d. Papartynų kaime, Sintautų 
valsčiuje. 1903 metais baigė Veiverių mokytojų 
seminariją, o nuo 1904 m. gruodžio mėn. pradėjo dirbti 
“Vilniaus žinių" redakcijoje. Buvo 1905 metais Didžiojo 
Vilniaus seimo organizacinio komiteto narys ir vienas 
jo sekretorių, o taip pat ir vienas Lietuvių mokytojų 
sąjungos steigėjų. Išlaikęs matininkų egzaminus, dirbo 
matininku Lietuvoje. 1915 metais išvyko į Rusiją, buvo 
mobilizuotas, 1916 m. baigė karo mokyklą Maskvoje ir 
buvo paskirtas į Kurganą Sibire. Nuo 1920 m. rudens 
Lietuvoje tarnavo kariuomenės štabe, vėliau vadovavo 
Šaulių sąjungai. Išėjęs į atsargą, vertėsi žurnalistika. 
1906-1907-aisiais metais Vilniuje jis redagavo "Lietuvį", 
bendradarbiavo daugelyje anuometinių laikraščių, 
išleido keletą brošiūrų bei redagavo leidinį “Kražių 
skerdynės“. 

Mirė Pranas Klimaitis 1940 m. vasario 1 d. Vilniuje. 


P.Klimaitis 


Vilniaus lietuvių mokyklos globėjai mokytojai ir mokiniai. 
Apačioje - dviklasę mokyklą baigusieji mokiniai; antroje eilėje 
(sėdi) iš kairės: kun. Januševičius, Kairiūkštis, Pečiulionienė, dr. 
J.Basanavičius, kun. J.Kukta, dr.E.Vileišienė; trečioje eilėje: 
P.Klimaitis, LŠeinius, Matulionis, dr.A.Vileišis, V.Urbonavičius ir 
A.Smetona (1911 m.) 

Kun. Stanislovas RAUBA 


Kunigas Stanislovas Rauba gimė 1883 m. vasario 1 d. Pusdešrių kaime, Slavikų valsčiuje. 
Mokėsi Slavikų pradinėje mokykloje ir Marijampolės gimnazijoje. 1906 m. baigęs Seinų kunigų 
seminariją, įšventintas diakonu, o sulaukęs reikiamo amžiaus, 1906 m. vasario 4 d. - kunigu. Kiek 
padirbes Vištytyje, apie septynioliką metų vikaravo Naumiestyje. 1907 metais čia įkūrė “Žiburio" 
draugijos biblioteką, prie kurios buvo ir skaitykla. Jau pirmaisiais metais biblioteka turėjo 264 
skaitytojus. Kun. SRauba buvo ir vienas Sutkų parapijos organizatorių. Klebonaudamas Sutkuose, 
pastatė ūkinius trobesius. Vėliau klebonavo Liubave ir Bartninkuose. 1944 metais pasitraukė į 
Vakarus. 

Mirė kun. Stanislovas Rauba 1947 m. rugpjūčio 3 d. Vokietijoje. 


Kun. S.Rauba Sutkų parapijos bažnytėlė 

Kazys PUIDA 


Rašytojas Kazys Puida gimė 1883 m. kovo 19 d. Šėtijų kaime, Lekėčių valsčiuje. Mokėsi 
Lekėčių pradinėje mokykloje, kuri tuomet buvo Silkinėje. Baigęs Marijampolės gimnaziją, išvyko 
į Berlyną studijuoti elektrotechniką. Baigęs studijas, 1905-1907 metais dirbo “Vilniaus žiniose“. 
1907-1912 metais K.Puida lietuvių kalbą dėstė Šiaulių gimnazijoje. Dėl caro valdžios valdininkų 
persekiojimo, buvo priverstas keltis į Čeliabinską, kur buvo vokiečių kalbos mokytoju. 1916 m. 
mobilizuotas į carinę rusų kariuomenę. 1920 m. grįžęs į Lietuvą, dirbo “Švyturio" knygų leidimo 
bendrovėje, vėliau “Spindulio" spaustuvės direkcijoje. Išleido apsakymų rinkinį “Ruduo" (1906), 
apysakas “Žemės giesmė" (1911), “Raudonas gaidys" (1929), istorinį romaną “Magnus Dux" (1936) 
ir kitas knygas. Išvertė H.Ibseno, B.Kelermano, H.Senkievičiaus ir kitų rašytojų kūrinių. 

Mirė rašytojas Kazys Puida 1945 m. sausio 24 d. Nausėduose. Palaidotas Panevėžiuko 
(Kauno r.) kapinėse. 


K.Puidos romanas apie Vytauto Didžiojo laikus | K.Puida 


| Mičii PUIDA 

Rašytojo K.Puidos tėviškė Šėtijuose (1992 m.) 


Nemuno slėnis nuo rašytojo K.Puidos gimtinės Šėtijuose 


Rašytojo K.Puidos kapas Panevėžiuko (Kauno r.) 

kapinėse 

K.Puidos antkapinio paminklo "Rūpintojėlis" 


Kun. Stasys PUIDA 


Rašytojo Kazio Puidos motina Viktorija pagimdė keturiolika vaikų, bet iš jų užaugo tik 
penki: trys dukros ir du sūnūs. Dukros Felicija, Ona ir Antanina liko gyventi Zanavykuose, o 
sūnūs - rašytojas Kazys ir kunigas Stasys - išklydo į platųji pasaulį. Senieji Puidai, valdydami 40) 
ha ūkį, sugebėjo savo berniukus išmokslinti. Būsimasis kun. Stasys Puida tikriausiai buvo baigęs 
Lekėčių pradinę mokyklą, kuri tuomet, atrodo, buvo Silkinėje bei Seinų kunigų seminariją, o kur 
dirbo, šiandieniniai Puidų giminės palikuonys jau nebeprisimena. Žino tik tiek, kad Puidų kunigėlis 
vasaromis retkarčiais atvažiuodavo į tėviškę, vaikščiodavo vaikystėje pramintais takeliais, 
gėrėdavosi nuostabiomis Nemuno ir Mickupio pašlaitėmis. Antrojo pasaulinio karo pabaigoje 
kun. Stasys Puida pasitraukė į Vakarus, o vėliau išvyko į JAV. 


Šėtijų Puidai ir jų kaimynai. Pirmoje eilėje iš kairės: rašytojo Kazio Puidos seserys Ona Puidaitė, Antanina Puidaitė- 
Pranaitienė, svainis Pijus Pranaitis. Antroje eilėje sėdi: rašytojo sesuo Felicija Puidaitė-Kibildienė, neatpažinta moteris, 
rašytojo motina Viktorija Puidienė, rašytojo brolis kun. Stasys Puida, neatpažinta moteris. Trečioje eilėje stovi: rašytojo 
svainis Kibilda, Šėtijų kaimo ūkininkas Jonas Blažys, Tamulaitis ir neatpažintas vyras 


Antanas BALTRUŠAITIS 


Spaudos darbuotojas Antanas Baltrušaitis gimė 1883 m. gegužės 28 d. Buktiškių kaime, 
Barzdų valsčiuje. Mokėsi Barzdų bei Griškabūdžio pradinėse mokyklose ir Marijampolės gimnazijoje. 
1902 metais Pilviškiuose pas dr. St. Matulaitį dalyvavo LSDP Suvalkų organizacijos steigiamajame 
susirinkime. 1904 metais išvyko į Jungtines Amerikos Valstijas. Apsistojo Šenandorio mieste. Čia 
kurį laiką dirbo leidiniuose “Darbininkų viltis", vėliau “Kova Philadelphijoje". Išsikėlęs į Pittsburgą, 
kartu su broliu Juozu, leido “Žmonių knygyną" atskiromis knygelėmis ir satyros laikraštį “Dilgėlė". 
Pasirašinėdavo slapyvardžiais Kvėšelis, K-lis, vėliau A.Baltrušaitis, A.B-tis, Narys ir kt. 1921 metais 
Antanas Baltrušaitis grįžo į Lietuvą. Buvo spaudos darbininkų leidžiamų laikraščių bendradarbiu 
ir redaktoriumi. Redagavo “Poligrafijos darbininką", “Spaustuvininką", bendradarbiavo “Kauno 
naujienose“. Kaune įsigijo žemės sklypelį, pasistatė gyvenamąjį namą, kurį paliko savo giminaitei 
Genutei Baltrušaitytei. 


Kauno senamiestis iš sraigtasparnio 

Kun. Antanas GRYBINAS 


Kunigas Antanas Grybinas gimė 1883 metų 
gegužės 13 d. Kadarinių kaime, Lukšių parapijoje. 
Kunigu išventintas 1906 m. gegužės 2 d. 1913 metais 
buvo Pakuonio parapijos klebono Justino Staugaičio 
vikaru. 1921 metais Valakbūdyje, vietos gyventojų 
remiamas, pastatė patalpą pamaldoms laikyti, todėl 
kunigas Antanas Grybinas ir laikomas Valakbūdžio 
parapijos įkūrėju bei pirmuoju jos klebonu. 
Valakbūdyje dirbo iki 1933 metų. Vėliau klebonavo 
Plokščiuose. 

Kun. Antanas Grybinas mirė 1954 m. rugsėjo 
22 d. 


Kun. A.Grybinas 


Valakbūdžio pradinės mokyklos mokiniai su mokyklos taryba. 
Iš kairės: ūkin. P.Povilaitis, mokyt. P.Penta, kun. A.Grybinas, 
mokyt. S.Zokas ir ūkin. P.Pusdešris 


Jonas ŠILEIKA 


Dailininkas Jonas Šileika gimė 1883 m. liepos 2 d. Jadagonių kaime, Lekėčių valsčiuje. 
1900 metais išvyko į JAV. 1905-1906 m. studijavo Valparaiso universiteto Meno fakultete. 1910 
m. baigė Čikagos dailės institutą. 1910-1913 m. tobulinosi Paryžiuje, Vienoje, Krokuvoje, Miunchene. 
1913-1915 metais gyveno Lietuvoje ir Maskvoje, o 1915-1921 m. - JAV. 1921 metais grįžo į 
Lietuvą. 1922-1940 m. - Kauno meno mokyklos, 1940-1941 m. - Vilniaus dailės akademijos, 1941- 
1951 metais - Kauno taikomosios ir dekoratyvinės dailės instituto dėstytojas, nuo 1944 metų - 
profesorius. Parodose dalyvavo nuo 1909 metų. Kaune surengtos keturios individualios (1958, 
1959, 1973, 1983) dailininko Jono Šileikos parodos. Nutapė portretus: “Rašytoja Žemaitė" 
(Amerikoje), “Vincas Kudirka“ (1921), “Jonas Basanavičius", “Juozas Naujalis" (abu 1924), “Borisas 
Dauguvietis" (1927), “Valstietis Baltrus Sutkus" (1938), “Zigmas Petravičius" (1950); sukūrė peizažus: 
“Nemuno slėnis ties Juodakalniu" (1922), “Šieno grėbimas“, “Žiema Kaune“ (abu 1924), “Pagirio 
gyventojas" (1926), “Nemunas ties Brūže“ (1935), “Marytės darželis" (1936), “Kaunas iš Žaliakalnio" 
(1937), "Kaunas ties Aleksotu“ (1956); figūrinių kompozicijų. Maskvos Kazanės geležinkelio stočiai 
1914 m., kartu su Petru Rimša ir archit. A.Ščiusevu, suprojektavo bokšto laikrodį. 

Mirė prof. Jonas Šileika 1960 m. spalio 27 d. Kaune. Palaidotas Petrašiūnų kapinėse. 


Dail. JŠileika (autoportretas) Dail. JŠileikos kapas Kauno Petrašiūnų kapinėse 


Dail. JŠileika Amerikoje 


Dail. J.Šileikos gimtinė Jadagoniuose 

Kun. Pranas KURAITIS 


Prelatas Pranas Kuraitis gimė 1883 metų liepos 4 d. Pavasijų kaime, Būblelių valsčiuje. 
Mokėsi Naumiestyje, vėliau Marijampolės gimnazijoje. Baigęs Seinų kunigų seminariją, kunigu 
buvo įšventintas 1907 m. sausio 5 d. Toliau studijas gilino Petrapilio dvasinėje akademijoje, kurią 
baigė 1909 m. teologijos magistro laipsniu. Filosofiją studijavo Liuveno universitete Belgijoje. 
1911 metais jam buvo suteiktas filosofijos daktaro laipsnis. Dar metus Miunsterio universitete 
klausėsi apologetikos ir etikos paskaitų. Grįžęs Lietuvon, 1912-1915 m. redagavo žurnalą “Vadovas", 
o nuo 1914 metų profesoriavo Seinų kunigų seminarijoje. Pirmojo pasaulinio karo metais su 
seminarija išsikėlė į Rusiją, o vėliau į Zyplius. Nepriklausomos Lietuvos metais persikėlė į Kauną. 
Čia įsikūrus Lietuvos universitetui, buvo docentu Teologijos-filosofijos fakultete. Prel. P.Kuraitis 
buvo pirmasis lietuvis, kuris leidosi į plačiąją filosofiją tikrąja šio žodžio prasme. Jo veikalai - 
“Pagrindiniai gnoseologijos klausimai" (1930), “Ontologija" I ir II d. (1931, 1933) - žymūs visoje 
lietuvių filosofijos istorijoje. 1925-1940 metais redagavo ir leido konfesinį mėnesinį žurnalą “Tiesos 
kelias". Visą laiką atliko svarbų vaidmenį katalikiškame visuomeniniame gyvenime. Buvo lietuvių 
katalikų studentų sąjungos steigėjas, su P. Dovydaičiu, laikomi ateitininkų kūrėjais. Savo lėšas 
skyrė bibliotekai ir gabiųjų studentų šalpai. Filosofiją universitete dėstė iki tol, kol bolševikai 
uždarė Teologijos-filosofijos fakultetą. Kurį laiką dar dėstė Kauno kunigų seminarijoje. Buvo 
ištremtas į Rusiją. Grįžęs į Lietuvą, gyveno Kauno Aleksote ir labai daug rašė. 

Mirė prel. Pranas Kuraitis 1964 m. gruodžio 18 d. Palaidotas Aukštosios Panemunės kapinėse. 


Studijų knygutė su prof. P.Kuraičio parašais Prel. P.Kuraitis 

Pijus GRIGAITIS 


Visuomenės veikėjas Pijus Grigaitis gimė 1883 
m. spalio 16 d. Gudaičių kaime, Būblelių valsčiuje. 1899 
metais baigęs Marijampolės gimnazijos keturias klases, 
toliau mokslą tesė Mintaujos gimnazijoje. 1903 metais 
įstojo į Petrapilio universitetą. Aktyviai veikė Lietuvių 
socialdemokratų partijoje. 1905 metų vasario 6 d. 
važiuojant į Gudelius, dragūnų buvo sulaikytas, 
sumuštas ir įmestas į kalėjimą, o Karo teismo buvo 
pasmerktas mirti. Pabėgęs iš Suvalkų kalėjimo, atsidūrė 
Vokietijoje, o netrukus išvyko į JAV. 1907 m. P.Grigaitis 
pradėjo studijuoti teisės mokslus Berne. Juos baigęs, 
vėl išvyko į Ameriką. Baltimorėje redagavo savaitraštį 
“Pirmyn". 1914 metais Čikagoje pradėjo redaguoti 
“Naujienas". Dirbdamas redakcijoje, baigė Čikagos 
universitetą teisių daktaro laipsniu. Rėmė Dariaus ir 
Girėno skrydį per Atlantą. Dalyvavo bendrose visų 
lietuvių srovių organizacijose kovai už Lietuvos 
išlaisvinimą. Parašė daug rezoliucijų įvairiais lietuvių 
laisvės klausimais. 

Mirė Pijus Grigaitis 1969 metų gegužės 22 d. 
Čikagoje (JAV). 


P.Grigaitis 


Pakeliui į Lietuvą. "Lituanika" virš Atlanto 


Kun. Pranciškus JUŠKAITIS 


Prelatas Pranciškus Juškaitis gimė 1883 metų lapkričio 15 d. Gegužių kaime, Paežerėlių 
valsčiuje. Pradinį mokslą baigė Šakiuose. 1905 metais emigravo į Jungtines Amerikos Valstijas. 
Ten baigė vidurinę mokyklą ir penkerius metus studijavo Valparaiso universitete. Baigęs Braitono 
kunigų seminariją, 1917 metais buvo įšventintas kunigu. Nuo 1917 metų kun. Pranciškus Juškaitis 
dirbo Kembridže Švč. Panos Marijos Nekalto Prasidėjimo parapijos vikaru, o nuo 1922-ųjų - šios 
parapijos klebonu. Išmokėjo 50 000 dol. skolą už bažnyčios statybą, už 18 000 dol. nupirko 
seserims vienuolėms namą, 1926 m. įkūrė parapijos aštuonmete mokyklą, kurioje dirbo keturios, 
o vėliau šešios seserys vienuolės. Aktyviai veikė visuomeninėse lietuviškose organizacijose - 
Blaivininkų, Vyčių, Darbininkų sąjungose. 1918 metais redagavo “Moterų dirvą", vėliau - mėnesinį 
blaivybės žurnalą “Tautos rytas“. Išleido maldaknygių ir katekizmų. Finansavo keturių tomų 
veikalo “Gyvoji dvasia" išleidimą. Prieš Antrąjį pasaulinį karą giminių vaikų mokymui į 
Marijampolės gimnazijos sąskaitą pervedė 50 000 litų. 

Prelatas Pranciškus Juškaitis mirė 1961 m. lapkričio 1 d. Kembridže (JAV). 1998 metais 
gimtajame Gegužių kaime prelatui buvo atidengtas paminklas. 


Čia buvo Gegužių kaimas... 


iii 4 


70 


Aleksandras KUDIRKA 


Mokytojas Aleksandras Kudirka gimė 1883 m. 
lapkričio 20 d. Slavikuose, Šilgalių valsčiuje, kur tuomet 
mokytojavo jo tėvas Vincas Kudirka (1856-1893). 
Persikėlus jam dirbti į Gudelius, netrukus mirė, 
tesulaukęs vos 37 metų. Šeima tuomet persikėlė į 
Veiverius. Aleksandras čia baigė pradžios, prie 
seminarijos buvusią, pavyzdinę mokyklą ir įstojo į 
Mokytojų seminariją, kurią baigęs, 1902 m. buvo 
paskirtas mokytoju į Osiecką (Lenkija). 1903-1906 
metais dirbo Rutkoje, o vėliau Nuroje, iš kurios 
persikėlė į Kauno guberniją ir buvo paskirtas Tauragnų 
pradinės mokyklos mokytoju, po to - Onuškio pradinės 
mokyklos vedėju. Vėliau išvyko studijuoti geodeziją 
ir žemėtvarką į Petrapilį. 1921 metais grįžo į Lietuvą. 
Dirbo Žemės tvarkymo departamente, o sovietmečiu 
(nuo 1950 metų) - Kauno srities žemės tvarkymo 
valdyboje. 1956 m. išėjo į pensiją. 

Mirė Aleksandras Kudirka 1967 m. kovo 31 d. 
Kaune. 


A. Kudirka su dukra Dalia 


Šešupė prie Slavikų 


Povilas MALVICAS 


Girininkas Povilas Malvicas gimė 1883 m. gruodžio 2 d. Žečkalnių kaime, Barzdų valsčiuje. 
1898 metais baigęs Pilviškių pradžios mokyklą, įstojo į Veiverių mokytojų seminariją, kurioje 
mokėsi ketverius metus. 1903 m. gavo tarnybą Griškabūdžio miškų urėdijoje. Kurį laiką ėjo ir 
miškų žvalgo pareigas. 1907 metais pradėjo mokytis Suchedniovo miškų mokykloje (Kelcu gub), 
kurią baigęs, 1909 m. buvo paskirtas urėdo pavaduotoju į Borkos urėdiją (Lomžos gub). 1911 
metais toms pačioms pareigoms perkeltas į Pilviškių miškų urėdiją, o 1912 m. - į Griškabūdžio 
urėdiją. 1915 m. rusų suimtas ir ištremtas į Irkutsko guberniją. 1918 metais grįžo į Lietuvą ir 
įsijungė į Miškų departamento organizavimą. 1918 m. lapkričio 20 d. Povilui Malvicui pavedė iš 
vokiečių okupacinės valdžios perimti Papilvio karinę miškų inspekciją, o 1919 m. sausyje jis 
perėmė Marijampolės miškų urėdiją. 1920 m. jis buvo paskirtas Kazlų Rūdos miškų urėdu, o 
1921-1939 m. dirbo Kaišiadorių miškų urėdu. Kadangi jo senelė Endriukaitytė buvo kilusi iš 
Mažosios Lietuvos, Povilas Malvicas 1941 m. vasario mėn. repatrijavo į Vokietiją ir ten iki 1952 
m. tarnavo girininku. Bendradarbiavo “Mūsų giriose“, “Girios aide“. 


Kaišiadorių miškų urėdijos tarnautojai. Centre sėdi urėdas P.Malvicas, jam iš dešinės - urėdo pavaduotojas A.Dekeris 


Pranas PUSKUNIGIS 


Gydytojas Pranas Puskunigis gimė 1883 m. Sintautų valsčiuje. Baigęs Marijampolės gimnaziją, 
mediciną studijavo Maskvos universitete. 1905 metais aktyviai dalyvavo revoliuciniuose įvykiuose 
Šakių ir Vilkaviškio apskrityse, organizavo lietuvių savivaldybes ir lietuviškas mokyklas. Į rusų 
žandarų rankas pakliuvus V.Mickevičiui-Kapsukui, bematant buvo išaiškintas ir P.Puskunigis, 
kuris telkė jaunimo kovos būrelius-draugininkus. 1906 m. Pranas Puskunigis pabėgo į Vokietiją, 
o iš jos atsidūrė Jungtinėse Amerikos Valstijose. Ten baigė medicinos mokslus ir reiškėsi JAV 
Lietuvių socialistų sąjungos veikloje, buvo jos centro valdybos sekretoriumi. Pirmojo pasaulinio 
karo metais tarnavo JAV karinėse pajėgose ir dalyvavo kautynėse Europoje. Prancūzijoje buvo 
apnuodytas dujomis. Grįžęs iš kariuomenės, dėl menkos sveikatos pasitraukė iš medicinos praktikos 
ir visuomeninės veiklos. Tiesa, kurį laiką dar buvo Amerikos lietuvių ekonominio centro pirmininku. 
1933 metais lankėsi Lietuvoje. Skaitė paskaitas Vytauto Didžiojo universiteto studentams ir 
visuomenei. Bendradarbiavo “Kovoje", “Keleivyje" ir kituose spaudos leidiniuose. 

Mirė gydytojas Pranas Puskunigis 1941 m. liepos 6 d. North Graftone (JAV). 


Pašešupiai ties Panoviais 


Juozas GVILDYS 


Mokytojas Juozas Gvildys gimė 1884 m. sausio 
4 d. Žuklijų kaime, Paežerėlių valsčiuje. Baigęs 
Veiverių mokytojų seminariją, mokytojavo pradinėse 
mokyklose. 1919-1920 metais dirbo Šeduvos “Saulės" 
progimnazijos direktoriumi, 1920 m. buvo paskirtas 
Kauno 1-osios gimnazijos aritmetikos ir geografijos 
mokytoju, o 1923 metais - Šv. Vincento Pauliečio 
draugijos moterų mokytojų seminarijos mokytoju. 
Dirbdamas Kaune, baigė Suaugusiųjų gimnaziją ir 
1925 m. būdamas “Aušros" gimnazijos mokytoju, 
įgijo progimnazijos mokytojo cenzą. 1930 m. baigė 
Vytauto Didžiojo universiteto Istorijos fakultetą ir 
buvo paskirtas Valstybės egzaminų komisijos nariu. 
Pedagogikos ir blaivybės klausimais nemažai rašė 
periodikoje. Atskirais leidiniais išleido: “Sakomasis 
skaičiavimas“, “Jaunimo blaivinimas per mokyklą", 
vadovėliai mokykloms. Antrojo pasaulinio karo 
metais dirbo buhalteriu. Po karo iki 1957 metų Kauno 
pedagoginėje mokykloje dėstė matematiką. 

Mirė Juozas Gvildys 1968 m. kovo 21 d. Kaune. 


J.Gvildys 


Žvilgsnis į Nemuno vingį nuo Zanavykų kranto 


Kun. Antanas SKELTYS 


Kunigas salezietis Antanas Skeltys gimė 1884 m. sausio 5 d. Žalvėderių kaime, Griškabūdžio 
valsčiuje. Sulaukęs 18 metų, išvyko Italijon ir įstojo į Ivrėjos saleziečių įstaigą, o 1906 m. rugsėjo 
29 d. oficialiai tapo saleziečiu. Mokėsi, baigė Feoglizzi saleziečių teologijos institutą ir 1914 m. 
rugpjūčio 5 d. buvo įšventintas kunigu. Labai norėjo misionieriauti, bet dėl trumparegystės 
negalėjo. Dirbo Veronos saleziečių įstaigoje, o 1920 m. tapo Estės saleziečių dvasios tėvu. Šios 
pareigos kun. ASkelčiui atvėrė galimybę pradėti rūpintis iš Lietuvos į Italiją kviečiamais kandidatais 
į saleziečius. 1927 m. kun. A.Skelčiui pavyko gauti lietuviams Perosa Argentina saleziečių įstaigą. 
Tais metais kun. Skeltys su būreliu lietuvių saleziečių grįžo į Lietuvą ir Vytėnuose įkūrė pirmąją 
saleziečių įstaigą mūsų krašte. Kun. A.Skelčio vadovaujami saleziečiai sparčiai plėtė savo veiklą. 
Tik gaila, kad pradėtą darbą sujaukė bolševikai. Kun. A.Skeltys buvo ieškomas, teko pasitraukti 
į pogrindį. Kurį laiką kun. A.Skeltys glaudėsi Krikštonyse pas kun. Joną Reitelaitį, vėliau slapstėsi 
toje pačioje Dzūkijoje pas patikimus žmones. Tik Stalinui mirus, išėjo į viešumą. 1953 metais 
tapo Leipalingio altarista ir taip nugyveno likusį savo gyvenimą. 

Kun. Antanas Skeltys SDB mirė 1960 m. liepos 28 d. Leipalingyje (Lazdijų r.). Palaidotas 
Griškabūdžio kapinėse. 


Kun. A.Skeltys Kun. A.Skelčio kapas Griškabūdžio kapinėse 


p p. 
A k Žd Jr 


Vytėnų) pilis 


( 


Panemunių 


Nepriklausomos Lietuvos saleziečių buveinė - 


76 


Zanavykai saleziečiai 


Societas S. Francisci Salesii (SDB) - Šv. Pranciškaus Solezo Draugija - Šv. Jono Bosko 
saleziečiai - viena jauniausių Lietuvos vienuolijų. Ji įkurta 1934 metais kun. Antano Skelčio 
(1884-1960) iniciatyva. Kadangi kun. A.Skeltys buvo griškabūdietis, tai parvykęs vasaros atostogų 
iš Italijos, savo gimtosiose apylinkėse ir telkė gabius, bet neturtingus paauglius mokytis saleziečių 
mokykloje. Saleziečių veiklą Griškabūdyje visą gyvenimą rėmė ir kun. Juozas Vaičaitis. 

Lietuvoje saleziečiai kūrėsi Vytėnų pilyje. Turėjo jie ir savo ūkį. Kun. A.Skeltys čia buvo 
vyresnysis ir visos Lietuvos saleziečių viršininkas. Vytėnų pilis tapo Lietuvos saleziečių atramos 
punktu. Čia dirbo broliai vienuoliai, gyveno iš Zanavykų kile kunigai: Bronius Paukštys, Jonas 
Žemaitis, lankydavosi paskutinysis poetės Salomėjos Nėries nuodėmklausys prof. kun. Juozas 
Gustas. Antrosios bolševikinės okupacijos pradžioje Vytėnuose slėpėsi ne vienas Jurbarko 
gimnazistas. Vienuolija leido savo žurnalą “Saleziečių žinios“, kuris, kaip ir vienuolija, turėjo 
šviesią ateitį. Antrosios bolševikinės okupacijos metais vienuolija buvo uždaryta, o vienuoliai ir 
kunigai išblaškyti: vieni atsidūrė Sibire, kiti slapstėsi Lietuvoje. Nelegaliai gyveno piemenaudamas 
Dzūkijoje ir Lietuvos saleziečių viršininkas kun. Antanas Skeltys. 


Zanavykai saleziečiai Italijoje. Sėdi kunigai: Bronius Paukštys, Antanas Skeltys ir Juozas Paukštys 


Jonas SUTKUS 


Žurnalistas, literatas Jonas Sutkus gimė 1884 
m. spalio 3 d. Tirmėnų kaime, Lekėčių valsčiuje. Baigęs 
Marijampolės gimnazijos keturias klases, 1902 m. įstojo 
į Kunigų seminariją, bet 1905 metais iš jos išstojo, 
pusę metų dirbo “Vilniaus žinių“ redakcijoje, o 1906 
metais išvyko į Jungtines Amerikos Valstijas. Kiek 
padirbėjęs “Žvaigždės" redakcijoje, 1907 m. išvyko 
studijuoti į Valparaiso universitetą - ten išleido du 
numerius šapirografuotų “Jaunimo sapnų" (vėliau tuo 
pačiu pavadinimu Jono Sutkaus atminimui buvo 
leidžiamas Lietuvių moksleivių susivienijimo laikraštis). 
1909 m. redagavo "Dagį". Bendradarbiavo “Vienybėje 
lietuvninkų", "Lietuvoje" ir kituose leidiniuose, į juos 
rašė eiles, vaizdelius. 


Jonas Sutkus mirė džiova 1911 m. rugpjūčio 11 
d. Worcesteryje (JAV). 


Literato Jono Sutkaus broliai Simonas ir Kazys 


Mikytų rėvas prie Pavilkijo 


Jonas DANILIAUSKAS 


Matininkas, o vėliau karininkas (majoras) Jonas 
Daniliauskas gimė 1885 metų sausio 17 d. (kituose 
šaltiniuose - 1880) Sintautuose. 1903 metais baigė 
Veiverių mokytojų seminariją, o 1906 m. - Gori-Gorkų 
matininkų mokyklą. Dirbo žemėtvarkininku Volynės 
gubernijoje. Prasidėjus Pirmajam pasauliniam karui, 
buvo mobilizuotas į rusų kariuomenę ir pasiųstas į 
Karo mokyklą. Baigęs Karo mokyklą, kaip artilerijos 
karininkas, dalyvavo Pirmajame pasauliniame kare. 
Grižes į Tėvynę, tarnavo Lietuvos kariuomenės 
Ginklavimosi valdyboje. 1924 metais, turėdamas 
majoro laipsnį, išėjo į atsargą. Nuo 1925 m. buvo 
Žemės reformos departamento direktoriumi, vėliau 
- Žemės reformos valdybos valdytoju. 

Mirė Jonas Daniliauskas 1957 ar 1958 metais 
Kaune. 


J.Daniliauskas 


Mikytų piliakalnis Lekėčių valsčiuje 


Kun. Jonas PETRIKA 


Kunigas Jonas Petrika gimė 1885 m. balandžio 13 d. Būbleliuose. Baigė Seinų kunigų 
seminariją ir 1908 m. balandžio 1 d. buvo įšventintas kunigu. Vikaro pareigas ėjo įvairiose 
Sūduvos parapijose, o prasidėjus Pirmajam pasauliniam karui, pasitraukė į Rusiją. Kapelionu 
dirbo lietuvių gimnazijoje Voroneže. Čia jo mokiniais buvo ne vienas būsimasis Nepriklausomybės 
kovų dalyvis. Grįžęs į Lietuvą, kun. J.Petrika buvo paskirtas kapelionu į Marijampolės Rygiškių 
Jono gimnaziją. Nepriklausomos Lietuvos metais tobulinosi Nansi universitete, o grižes gimnazijoje 
dar dėstė ir prancūzų kalbą. Be pomėgio kalboms, kun. J.Petrika žavėjosi muzika, ypač opera. 
Kai pasaulinio garso dainininkas Fiodoras Šaliapinas gastroliuodavo Kaune, iš Marijampolės į 
spektaklius visados atvažiuodavo ir kun. Jonas Petrika. 

Okupavus bolševikams Lietuvą, 1940 m. rudenį kun. Jonas Petrika ne tik iš kapeliono, bet 
ir iš mokytojo pareigų buvo atleistas. Tuomet iš Marijampolės persikėlė į nuošalią Lankeliškių 
parapiją, pas savo kraštieti kleboną Vaclovą Balsį, ir ėjo vikaro pareigas. Prasidėjus fašistų - 
bolševikų karui, 1941 m. birželio 22 d. kun. J.Petrika, Lankeliškių klebonas V.Balsys ir čia viešėjęs 
Vilkaviškio kunigų seminarijos profesorius kun. J.Dabrila buvo suimti, nuvežti į Būdavonės 
giraitę prie Bartninkų ir žvėriškai nukankinti. 

Kun. Jono Petrikos palaikai buvo perkelti į Kudirkos Naumiesčio kapines. 


Kun. J.Petrika Kun. J.Petrikos kapas Kudirkos Naumiesčio kapinėse 


L/U0) SESERYS 


Petras NAUDŽIUS 


Poetas Petras Naudžius gimė 1885 m. liepos 3 d. Kraujučių kaime, Barzdų valsčiuje. Dirbo 
miškininku. 1909-1913 metais gyveno Jungtinėse Amerikos Valstijose, buvo vienas iš “Laisvės" 
steigėjų. Paskelbė revoliucinę “Laidotuvių giesmę" (1907), paliko originalios ir verstinės poezijos 
rankraštinį rinkinį “Svajonių žiupsnelis“. Pasirašinėjo slapyvardžiu Posmyla. 

Mirė Petras Naudžius 1972 m. sausio 26 d. Marijampolėje. 


Zanavykų girios kaip rūtos žaliuoja.. 

Andrius BALTRUŠAITIS 


Literatas, visuomenės veikėjas Andrius 
Baltrušaitis gimė 1885 m. rugsėjo 21 d. Buktiškių 
kaime, Barzdų valsčiuje. 1901 metais suorganizavo 
Lietuvos mylėtojų kuopą lietuviškiems laikraščiams 
bei knygoms platinti, kuri netrukus persiorientavo 
į LSDP Zanavykų kuopą. Nuo 1902 metų Andrius 
Baltrušaitis, pasirašinėdamas A.Žioplelio, A.Ž-lio ir 
kt. slapyvardžiais, bendradarbiavo “Ūkininke", 
“Vienybėje lietuvninkų“, “Darbininkų balse“, 
“Naujienose", spausdino ne tik straipsnius, bet ir 
grožinius kūrinėlius - apsakymus, vaizdelius. 
Aktyviai dalyvavo 1905 metų revoliuciniame 
sąjūdyje. 

1906 metų sausio mėnesio 31-osios naktį 
Andrių Baltrušaiti jo tėviškėje nušovė kazokai. 


A.Baltrušaitis 


Nykstantis Buktiškių kaimas 


Jonas STRIUPAVIČIUS 


Ūkininkas Jonas Striupavičius gimė 1885 m. rugpjūčio 
1d. Kuprių kaime, Lukšių valsčiuje, ūkininkų šeimoje. Buvo 
du broliai ir trys seserys, bet įvairių negandų prislėgti jie 
anksti išmirė. Jonas, nors ir linkęs į mokslą, baigęs keturias 
gimnazijos klases, grįžo į tėviškę ūkininkauti. Dėl gražaus 
balso apie Joną Striupavičių burdavosi kaimo jaunimas. 
Balsingąją Marcelę Kuncaitytę iš Staliorių kaimo išsirinko 
sau į žmonas. Paveldėjo iš tėvų 40 ha ūkį. Visame kaime 
mokyčiausias Jonas Striupavičius tapo aplinkinių ūkininkų 
konsultantu, naujovių ir kooperacijos įgyvendintoju. Nuolat 
sekė spaudą, bendravo su agronomais, eksperimentavo ir 
tobulino savo ūkį. 1951 metais perdavęs kolūkiui tai, kas 
dar buvo likę neišgrobstyta, persikėlė gyventi į Kauną pas 
vaikus. 

Mirė Jonas Striupavičius 1953 metų gruodžio 3 d. 
Palaidotas Kauno Petrašiūnų kapinėse. 


Benedikta Striupavičiūtė 
1998 


Marcelė ir Jonas Striupavičiai (1939 m.) 


Lukšių pieninės valdybos nariai. Iš kairės sėdi: Antanas Bacevičius, 
Juozas Bacevičius, Jonas Stanaitis, Jonas Striupavičius; stovi: svečiai 
Petras Kariūnaitis ir Jeronimas Grybinas, Antanas Adomaitis, Kazys 
Petrikas, Juozas Keblinskas, Petras Ulinskas, Pranas Kaunas 


Kun. Jeronimas PEČCKAITIS 


Kunigas pranciškonas Jeronimas Pečkaitis gimė 1885 m. rugsėjo 30 d. Rudžių kaime, 
Sintautų valsčiuje. Baigęs Marijampolės gimnazijos keturias klases, įstojo į Seinų kunigų seminariją 
ir 1908 m. buvo įšventintas kunigu. Vikaravo Turoslėje, Pilypave ir Liubave. 1914 m. spalio 26 d. 
įstojo į atsikuriančių pranciškonų vienuoliją Kretingoje. 1917-1918 metais vikaravo Darbėnuose. 
Norėdamas geriau susipažinti su pranciškonų dvasia ir gyvenimu, 1919-1920 m. viešėjo Silezijos 
pranciškonų provincijoje Vokietijoje. Grįžęs į Lietuvą, 1921 m. buvo paskirtas Lietuvos pranciškonų 
komisaru-provincijolu ir Kretingos vienuolyno gvardijonu-vyresniuoju. Aktyviai rūpinosi 
pranciškonų vienuolyno atkūrimu. Kandidatams ugdyti prie Kretingos gimnazijos įsteigė mokinių 
bendrabutį, o vienuolyne atidarė klierikų seminariją. Kaune, Žaliakalnyje, nupirko žemės ir 1924 
m. pastatė dviejų aukštų vienuolyną su koplyčia. Rūpinosi tretininkų atgaivinimu, sušaukė jų 
kongresus Kretingoje ir Kaune. 1923 metais pradėjo leisti “Šv. Pranciškaus varpelį". Rūpinosi ir 
seserimis pranciškonėmis, kurios vėliau įsikūrė Padvariuose ir Žaliakalnyje. Populiarindamas 
pranciškonus, daug rašė į spaudą, vedė misijas. Propagavo bitininkyste, 1920 metais išspausdino 
knygą “Bitininkas". 

Mirė kun. Jeronimas Pečkaitis OFM 1925 m. balandžio 3 d. Kaune. Palaidotas Kretingos 
kapinėse. 


Kun. J.Pečkaitis OFM Kun. J.Pečkaičio kapas Kretingos kapinėse 

Teisininkas Stasys Šilingas gimė 1385 metų 
lapkričio 11 d. Vilniuje. 1905 m. baigė Vilniaus I-ąją 
gimnaziją, vienerius metus studijavo gamtos mokslus 
Maskvos universitete, o 1912 m. baigė šio universiteto 
Teisės fakultetą. 1914 metais grįžo į Lietuvą. 1918 
metų vasarą Vilniuje išrinktas Lietuvos valstybės 
tarybos nariu. Buvo Teisingumo ministru. 1938 m. 
Stasys Šilingas iš valstybės tarnybos pasitraukė ir 
apsigyveno dar 1925 m. pirktame Ilguvos dvaro 
Misiūnų palivarke. Čia išaugino devynias savo dukras, 
kurios, nors ir išsibarsčiusios po pasaulį, save laiko 
zanavykėmis. S.Šilingą Misiūnuose, kaip ir Petrą 
Kriaučiūną Plokščiuose, lankydavo žinomi Lietuvos 
kultūrininkai. 

Rusams okupavus Lietuvą, 1941 m. birželio 14 
d. Stasys Šilingas su žmona Emilija ir dukra Raminta 
iš Misiūnų buvo ištremti į Sibirą. Stasys Šilingas į 
Lietuvą grįžo tik 1961 m. Žmona ir dukra mirė badu 
Sibire. 

Mirė Stasys Šilingas 1962 m. lapkričio 13 d. 
Kelmėje. Palaidotas Kelmės kapinėse. 


S Šilingo kapas Kelmės kapinėse 

Pranas PRANCKEVIČIUS 


Ūkininkas Pranas Pranckevičius gimė 1885 m. Voniškių kaime, Plokščių valsčiuje. Turėjo 
50 ha ūkį ant Virangės kranto prie Nemuno. Greta žemdirbystės vystė ir vietinę, kaimo žmonėms 
reikalingą, pramone. Įsitaisė lentpjūvę, o dar vėliau pastatė plytinę, kad ir panemunėse mūriniai 
pastatai kiltų. Vedė Mariją Grybinaitę iš Kadarinių kaimo, Lukšių vls, kun. A.Grybino seserį, ir 
susilaukė šešeto vaikų. Buvo Plokščių valsčiaus ir Šakių apskrities tarybų nariu. 1948 metais 
bolševikai Praną Pranckevičių, kartu su žmona Marija ir dviem sūnumis Vitu ir Juozu, išvežė į 
Sibirą. 

Pranas Pranckevičius mirė Sibire pirmaisiais tremties metais. Ten jis ir palaidotas. 


P.Pranckevičiaus paguoda Sibire P.Pranckevičiaus kapas Sibire 


Pranas ŠTRIMAS 


Verslininkas Pranas Štrimas gimė apie 1885 metus 
Žilių kaime, Barzdų valsčiuje. 1905 metų revoliucinio 
sąjūdžio laikotarpiu suorganizavo kovos dalinį, kuris kelis 
kartus susidūrė su rusų policija pašešupyje, Žardelių 
laukuose ir kitose vietose. Revoliuciniam sąjūdžiui baigiantis, 
kad nepakliūtų į caro nemalonę, pabėgo į Jungtines 
Amerikos Valstijas. Ten, tvarkingai ir sumaniai gyvendamas, 
praturtėjo ir, grįžęs į Lietuvą, buvo vienas iš "Drobės" 
fabriko steigėjų ir pirmasis direktorius. 

Prasidėjus fašistų-bolševikų karui, 1941 m. birželio 
26 d. Praną Štrimą Pravieniškių (Kaišiadorių r.) kalėjime 
sušaudė besitraukiantys raudonarmiečiai. 


“Drobės" fabriko administracinis pastatas Kaune 


“Drobės" fabriko gamybinis pastatas 


Petronėlė UOGINTAITĖ 


Sesuo Petronėlė Uogintaitė gimė 1885 metais. 
1903 metais atvyko į Šveicariją ir Ingenbohlyje trejus 
metus mokėsi namų ruošos, gero elgesio ir užsienio 
kalbų. Grįžusi į Lietuvą, 1906 metais Marijampolėje 
atidarė Rankų darbų ir namų ruošos mokyklą, kuri 
buvo skirta kaimo mergaitėms, norinčioms tapti 
geromis šeimininkėmis. 

Praūžus Pirmojo pasaulinio karo audrai ir 
kuriantis nepriklausomai Lietuvai, būsimasis Vilniaus 
arkivyskupas J.Matulaitis MIC (1871-1927) naujai 
besikuriančio “Vargadienių seserų" vienuolyno vyresniąja 
paskyrė Petronėlę Uogintaitę. Aštuonerius metus 
Petronėlė Uogintaitė ėjo šias nelengvas pareigas. Kartu 
su kitomis seserimis maišydavo skiedinį, nešiodavo 
savo vienuolynui statyti plytas ir kartu mokė kitus tų 
dalykų, kurių pati buvo išmokusi Šveicarijoje. 1926 
metais Petronėlė Uogintaitė “Vargdienių seserų“ 
vyresniosios pareigas perdavė Navickaitei. 

Mirė sesuo Petronėlė Uogintaitė 1945 metais. 


Ses. P.Uogintaitė 


P.Uogintaitės prižiūrimam vaikų darželyje 


Jonas Juozas PALUKAITIS 


Mokytojas Jonas Juozas Palukaitis, save laikęs zanavyku, gimė 1885 metais (taip įrašyta 
antkapiniame paminkle) Skindeliškėje, Višakio Rūdos parapijoje. 1900 m. įstojo į Veiverių mokytojų 
seminariją, kurią baigė 1904 metais. 1906 metų sausio mėnesį buvo paskirtas Kretingos parapijinės 
mokyklos mokytoju. 1907 m. sausio 1 d. perkeltas į Luokę antruoju mokytoju, o 1911 m. spalio 
1 d. pradėjo dirbti Naujamiesčio (Panevėžio aps.) pradinės mokyklos mokytoju. Čia ir praleido 
visą savo gyvenimą. Dirbdamas Naujamiesčio pradinėje mokykloje, J.J.Palukaitis padėjo jaunimui 
rengti vaidinimus, platino spaudą, o Pirmojo pasaulinio karo metais dalyvavo konspiracinėje 
veikloje prieš vokiškuosius okupantus. Auklėjimo ir blaivybės klausimais rašė į “Lietuvos žinias", 
"Mokyklą", “Aušrinę", “Darbo balsą". Pasirašinėjo J.Višakio, Višakėlio slapyvardžiais. Pradinėms 
mokykloms sudarė skaitinių knygelę “Žiburėlis" (1918), kurios buvo išleistos net trys laidos. 

Mirė mokytojas Jonas Juozas Palukaitis 1918 m. gegužės 12 d. (toks įrašas antkapiniame 
paminkle) Panevėžyje. Kituose šaltiniuose nurodoma, jog mirė 1918 m. balandžio 12 d. Palaidotas 
Naujamiesčio (Panevėžio r.) kapinėse. 


J.J.Palukaitis Mokyt. J.J.Palukaičio kapas Naujamiesčio kapinėse 


Vytautas Jonas GYLYS 


Diplomatas Vytautas Jonas Gylys gimė 1886 m. 
sausio 26 d. Griškabūdyje. 1907 metais baigė gimnaziją 
Kaune, o 1912 metais - Petrapilio universiteto Teisių 
fakultetą, teisių kandidato laipsniu. 1912-1917 metais 
dirbo Petrapilyje, Vidaus reikalų ministerijoje. 1917- 
1918 m. - Suomijos generalgubernatūroje. 1919 m. - 
Lietuvos atstovas Suomijoje, 1921 metais - konsulas 
Karaliaučiuje. 1924 metais buvo konsulu Kopenhagoje, 
o 1927-aisiais - konsulu Rygoje, 1930 m. - generalinis 
konsulas Londone, 1932 metais - Klaipėdos krašto 
gubernatorius, 1934 m. - Charge d Affaires Briuselyje, 
1937 metais tapo įgaliotuoju ministru ir nepaprastuoju 
pasiuntiniu Stokholme, 1938 m. tas pačias pareigas 
ėjo Danijoje ir Norvegijoje. 1949 m. - generalinis 
konsulas Kanadoje. Bendradarbiavo spaudoje, 
teikdamas naujienas iš tų kraštų, kuriuose gyveno ir 
dirbo. 

Mirė Vytautas Jonas Gylys 1959 m. birželio 14 
d. Toronte (Kanada). 


V.J.Gylys 


Klaipėda. Danės krantinė Nepriklausomybės metais 


Kun. Antanas ŽIEVYS 


Kunigas Antanas Žievys gimė 1886 m. 
vasario 11 d. Kuodžių kaime, Sintautų valsčiuje. 
Naumiestyje baigęs pradinį mokslą, o vėliau 
Marijampolėje keturias gimnazijos klases, 1902 
metais įstojo į Seinų kunigų seminariją. 1908 m. 
baigęs seminariją, gavo diakono šventimus, o 1909- 
aisiais - ir kunigo. Paskirtas vikaru į Ilguvą. 1912 
m. kun. A.Žievys buvo perkeltas į Račkų parapiją 
(Lenkija), o 1934 m. paskirtas Punsko klebonu. 
Čia ir ganė savo aveles iki mirties. Po Antrojo 
pasaulinio karo lenkų nacionalistai ir komunistai 
kunigą tardė, šantažavo. Dėl lietuviškumo kun. 
Antanas Žievys nenusileido ir bažnyčios vadovybei. 
Kai Lomžos kurija nusprendė Punsko bažnyčioje 
panaikinti lietuviškas pamaldas, šiam sumanymui 
pirmasis pasipriešino parapijos klebonas kun. 
Antanas Žievys. 

Mirė kun. Antanas Žievys 1949 m. rugpjūčio 
30 d. Palaidotas Punske (Lenkija). 


Kun. A.Žievys 


Punsko bažnyčia, kurioje 15 metų klebonavo kun. A.Žievys 

Povilas BRAZAITIS 


Visuomenės veikėjas Povilas Brazaitis gimė 1886 m. vasario 27 d. Barzduose. 1902 metais 
buvo LSDP kuopelės gimtosiose apylinkėse vienu iš kūrėjų, aktyviai dalyvavo 1905 metų 
revoliuciniame sąjūdyje. Persekiojamas policijos, 1909 m. paliko Lietuvą ir išvyko į Jungtines 
Amerikos Valstijas. Apsistojęs Bostone, įsijungė į Amerikos lietuvių socialdemokratų sąjungos 
Bostono kuopelę, o taip pat dalyvavo ir LDD veikloje. Povilas Brazaitis buvo ir Lietuvių 
susivienijimo Amerikoje nariu, uoliu jo veikėju. Socialdemokratams jis atstovavo Bostono ALTe, 
o taip pat ir BALFe. 

Mirė Povilas Brazaitis 1972 metais Bostone (JAV). 


Zanavykų idilė... 


Kun. Vincentas DUMČIUS 


Kunigas Vincentas Dumčius gimė 1886 m. vasario 28 d. Mockupių kaime, Sintautų parapijoje. 
Pradinį mokslą ėjo Slavikuose ir Griškabūdyje. Keturias gimnazijos klases baigęs Marijampolės 
gimnazijoje, 1903 metais įstojo į Seinų kunigų seminariją. 1909 m. kovo 28 d. gavo kunigystės 
šventimus ir buvo paskirtas vikaru į Liubavą. Po pusmečio buvo perkeltas vikaru į Veisiejus, o 
po metų - į Miroslavą, kur darbavosi devynerius metus. Dar ketverius metus pavikaravęs Aukštojoje 
Panemunėje, 1923 m. suorganizavo naują parapiją - Naująją Ūtą. Čia pastatė medinę bažnyčią. 
Po penkerių metų buvo paskirtas į Sudargą klebonu, ten vėl statė bažnyčią, bet jau mūrinę. 
1934 metais kun. Vincentas Dumčius perkeltas į Pakuonį - mūrinei bažnyčiai pristatyti bokštą. 
1940 metais atkeltas į Veiverius. 

Visą savo gyvenimą kun. V.Dumčius pasižymėjo uolumu, darbštumu, garsėjo kaip puikus 
giesmininkas ir pamokslininkas, buvo plačiai apsiskaitęs, mokėjo aštuonias kalbas. Jaunystėje 
rinko tautosaką. 

Mockupių kaimo Dumčių šeimoje iš penkių brolių trys buvo kunigai. Kun. Vincentas 
gyveno ilgiausiai. Kai 1986 metais Veiverių parapijos tikintieji pradėjo ruoštis savo altaristos 
gimimo šimtmečiui, kunigas buvo dar geros sveikatos ir juokaudamas sakė: “Ko jūs ruošiatės 
tam mano gimimo šimtmečiui? O jeigu per tą laiką aš imsiu ir numirsiu?" 

Taip ir buvo. Kun. Vincentas Dumčius mirė 1986 m. vasario 7 d., iki 100-ojo gimtadienio 
telikus trims savaitėms. Palaidotas Veiverių (Prienų r.) bažnyčios šventoriuje. 


Kun. V.Dumčius Kun. V.Dumčiaus kapas Veiverių bažnyčios šventoriuje 


Kun. Vincentas ŠVELNYS 


Kunigas Vincentas Švelnys gimė 1886 m. birželio 18 d. Mokėsi Seinų kunigų seminarijoje. 
Kunigu įšventintas 1909 m. rugsėjo 12 d. 1923-1926 m. vikaro pareigas ėjo Naumiestyje. 1928- 
1939 m. buvo Marijampolės ir Šakių “Žiburio" gimnazijų kapelionu. Apie 1958 m. buvo Višakio 
Rūdos parapijos klebonu. Aktyvus katalikiškos spaudos bendradarbis ir platintojas. 

Kun. Vincentas Švelnys mirė 1959 m. Palaidotas Višakio Rūdos (Marijampolės r.) bažnyčios 
šventoriuje. 


Kun. V.Švelnys Kun. V.Švelnio kapas Višakio Rūdoje 

Jonas BLAŽYS 


Ūkininkas Jonas Blažys gimė 1886 m. birželio 21 d. Šėtijų kaime, Lekėčių valsčiuje. Tėvai 
Jonas Blaževičius ir Ona Seniūnaitė-Blaževičienė turėjo keturis sūnus (Ambraziejų, kuris išvyko 
į Ameriką, Vincą - dirbusį girininku Lietuvoje, Joną - paveldėjusi tėviškę, Kazimierą - dirbusi 
Marijampolės aps. inžinieriumi ir 1930 metais tragiškai žuvusį Berlyne) ir tris dukteris (Gabrielę, 
Teotilę, Konstanciją). Jonas Blažys vedė Oną Kudirkaitę (1903-1927) iš Barzdų valsčiaus, kuri 
netrukus mirė. Gedėdamas savo žmonos, antrą kartą nevedė ir visą gyvenimą našlavo. Pavyzdingai 
tvarkė ūki, įrengė šilinamius ir inspektus. Daržoves realizuodavo ne tik Kaune, bet ir Klaipėdoje. 
Darbininkų neskriaudė. Už darbą mokėjo gerai, o valgė prie to paties stalo. Bolševikai pavyzdingą 
ūkininką ir neturtingų žmonių globėją 1948 m. gegužės 22 d. ištrėmė į Sibirą. Iš ten jam buvo 
leista grįžti į Lietuvą tik po dešimties metų. Grįžes kampininkavo pas buvusius savo ūkio 
darbininkus, kurie į jį visą laiką pagarbiai žiūrėjo. 

Mirė Jonas Blažys 1977 m. rugsėjo 25 d. Palaidotas Lekėčių bažnyčios šventoriuje, greta 
savo Žmonos. 


Onos Kudirkaitės-Blažienės ir Jono Blažio kapai Lekėčių 
J.Blažys bažnyčios šventoriuje 


Kazimieras BLAŽYS 


Šėtijų kaimo, Lekėčių valsčiaus, Blaževičių- 
Blažių šeima Lietuvai davė ne vieną šviesuolį. Čia 
gimė Vincas Blaževičius (1857-1929), vėliau tapęs 
Seinų kunigų seminarijos profesoriumi. Kunigo 
brolis Jonas Blaževičius taip pat savo vaikus leido 
į mokslą. Kazimieras Blažys tapo diplomuotu 
inžinieriumi, dirbo Marijampolės apskrityje. Deja, 
šis Lietuvai daug žadantis specialistas 1930 metais, 
vienos komandiruotės metu, žuvo Berlyne, o jo 
žmona ir dukra antrosios bolševikinės okupacijos 
metu buvo ištremtos į Sibirą. 


K.Blažys 


Šėtijų kaimo Blažynė (1996 m.) 


Kun. Jonas Jeronimas JAKAITIS 


Kunigas marijonas Jonas Jeronimas Jakaitis gimė 1886 m. birželio 24 d. Bridžių kaime, 
Sintautų valsčiuje. Pradžios mokslą baigė Griškabūdžio mokykloje, vidurinį - Petrapilio 
progimnazijoje prie šv. Stanislovo bažnyčios ir Mintaujos gimnazijoje. 1903 m. įstojo į Seinų 
kunigų seminariją, bet jos nebaigė. Nuo 1906 metų teologijos mokslus tesė Montrealio sulpicijonų 
seminarijoje Kanadoje. Kunigu įšventintas 1909 m. gruodžio 18 d. Nuo 1913 m. iki 1929 m. 
Worcesterio šv. Kazimiero lietuvių parapijos klebonas, pastatęs bažnyčią, mokyklą, įkūręs Maironio 
parką. Per tą laiką taip pat parūpino žemės įkurti antrajai Worcesterio lietuvių parapijai. 1930 
m. tapo marijonus. 1931 m. nupirko Thompsone žemės ir ten iš Hinsdale perkėlė berniukų 
kolegiją, kurią pavadino Marijampolės vardu. 1933 m. Čikagoje redagavo savaitraštį “Laivas". 
1933-1939 m. - marijonų provincijolas ir Hinsdale namo vyresnysis. Marijonams ruošti čia įkūrė 
savą marijonų seminariją. 1939 m. išvyko į Argentiną, kur įkūrė dvi lietuvių parapijas, pastatė 
dvi bažnyčias, mokyklą, salę ir planavo įsteigti trečiąją lietuvių parapiją Berisso mieste. Kun. 
J.J.Jakaitis daug dirbo lietuvybės labui ir savo veikla nemažai prisidėjo prie laisvos Lietuvos 
kūrimo. Už nuopelnus Lietuvai 1935 m. apdovanotas Didžiojo Lietuvos kunigaikščio Gedimino 
ordinu. Taip pat buvo veiklus blaivybės platintojas, įkūrė mėnesinį blaivybės laikraštį. Nuo 1905 
metų bendradarbiavo “Šaltinyje", o vėliau ir kituose laikraščiuose. Spaudos darbą tesė ir 
gyvendamas Amerikoje. 

Mirė kun. J.J.Jakaitis MIC 1965 m. kovo 4 d. Čikagoje (JAV). 


Kun. J.J.Jakaitis MIC Pažaislis. Čia dirbo kun. J.J.Jakaitis MIC 

Kun. Jonas ZDANČIUS 


Kunigas Jonas Zdančius gimė 1886 m. birželio 19 d. Kunigu įšventintas 1914 m. lapkričio 15 
d. 1940 metais buvo Šventežerio klebonu. Bolševikų kalintas. Grįžęs į Lietuvą, buvo Kaimelio 
(Kidulių) parapijos altarista. 

Kun. Jonas Zdančius mirė 1963 metais Palaidotas Kaimelio kapinėse. 


Šventežerio (Lazdijų r.), Švč.Mergelės Marijos Gimimo bažnyčia, 
kurioje klebonavo kun. J.Zdančius Kun. J.Zdančiaus kapas Kaimelio kapinėse 


Jonas VAILOKAITIS 


Pramonininkas Jonas Vailokaitis gimė 1886 m. birželio 25 d. Pikžirnių kaime, Sintautų 
valsčiuje. 1908 m. baigęs Petrapilyje Prekybos ir pramonės institutą, grįžo Lietuvon ir pradėjo 
ekonominę veiklą. Pradžioje buvo Marijampolės “Žagrės" kooperatyvo tarnauto ju. 1912 m., kartu 
su broliu kun. Juozapu, Kaune suorganizavo brolių Vailokaičių banką, kurio pagrindinis tikslas 
buvo telkti laisvą lietuvių kapitalą, supirkinėti nusigyvenusių bajorų dvarus, juos parceliuoti ir 
išsimokėtinai perleisti lietuviams. Per Pirmąjį pasaulinį karą liko Lietuvoje ir aktyviai dalyvavo 
Lietuvos laisvinimo darbe. Vokiečių okupacijos metu, dėl politinės veiklos, pateko į kalėjimą, 
vėliau laikytas policijos priežiūroje be teisės išvykti už savo valsčiaus ribų. 1917 m. išrinktas 
Tautos Tarybos nariu. 1918 m. vasario 16-ąją pasirašė Lietuvos Nepriklausomybės aktą. 1920 
metais buvo išrinktas Steigiamojo Seimo nariu. Buvo Valstybės finansų ir biudžeto komisijos 
pirmininku. Jonas Vailokaitis, kartu su broliu kun. Juozapu Vailokaičiu, įsteigė Ūkio banką ir jam 
vadovavo. Banko skyrius atidarė apskričių miestuose. Mėsos pramonės gaminių realizavimui 
suorganizavo akcinę bendrovę "Maistas". Smulkiems metalo pramonės gaminiams gaminti įsteigė 
"Metalo" akcinę bendrovę. Įsigijo Palemono plytinę. Prekybai kelti steigė eksporto bei importo 
bendroves. Jonas Vailokaitis reiškėsi ir visuomeninėje veikloje. 1927 m. buvo vienas Lietuvos 
aeroklubo steigėjų. 1925 m. išrinktas į Lietuvos Banko tarybą. 1940 metais pasitraukė į Vokietiją. 

Mirė Jonas Vailokaitis 1944 m. gruodžio 16 d. Blankenburge (Vokietija). Atgimimo metais 
Jono Vailokaičio palaikai pervežti į Lietuvą ir perlaidoti greta brolio kun. Juozapo Vailokaičio 
Paštuvos (Kauno r.) kapinaitėse. 


J.Vailokaitis J.Vailokaičio kapas Paštuvos kapinėse 


Vailokaičių sodybvietė 

P.Dovydaičio atminimo kryžius Čekiškės (Kauno r.) bažnyčios šventoriuje 


102 


Pranas DOVYDAITIS 


Mokslininkas Pranas Dovydaitis gimė 1886 m. gruodžio 2 d. Runkių kaime, Višakio Rūdos 
parapijoje. Mokėsi Višakio Rūdos pradinėje mokykloje ir Veiverių mokytojų seminarijoje, bet 
1905 metais iš jos buvo pašalintas. Savarankiškai pasirengęs, 1908 m. eksternu išlaikė brandos 
egzaminus Marijampolės gimnazijoje ir įstojo į Maskvos universiteto Teisės fakultetą, kurį baigė 
1912 metais. Vėl įstojo į to paties universiteto Istorijos ir filologijos fakultetą, bet studijas nutraukė 
ir 1913 metais atvyko į Vilnių redaguoti “Viltį". Naujas studijas sutrukdė baigti Pirmasis pasaulinis 
karas. 1916 m. P.Dovydaitis buvo Kauno "Saulės" gimnazijos, o vėliau Kauno pirmosios gimnazijos 
direktoriumi. 1917 metais Lietuvių konferencijoje Vilniuje išrinktas į Tautos Tarybą. 1918 metų 
vasario 16-ąją pasirašė Lietuvos Nepriklausomybės Aktą. 1919 metais vadovavo Lietuvos 
Respublikos vyriausybei. Nuo 1922 metų profesoriavo Lietuvos universitete. Prof. P.Dovydaitis 
buvo Lietuvos ateitininkų vyriausiasis vadas, Lietuvos krikščionių demokratų partijos narys. 
Profesorius, filosofijos daktaras P.Dovydaitis visą laiką buvo aktyvus spaudos darbuotojas. 
Redagavo "Ateitį", “Naująją vaidilutę“, “Lietuvos mokyklą", “Kosmos", “Logos", "Soter". Buvo 
“Lietuviškosios enciklopedijos" viceredaktorius. Parašė originalių mokslo darbų kultūros, religijos, 
filosofijos temomis. 1940 m. bolševikų okupacinės valdžios atleistas iš universiteto, apsigyveno 
prie Čekiškės ir bandė ūkininkauti, bet 1941 metų birželį su visa šeima buvo ištremtas iš Lietuvos. 

1942 m. lapkričio 4 d. prof. Pranas Dovydaitis Severouralsko lageryje Nr.35 bolševikų 
buvo sušaudytas. 


Dovydaitynė P.Dovydaitis 

Prof. P.Dovydai 

Juozas RAUBA 


Ūkininkas, visuomenininkas Juozas Rauba gimė 1886 m. Pusdešrių kaime, Slavikų valsčiuje. 
Nuo 1906 metų tarnavo carinėje kariuomenėje Čitoje prie Amūro, kazokų gvardijos pulke, kuris 
priklausė generolo Semionovo armijai. Grįžęs į Lietuvą, 1914 m. liepos 30 d. vedė Marceleę 
Jakaitę iš Daugirdiškių (Gelgaudiškio vls.) ir ūkininkavo tėviškėje. Prasidėjus Pirmajam pasauliniam 
karui, vėl buvo pašauktas į carinę armiją ir tarnavo artileristu Turkų fronte, atrodo, kad 
intendantūroje, nes turėjo galimybę remti savo brolį Vytautą Raubą (1899-1920), karo metais 
besimokiusį Voroneže. 1919 metais Juozas Rauba savanoriu įstojo į Lietuvos kariuomenę ir 
dalyvavo kautynėse su priešais. Vėliau ūkininkavo ir dirbo Slavikų valsčiaus viršaičiu, nuo 1934 
metų - Valakbūdžio pieninės kasininkas. Vadovavo Valakbūdžio šaulių būriui ir Šakių apskrities 
medžiotojams. 1940 m. gruodžio 17 d. Baltkojų girioje jis nušovė vieną paskutiniųjų lūšių. 

1941 m. birželio 14 d. Juozas Rauba, kartu su žmona Marcele Jakaite-Raubiene, šešiolikmečiu 
sūnumi Jonu ir keturiolikmete dukra Eugenija, buvo ištremti į Sibirą. 

1942 metais Juozas Rauba tremtyje žuvo. 


Valakbūdžio šauliai 1935 metais. Iš kairės sėdi: Vyčio Kryžiaus ordininkas Vincas Jurailas, A.Stotkevičiūtė, būrio vadas 
Juozas Rauba 

Kun. Jeronimas VALAITIS 


Kunigas Jeronimas Valaitis gimė 1887 m. kovo 12 d. Baigęs Seinų kunigų seminariją ir 
1909 m. rugpjūčio 1 d. įšventintas kunigu, vikaro pareigoms buvo paskirtas į Gižus. Nuo 1924 
metų klebonavo Aleksote. 1928 metais išvyko į Braziliją ir Sao Paulo mieste įkūrė lietuvišką 
parapiją. 1931 m. grįžo į Lietuvą ir klebonavo Gižuose. Nuo 1937 m. - Marijampolės kalėjimo 
kapelionas. 1956 metais buvo Vilkaviškio vikaru, vėliau altarista. Bendradarbiavo spaudoje. 

Kunigas Jeronimas Valaitis mirė 1970 metais Vilkaviškyje. 


Vilkaviškio M.Marijos Apsilankymo bažnyčia Kun. J.Valaičio kapas Vilkaviškyje 

Antanas KAUNAS 


Mokytojas Antanas Kaunas gimė 1887 m. balandžio 7 d. Balseliškių kaime, Sintautų valsčiuje. 
Mokėsi Veiverių mokytojų seminarijoje. 1906 metais pradėjo dirbti Papilės pradžios mokyklos 
mokytoju. Vėliau išvyko į Maskvą, išlaikė egzaminus ir įstojo į Maskvos universiteto Fizikos- 
matematikos fakultetą, kurį baigė prieš Pirmąjį pasaulinį karą. 1913 m. birželio 25 d. buvo 
priimtas į Vilniaus Lietuvių mokslo draugiją. Nepriklausomoje Lietuvoje buvo “Saulės" gimnazijos 
mokytoju Kaune, o nuo 1920 metų paskirtas pirmosios Kauno gimnazijos mokytoju. Nuo 1927 
metų tapo Kauno “Aušros" berniukų gimnazijos mokytoju ir vicedirektoriumi. Nuo 1928 m. - 
Švietimo ministerijos egzaminų komisijos narys. Antanas Kaunas buvo iš tų mokytojų, kurie 
Nepriklausomybės metais lietuviškas mokyklas stengėsi aprūpinti savais originaliais vadovėliais. 
Jis parengė ir išleido “Aritmetikos uždavinyną", “Skaičiavimo vadovėlį", “Algebros uždavinyną", 
“Plokštumos trigonometriją". 1944 metais, artėjant frontui, pasitraukė į Žemaitiją. Karui baigiantis, 
pradėjo dirbti Šventojoje. Dėstė matematiką, fiziką, rusų kalbą, buvo Šventosios progimnazijos 
direktoriumi. 

Mirė mokytojas Antanas Kaunas 1973 m. gruodžio 23 d. Palaidotas Šventosios kapinėse. 


A.Kaunas A.Kauno “Aritmetikos uždavinyno" viršelio faksimilė 


Antanas Kaunas 


Aritmetikos Uždavinynas 


Gimnazijoms ir vidurinėms mokykloms 


Antroji dalis 


Apytikris skaičiavimas, santykiai 
ir proporcijos, proporcingyjų 
dydžių ir komerciniai uždaviniai 


„DiRVOS“ B-VĖS LEIDINYS 
KAUNAS 1925 MARIAMPOLĖ 

Mokyt. Antano Kauno ir jo šeimos kapai Šventosios kapinėse 


3 
E. 


Kun. S.Mikelkevičiaus statyta bažnyčia Barzduose 

Kun. Stasys MIKELKEVIČIUS 


Kunigas Stasys Mikelkevičius gimė 1887 m. balandžio 13 d. (antkapiniame paminkle gimimo 
data - 1889), Gelgaudiškio valsčiuje. Baigęs Seinų kunigų seminariją, kunigu įšventintas 1912 m. 
kovo 3 d. Iki 1923 metų dirbo Plokščių parapijos vikaru, 1924-1938 m. - Barzdų klebonu. Čia jo 
rūpesčiu 1934 metais buvo pastatyta dabartinė Barzdų bažnyčia. Įsteigė Mergaičių žemės ūkio 
ruošos mokyklą. 1938 metais iš Barzdų buvo perkeltas į Miroslavą. Buvo Seirijų dekanato 
dekanu. Vokiečių okupacijos metais Miroslavo klebonijoje priglaudė dailininką, kuris restauravo 
ar tai naujai nutapė visų altorių paveikslus. Uždažė lenkiškus įrašus po stacijomis, šventoriuje 
panaikino apleistus laidojimo rūsius. Priglaudė senatvėje kun. Vincą Citavičių, vilnietį kunigą 
Viktorą Zavadskį mokė lietuvių kalbos. 1945 metais buvo iškeltas į Liudvinavą. Trumpai tarnavo 
Vilkaviškio vyskupijos kancleriu. 1949 m. gegužės 3 d. okupantų suimtas ir kalintas Sibire. Į 
Lietuvą grįžo 1961 m. paralyžiuotas. Nuo 1965 metų - altarista Kazlų Rūdoje. Šis zanavykas 
buvo be galo uolus, blaivus, idealistas kunigas. 

Mirė kunigas Stasys Mikelkevičius 1975 m. sausio 26 d. (paminkle įrašyta - 1975 01 25). 
Palaidotas Barzdų kapinėse. 


Kun. S.Mikelkevičiaus antkapinio paminklo fragmentas Kun. S.Mikelkevičius, grįžęs ir Sibiro tremties 


o 

Kun. Augustinas NEVERAUSKAS 


Kunigas Augustinas Neverauskas gimė 1887 m. liepos 9 d. Išdagų kaime, Sintautų valsčiuje. 
Mokėsi Mintaujos gimnazijoje, 1903-1908 metais - Seinų kunigų seminarijoje, o 1909-1912-aisiais 
- Fribourgo universitete Šveicarijoje, kur gavo teologijos licenciato laipsnį. Kunigu įšventintas 
1910 m. liepos 17 d. Grįžęs į Lietuvą, 1913-1919 metais sielovados darbą dirbo lenkų parapijose. 
1919-1920 m. vikaravo Meteliuose. 1921-1929 m. - kunigų seminarijos profesorius Gižuose, 1929- 
1943 m. - Marijampolės berniukų ir mergaičių gimnazijų ir Mokytojų seminarijos kapelionas. 
Karo metais pasitraukė iš Lietuvos. 1951 metais išvyko į Jungtines Amerikos Valstijas ir apsistojo 
prie šv. Kryžiaus bažnyčios Čikagoje. 

Kunigas Augustinas Neverauskas mirė 1964 m. gegužės 5 d. Čikagoje (JAV). 


Kun. A.Neverauskas Šv.Antano Paduviečio bažnyčia Gižuose (Vilkaviškio r.) 

Vincas GVILDYS 


Karininkas Vincas Gvildys gimė 1887 m. liepos 23 
d. Žuklijų kaime, Paežerėlių valsčiuje. 1908 metais baigė 
Veiverių mokytojų seminariją ir iki Pirmojo pasaulinio 
karo mokytojavo. Pašauktas į rusų kariuomenę, 1917 m. 
baigė Kazanės karo mokyklą ir tarnavo atskirame lietuvių 
batalione Vitebske, kur ėjo bataliono iždininko pareigas. 
Bolševikams batalioną nuginklavus, grįžo į Lietuvą. 1919 
metų sausio 13-ąją Vincas Gvildys savanoriu stojo į 
besikuriančią Lietuvos kariuomenę ir tarnavo Aukštojoje 
Panemunėje. Vincas Gvildys, tarnaudamas antrajame 
pėstininkų pulke, kovojo prieš bolševikus Kėdainių- 
Ramygalos-Panevėžio-Subačiaus-Obelių-Daugpilio fronte. 
Prieš bermontininkus kariavo ties Radviliškiu ir dalyvavo 
bermontininkų persekiojime iki Klaipėdos krašto ribos. 

1920 metų lapkričio 21 d., lietuviams supant lenkų 
fronto kairįjį sparną, leitenantas Vincas Gvildys, pakirstas 
priešo kulkos, krito lyg audros palaužtas galingas ąžuolas. 
Palaidotas leit. Vincas Gvildys Paežerėlių kapinėse. 


Ltn. V.Gvildys 


Ltn. V.Gvildžio kapas Paežerėlių kapinėse 


Kun. Kazimieras RĖKLAITIS 


Kunigas marijonas Kazimieras Rėklaitis gimė 1887 m. spalio 22 d. Sintautuose. Pradžios ir 
vidurinį mokslą baigė Marijampolėje. 1904 metais įstojo į Petrapilio kunigų seminariją. Kadangi 
kunigo šventimus gauti buvo per jaunas, todėl buvo pasiųstas studijuoti į Popiežinį Grigaliaus 
universitetą Romoje. Baigė studijas filosofijos ir teologijos daktaro laipsniu ir 1913 m. spalio 28 
d. buvo įšventintas kunigu. Grįžtant į Lietuvą, prasidėjo Pirmasis pasaulinis karas. Buvo paskirtas 
Petrapilio kunigų seminarijos profesoriumi. Petrapilyje dalyvavo lietuvių visuomeninėje veikloje 
ir bendradarbiavo spaudoje. 1917 metais dalyvavo Petrapilio lietuvių seime. 1918 metais grįžo į 
Lietuvą ir įstojo į marijonus. 1918-1923 metais globojo naujai susikūrusią Nekalto Prasidėjimo 
seserų kongregaciją. 1923-1925 m. dirbo tarp Čikagos lietuvių, tvarkė marijonų naujokyno reikalus, 
redagavo “Laivą", padėjo redaguoti “Draugą". 1925 metais apsigyveno Romoje ir čia jam buvo 
pavesta suorganizuoti Tarptautinę marijonų kolegiją. Tuo pačiu metu (Lietuvos vyskupų pavedimu) 
sėkmingai rūpinosi Lietuvos bažnytiniais reikalais Romos kurijoje. 1940-1947 metais vėl gyveno 
Amerikoje, ėjo marijonų vizitatoriaus ir provincijolo pareigas. Grįžęs iš Amerikos į Romą, dirbo 
marijonų centre, o 1952 metais buvo paskirtas generaliniu postulatoriumi ir pirmiausia užvedė 
arkivyskupo Jurgio Matulaičio beatifikacijos bylą. Bendradarbiavo lietuviškoje spaudoje, 
išspausdino keletą dvasinio gyvenimo knygelių. 

Mirė kun. Kazimieras Rėklaitis MIC 1967 m. spalio 21 d. Romoje (Italija). 


Antkapinė marmuro lenta Campo Verano kapinėse, Marijonų skyriuje. 
Čia palaidoti vysk. P.Būčys, vysk. P.Brazys, kun. K.Rėklaitis, kun. 
Kun. K.Rėklaitis MIC į J.Vaišnora. Igno Urbono nuotrauka (1987 m.) 

Ona PUIDOKAITĖ-LIŪDŽIUVIENĖ 


Visuomenininkė Ona Puidokaitė-Liūdžiuvienė 
gimė 1887 m. lapkričio 30 d. Sutkuose. Į Angliją išvyko 
1905 metais ir netrukus ištekėjo už Petro Liūdžiaus. 
Viena pirmųjų lietuvybės ir katalikybės išlaikymo 
pionierių tarp Anglijos išeivių, 1915 m. - viena iš steigėjų 
pašalpinės Šventos Onos moterų draugijos, nuolatinė 
valdybos narė, nuo 1929 metų - jos pirmininkė. 1938 
metais buvo Didžiosios Britanijos lietuvių tarybos 
iždininke. Vaikams organizavo lietuviškas mokyklėles, 
vaidinimus bei koncertėlius. Lietuviška dvasia išauklėjo 
ir savo gausią šeimą. 

Mirė Ona Puidokaitė-Liūdžiuvienė 1967 metų 
rugsėjo 21 d. Londone (Anglija). 


i ii i ni 


O.Puidokaitė-Liūdžiuvienė 


Šv.Onos draugijos valdyba Londone. Iš kairės sėdi: M.Čečetienė, 
M.Urbienė, ILSavulienė, O.Liūdžiuvienė (pirmininkė), M.Degesienė, 
Svedienė (1938 m.) 


Juozas ARDICKAS 


Visuomenininkas Juozas Ardickas gimė 1887 
m. Žėglių kaime, Žvirgždaičių valsčiuje. 1912 metais 
baiges specialią gyvulininkystės ir pienininkystės 
mokyklą ir tarnaudamas žemės tvarkomosiose 
komisijose Kauno gubernijoje, aktyviai dalyvavo 
visuomeniniame gyvenime. Organizavo pirmąsias 
ūkininkų kooperacines pienines bei galvijų kontrolės 
ratelius. Nuo 1922 metų dirbo žemės ūkio srityje. 
Nuo 1927 metų J.Ardickas buvo Žemės ūkio rūmų 
gyvulininkystės skyriaus vedėju. Bendradarbiavo 
spaudoje, pasirašinėdamas Mikų Dėdės, Juozo 
Žėgliškio ir kitais slapyvardžiais. Rašė į “Lietuvą", 
“Klaipėdos žinias“, “Lietuvos žinias“, “Trimitą", 
“Lietuvos dirvą", “Ūkininkų balsą", “Mūsų rytojų“, 
“Ūkininko patarėją“ ir kt. Nuo 1927 iki 1931 metų 
pabaigos redagavo Žemės ūkio rūmų leidžiamą 
savaitraštį “Ūkis ir gyvenimas". 


J.Ardickas 


“Pienocentro" taryba. Antrasis iš dešinės sėdi J.Ardickas 

iški laikraščiai ir knygos 

Motiejus PEČIULIONIS 


Generolas leitenantas Motiejus Pečiulionis sų 
zanavykais susijęs tuo, kad jo konspiraciniame bute 
Tirmėnų kaime, Lekėčių valsčiuje, 1945 metų 
rugpjūtyje buvo atkurtas LLA štabas, o generolas 
paskirtas LLA ginkluotųjų pajėgų vyriausiuojų 
vadu. 

Gimė Motiejus Pečiulionis 1888 m. sausio 31 
d. Randiškės k, Krosnos vls. Baigęs Rudaminos 
pradinę mokyklą, 1900 metais įstojo į Suvalkų 
gimnaziją, kurią baigęs, 1908 m. įstojo į Petrapilio 
universiteto Fizikos-matematikos fakultetą. Aktyviai 
dalyvavo slaptoje lietuvių studentų veikloje. 1914 
metų rudenį M.Pečiulionis stojo į rusų kariuomenę 
ir buvo pasiųstas į Karo mokyklą, kurią baigė 1916 
m. Tapes artilerijos specialybės karininku, dalyvavo 
mūšiuose prieš vokiečius ir austrus. 1918 metais 
grižo į Lietuvą ir dirbo “Darbo balso“ redakcijoje 
Vilniuje. 1919 metų sausyje savanoriu stojo į 
atsikuriančią Lietuvos kariuomenę, o jau balandžio 
pradžioje Daugų-Varėnos fronte kovėsi prieš 


Gen. M.Pečiulionis 


Lietuvos kariai Klaipėdoje Nepriklausomybės metais 


118 


bolševikus. Zarasų kautynėse M.Pečiulionis vadovavo naujai sudarytai ketvirtajai baterijai ir su 
ja praėjo visą Nepriklausomybės kovų kelią. Dalyvavo kautynėse prieš bolševikus prie Daugailių, 
užimant Salaką. Rugpjūčio 31 d. M.Pečiuliono vadovaujama baterija apšaudė bolševikų rankose 
buvusį Daugpilį. Kovoje prieš bermontininkus baterija dalyvavo Radviliškio išvadavime. 1920 m. 
MPečiulioniui teko kautis ir prieš klastingai Lietuvą puolusį Želigovskį. 1921 m. balandžio 24 d. 
kapitonas M. Pečiulionis buvo paskirtas diviziono vadu, o vėliau - trečiojo artilerijos pulko vadu. 
Už narsą ir sumanumą Nepriklausomybės kovose Motiejus Pečiulionis apdovanotas Vyčio Kryžiaus 
4-ojo ir 5-ojo laipsnio ordinais. 1922-1926 metais M.Pečiulionis aukštuosius artilerijos mokslus 
studijavo Prancūzijoje. 1926 m. pulkininkas leitenantas M.Pečiulionis jau buvo artilerijos Tiekimo 
skyriaus viršininku, o nuo 1930 m. birželio 1 d. - Generalinio štabo Ginklavimo valdybos viršininku. 
1935 m. kovo 1 d. Motiejui Pečiulioniui buvo suteiktas generolo leitenanto karinis laipsnis, o 1936 
m. Respublikos prezidento aktu Nr.83 jis buvo paleistas į atsargą. 

Gyveno Kaune, bendradarbiavo spaudoje, dirbo Amerikos prekybos bendrovės automobilių 
skyriaus viršininku. Vokiečių okupacijos metais M.Pečiulionis su savo bendraminčiais įkūrė 
Vyriausiąjį Lietuvos išsivadavimo komitetą - VLIK'ą, o VLIK'as generolą paskyrė Lietuvos 
kariuomenės vadu. 1944 m. buve Lietuvos kariuomenės aukšto rango karininkai Kaune sukūrė 
nelegalią karinę sukilimo organizaciją “Karinė Taryba", kurios nariu buvo ir generolas M.Pečiulionis. 
Antrą kartą Lietuvą užėmus bolševikams, perėjo į pogrindinę veiklą ir apsimetė kerdžiumi. 1945 
m. vasarą Tirmėnų kaime Jono Stanislovaičio sodyboje generolas M.Pečiulionis buvo suimtas. 
1948 metais gen. MPečiulionis buvo nuteistas 10 metų Šiaurės lagerio. 1956 m. grįžęs iš tremties, 
apsigyveno Švenčionėliuose, vėliau Ilguvos senelių invalidų namuose. 

Generolas leitenantas Motiejus Pečiulionis mirė 1960 m. sausio 26 d. Ilguvoje. Palaidotas 
Aukštosios Panemunės kapinėse. 


1945 m. šiame pastate, gen. M.Pečiulionio konspiraciniame bute Tirmėnuose (Lekėčių vls.), buvo atkurtas Lietuvos Laisvės 
Armijos štabas 


Simonas SUTKUS 


Tarnautojas Simonas Sutkus gimė 1888 m. gegužės 31 d. Tirmėnų kaime, Lekėčių valsčiuje. 
Nepriklausomos Lietuvos metais raštininku dirbo Krašto apsaugos ministerijoje, 1921-1924 metais 
Jūrėje buvo girininku, vėliau dirbo Kaune, “Spindulio" spaustuvėje, o 1939 m., kiek padirbes 
Susisiekimo ministerijos Sauskelių valdyboje, perėjo dirbti į Kauno socialinį skyrių. 1940 metais 
darbavosi Kauno apskrities valdyboje. Bolševikams okupavus Lietuvą, gyveno ir ūkininkavo 
tėviškėje, Tirmėnų kaime. Vokiečių okupacijos metais dirbo Lekėčių valsčiaus raštininku. 1944 
m. Simonas Sutkus buvo suimtas ir išvežtas į Vorkutą, kur vienuoliką metų dirbo anglies 
kasyklose. Grįžęs į Lietuvą, apsigyveno tėviškėje. 

Mirė Simonas Sutkus 1978 metais Tirmėnuose. Palaidotas Kretkampio kaimo kapinaitėse. 


S.Sutkus S.Sutkaus kapas Kretkampio kapinaitėse 

Kun. Konstantinas VASYS-VASILIAUSKAS 


Prelatas Konstantinas Vasys-Vasiliauskas gimė 1888 
m. liepos 14 d. Narkūnų kaime, Gelgaudiškio valsčiuje. Kaune 
baigęs keturias gimnazijos klases, įstojo į Seinų kunigų 
seminariją. 1911 metais išvyko į JAV. Kiek padirbęs "Draugo" 
ir “Kataliko" redakcijose, 1912 m. išvyko į Kanadą ir įstojo į 
Montrealio kunigų seminariją. Kunigu įšventintas 1913 m. 
liepos 16 d. Vikaravo šv. Kazimiero parapijoje Worcesteryje. 
1915 metais buvo paskirtas lietuvių parapijos Westfelde 
organizatoriumi. Čia pastatė bažnyčią, kleboniją, steigė lietuvių 
religines organizacijas. Nuo 1925 m. - klebonas Worcesteryje, 
0 1927-1929 m. vėl klebonavo Westfelde. Nuo 1929 metų - 
klebonas Aušros Vartų parapijoje Worcesteryje, kur baigė 
statyti bažnyčią. Klebonaudamas visur aktyviai dirbo ir 
lietuviškose religinėse organizacijose. Buvo vienas Lietuvių 
katalikų moksleivių susivienijimo steigėjų. Redagavo “Kunigų 
Vienybės" biuletenį. Rėmė įvairias draugijas, vienuolynus, 
spaustuves. Išleido keletą lietuviškų knygų. 


Prel. K.Vasys-Vasiliauskas 


Maštaičių (Norkūnų) piliakalnis prie prel. K.Vasiliausko gimtinės 


Cecilija BINDOKAITĖ 


Mokytoja Cecilija Bindokaitė gimė 1888 m. rugpjūčio 16 d. Rygoje. Pirmojo pasaulinio 
karo metais pasitraukusi į Rusiją, mokėsi lietuvių gimnazijoje Voroneže. Apie 1920 metus, giminaičio 
kun. J.Skinkio pakviesta, atvyko į Žemąją Panemunę, kur mokytojavo pradžios mokykloje. 
Dirbdama mokykloje, C.Bindokaitė organizavo švietimo kursus suaugusiems bei jaunuoliams, o 
merginoms - rankdarbių užsiėmimus. Režisavo mokinių ir suaugusiųjų rengiamus vaidinimus. 
Aktyviai veikė moterų šaulių organizacijoje, buvo kuopos vadė. Su jaunaisiais ūkininkais dalyvavo 
parodose, globojo pavasarininkus, organizavo ekskursijas po gimtąsias apylinkes ir tolimesnes 
vietoves. Buvo sukaupusi nemažą savo asmeninę biblioteką, kuria naudojosi ir Žemosios 
Panemunės žmonės. 1941 m. birželio 14 d. mokytoją Ceciliją bolševikai ištrėmė į Sibirą, Altajaus 
kraštą. Į Lietuvą grįžo 1956 metais ir vėl apsigyveno Žemojoje Panemunėje. 

Mirė mokytoja Cecilija Bindokaitė 1978 m. spalio 31 d. Palaidota Žemosios Panemunės 
kapinėse. 


C.Bindokaitė C.Bindokaitės kapas Žemosios Panemunės kapinėse 

Kun. Ignas STARKUS 


Prelatas Ignas Starkus - buvęs Šakių “Žiburio" 
gimnazijos direktorius - gimė 1888 m. liepos 31 d. 
Tolkūnų kaime, Miroslavo parapijoje. Lankė Marijam- 
polės gimnaziją, o 1906 m. įstojo į Seinų kunigų semina- 
riją, kurią baigęs, 1911 m. rugpjūčio 6 d. buvo įšventintas 
kunigu. Vikaro pareigas ėjo Balbieriškyje ir Marijampo- 
lėje. Pirmojo pasaulinio karo metais pasitraukė į Rusiją, 
o 1915-aisiais įstojo į Petrapilio dvasinę akademiją, 
kurią 1918 m. baigė teologijos kandidato laipsniu. Grįžęs 
į Lietuvą, buvo paskirtas Šakių “Žiburio" gimnazijos 
direktoriumi ir šias pareigas ėjo iki 1926 metų. Nuo 
1926 m. kun. Ignas Starkus klebonavo Šakiuose, vėliau 
Veiveriuose, o nuo 1932 m. buvo Virbalio klebonu. 
Antrojo pasaulinio karo pabaigoje pasitraukė į 
Vokietiją. 1948 metais pakeltas prelatu. 1951 m. išvyko 
į JAV pas savo brolį kun. dr. Joną Starkų Elizabethe. 

Mirė prelatas Ignas Starkus 1956 m. rugsėjo 9 d. 
Elizabethe (JAV). 


Prel. LStarkus 


Šakių “Žiburio" gimnazijos 2-oji abiturientų laida 1927 metais. 
Centre sėdi gimnazijos direktorius kun. LStarkus 


Pranas DAILIDĖ 


Mokytojas, teisininkas ir publicistas Pranas 
Dailidė gimė 1888 m. rugsėjo 29 d. Sintautuose. 1907 
metais aukso medaliu pabaigęs Marijampolės 
gimnaziją, pradėjo studijuoti Petrapilio universiteto 
Matematikos fakultete, kurį baigė 1911 metais. 1911- 
1918 m. Pranas Dailidė mokytojavo Marijampolės, 
Częstochowos ir Tbilisio gimnazijose. 1935 metais 
Vytauto Didžiojo universitete įsigijo teisininko 
diplomą. 1921-1939 m. (su pertraukomis) tarnavo 
Lietuvos Užsienio reikalų ministerijoje, dirbo ELTA 
direktoriumi. Vokiečių okupacijos metais mokytojavo 
Kaune ir vertėsi advokato praktika. Pasitraukęs į 
Švediją, dirbo slavų kalbų asistentu Stokholmo 
universitete. Į JAV išvyko 1947 metais. Nuo 1951 
metų Syracuso universitete dėstė rusų kalbą, 
bendradarbiavo spaudoje, priklausė visuomeninėms 
organizacijoms. 

Mirė Pranas Dailidė 1965 m. rugsėjo 1 d. Syra- 
cuse (JAV). 


P.Dailidė 


Liekaičio tvenkinys Lekėčiuose 


Kun. Antanas DAILIDĖ 


Kanauninkas Antanas Dailidė gimė 1888 m. gruodžio 19 d. (antkapiniame paminkle įrašyta 
gegužės 7-oji, ko gero, nuolat akcentuota kunigystės šventimų diena), Barandų kaime, Sintautų 
valsčiuje. 1899-1904 metais mokėsi Marijampolės gimnazijoje, 1904-1909 m. - Seinų kunigų 
seminarijoje, vėliau Šveicarijoje, Fribourgo universitete. Čia jam buvo suteiktas teologijos licenciato 
laipsnis. 1911 m. gegužės 7 d. buvo įšventintas kunigu. 1913 metais grįžęs iš užsienio, vikaravo 
Grajeve, vėliau Virbalyje. 1918-1921 m. - kapelionas ir lietuvių kalbos mokytojas Vilkaviškio 
“Žiburio" gimnazijoje, 1921-1926 metais dirbo Marijampolės gimnazijoje, ketverius metus buvo 
jos vicedirektoriumi. Nuo 1926 m. pakeltas Vilkaviškio kapitulos kanauninku, kurį laiką buvo 
Vilkaviškio kunigų seminarijos vicerektoriumi, o iki mirties klebonavo Kudirkos Naumiestyje. 
Jaunystėje, nuo 1907 metų, aktyviai bendradarbiavo spaudoje: * Šaltinyje", "Ateityje", “Draugystėje", 

“Viltyje", “Tiesos kelyje". Pasirašinėdavo A.Jonučio, A.Lakūnėlio slapyvardžiais, o vėliau - savo 
tikrąja pavarde. 

Mirė kanauninkas Antanas Dailidė 1949 m. kovo 31 d. Palaidotas Kudirkos Naumiesčio 
kapinėse. 


Kan. A.Dailidės antkapinio paminklo Kudirkos 
Kan. A.Dailidė Naumiesčio kapinėse fragmentas 


Juozas SIDARAVIČIUS 


Muitininkas Juozas Sidaravičius (Dėdė Barzdiliukas) 
gimė 1888 metais Liepalotų kaime, Lukšių valsčiuje, tarp 
Žvikinės upeliuko ir Siesarties, itin gausioje stambių 
ūkininkų Jurgio ir Petronėlės Sederevičių šeimoje. Juozas 
buvo vyriausiasis sūnus. Mokėsi pas kaimo daraktorių 
Tumosą. Slaptoji mokykla buvo Sederevičių namuose, 
Liepalotų kaime. Vėliau lankė rusišką Lukšių parapijinę 
mokyklą. Baigęs Marijampolės gimnaziją, matematiką 
studijavo Maskvos universitete, bet aukštojo mokslo 
diplomo negavo. Kurį laiką gyveno Voroneže. Keletą 
metų dirbo Klaipėdos uosto muitinėje. 1939 m. Hitleriui 
atplėšus Klaipėdos kraštą nuo Lietuvos, buvo perkeltas 
į Kudirkos Naumiesčio muitinę. Vėliau apsigyveno Kaune, 
dirbo “Ragutyje", Kauno politechnikume. 1958 metais 
apsigyveno prof. Broniaus Sidaravičiaus bute. Mėgo 
lankytis savo gimtinėje Liepalotuose. 

Mirė Juozas Sidaravičius 1969 metų rugsėjo 1 d. 
Liepalotuose. Palaidotas Lukšių kapinėse. 


J.Sidaravičiaus kapas Lukšių kapinėse 


J.Sidaravičius (pirmasis iš kairės) su savo giminaičiais 

Antanas PRAPUOLENIS 


Lietuviškų archyvų kūrėjas Antanas Prapuolenis gimė 
1888 metais Tupikų kaime, Žvirgždaičių valsčiuje. Pradinį 
mokslą baigė namuose. 1919 metais, kartu su broliais Pranu 
bei Jonu, savanoriais užsirašė į besikuriančią Lietuvos 
kariuomenę. Pasibaigus nepriklausomybės kovoms, gyveno 
ir mokėsi Kaune. Dirbo Lietuvos archyvo vedėju. 1936 metais 
išleido knygele “Archyvai ir jų tvarkymas“. Šis leidinys - 
pirmoji mokslinio Lietuvos archyvų tvarkymo kregždė. 
Gyvendamas Kaune, Antanas Prapuolenis įsigijo nuosavą 
namą, susituokė su mokytoja Stase Vaškevičiūte. 1941 m. 
birželio 14 d. Prapuoleniai buvo suimti, Kauno geležinkelio 
stotyje išskirti ir ištremti iš Lietuvos. Antanas Prapuolenis 
žuvo Sverdlovsko lageryje 1943 metais. Žmona Stasė buvo 
ištremta į Altajaus kraštą, 0 1942 m. - į Trofimovską, vėliau 
į Barnaulą. Nors į Lietuvą grįžo 1957 metais, bet jos niekas 
nelaukė ir į nuosavus namus nejįsileido. 


A.Prapuolenis 


Pavasaris Zanavykuose 


Jonas PIKČILINGIS 


Teisininkas Jonas Pikčilingis gimė 1889 m. sausio 13 
d. Kiaulupių kaime, Sintautų valsčiuje. Iki Pirmojo pasaulinio 
karo dirbo pirmojoje lietuviškoje Saliamono Banaičio 
spaustuvėje Kaune. 1922 metais eksternu baigė Kauno 
“Aušros" gimnaziją, o apie 1927 metus - Lietuvos 
universiteto Teisių fakultetą. Dirbo Seimo kanceliarijos 
viršininku, Kaune - Taikos teisėju, buvo Kauno apygardos 
teismo nariu, o nuo 1932 metų - ilgalaikis Kauno miesto 
viceburmistras. Nuo 1934 metų - Valstybės Tarybos narys. 
Lankė įvairius Europos kraštus, susipažino su savivaldybių 
veikla. Dirbdamas Valstybės Taryboje, prisidėjo rengiant 
socialinius bei kitokius įstatymus. Bendradarbiavo spaudoje, 
rašinėdamas savivaldybių klausimais. Sovietinės okupacijos 
metais buvo represuotas. 

Mirė Jonas Pikčilingis 1976 metais Kaune. 


J.Pikčilingis 


Pašešupiai 

Juozas SIDERAVIČIUS 


Mokytojas Juozas Sideravičius gimė 1889 metais Rogupių kaime, Griškabūdžio valsčiuje. 
1909 metais baigė Veiverių mokytojų seminariją, 1912 m. mokytojavo Keturvalakiuose. Pirmojo 
pasaulinio karo metais gyveno Sibire, Tomske, kur buvo vienu iš Sibiro lietuvių bataliono 
organizatorių ir jo sekretoriumi. 1926 metais su įkaitais grąžintas Lietuvon. Apsistojo Panevėžyje. 
Dirbo Panevėžio pradinių mokyklų inspektoriumi. Gyvendamas Sibire, organizavo lietuvių mėgėjų 
teatrą Tomske, o grižes į Lietuvą - Panevėžyje. Rėmė Panevėžio muziejų, veikė lietuviškose 
organizacijose, pedagoginiais klausimais rašė į spaudą. Už nuopelnus tautai Lietuvos vyriausybė 
mokytoją Juozą Sideravičių apdovanojo DLK Gedimino ordinu. Šiuo metu mokytojo 
J.Sideravičiaus darbus Čikagoje tęsia jo vaikaitis gydytojas Linas Sidrys. 

Mirė mokytojas Juozas Sideravičius 1947 m. gruodžio 30 d. Palaidotas Panevėžio kapinėse. 


J.Sideravičius J.Sideravičiaus kapas Panevėžio kapinėse 

Antanas NAUJOKAS 


Teisininkas, literatas Antanas Naujokas gimė 1889 metais Juškakaimiuose, Slavikų valsčiuje. 
Mokėsi Marijampolės gimnazijoje, dalyvavo lietuviškoje moksleivių veikloje ir, kartu su “Moksleivių 
draugo" redaktoriais, 1908 metais buvo suimtas ir teistas, bet Varšuvos teismo rūmai visus 
kaltinamuosius išteisino. Studijuodamas Petrapilio universitete teisę, dalyvavo lietuvių studentų 
visuomeninėje veikloje. 1921 metais grįžo į Lietuvą, ir kurį laiką buvo Teisingumo ministerijos 
Bendrojo departamento direktoriumi, vėliau Kauno apylinkės ir Marijampolės bei Panevėžio 
apygardų teisėju. 1940-1944 metais advokatavo. 1944 m. pasitraukė į Vakarus, gyveno Bavarijoje. 
Vėliau emigravo į Jungtines Amerikos Valstijas. Nuo studentavimo dienų Antanas Naujokas 
bendradarbiavo spaudoje. “Lietuvos ūkininko kalendoriuje“ spausdino eilėraščius ir tautosaką. 
A.Kiliuko slapyvardžiu išleido eilėraščių rinkinį “Trupinėliai" (1928), apsakymų knygą “Byrančios 
varpos“ (1932). 

Mirė Antanas Naujokas 1952 metų rugsėjo mėnesį Daytone (JAV). 


“Kur bėga Šešupė, kur Nemunas teka." 


Justinas SADAUSKAS 


Ūkininkas, tarnautojas Justinas Sadauskas 
gimė apie 1889 metus Būdos kaime, Jankų 
valsčiuje. Buvo Lietuvos Respublikos paskutiniojo 
seimo atstovu. 1941 m. birželio 14 d. kartu su žmona 
Marija Bukšnyte-Sadauskiene buvo ištremti į Sibirą. 

Justinas Sadauskas bolševikų buvo ištremtas 
ir 1943 metais nukankintas Rešiotų konclageryje. 


J.Sadauskas 


J.Sadausko sodyba (1995 m.) 

Viktoras VAILOKAITIS 


Mokytojas Viktoras Vailokaitis gimė 1889 
metais Pikžirnių kaime, Sintautų valsčiuje. Baiges 
Marijampolės gimnazijos keturias klases, įstojo į Seinų 
kunigų seminariją, bet po trejų metų iš jos išstojo. 
1908 metais išvykęs į Petrapilį pradėjo studijuoti 
pedagoginius mokslus. Mokytojavo Punske, o 1916- 
1918 metais Tambovo lietuvių tremtinių gimnazijoje. 
Grįžęs į Lietuvą, tęsė mokytojo darbą Šakių “Žiburio" 
gimnazijoje. 1924 m. vasaryje mokytojas Viktoras 
Vailokaitis, kartu su kun. Antanu Jusaičiu, Šakių 
ateitininkų kuopos susirinkime pasiūlė prie gimnazijos 
įkurti Zanavykų muziejų. Vėliau darbavosi akcinės 
bendrovės “Maistas" ūkio dalies vedėju, Ūkio banko 
Šiaulių skyriaus direktoriumi. Nuo 1937 m. - akcinės 
bendrovės "Lietuva" valdybos narys. 

Mirė mokytojas Viktoras Vailokaitis 1956 m. 
rugpjūčio 21 d. Palaidotas Petrašiūnų kapinėse Kaune. 


V.Vailokaitis 


V.Vailokaitis su savo šeima 

Antanas VANAGAITIS 


Kompozitorius, aktorius Antanas Vanagaitis gimė 1890 
m. gegužės 19 d. Valių kaime, Būblelių valsčiuje. Baigęs 
Šakiuose dviklasę mokyklą, pradėjo mokytis vargonuoti. 1905 
metais įsitraukė į revoliucinę veiklą. 1911-1912 metais lankė 
vargonininkų kursus Kaune. Šiek tiek vargonininkavo 
Laižuvoje pas kun. Juozą Tumą-Vaižgantą, o kun. V.Mirono 
pakviestas, iki 1918 metų vargonininkavo Valkininkuose. 
Susitaupęs lėšų, išvyko studijuoti į Drezdeno konservatoriją, 
bet 1921 m., pritrūkęs lėšų studijoms, grįžo į Lietuvą ir pradėjo 
scenos karjerą. 1924 m. Antanas Vanagaitis su kitais aktoriais 
išvyko gastrolių į JAV lietuvių kolonijas ir su teatro grupe 
“Dzindzi-Drinzdi" greitai išgarsėjo. 1928 metais Čikagoje 
A.Vanagaitis pradėjo leisti žurnalą “Marautis", o 1931 m. - 
rengti “Margučio" radijo programas, vadovavo "Birutės" 
chorui, garsėjo savo sukurtomis populiariomis dainomis. 
Sukūrė apie 600 muzikos kūrinių. 

Mirė Antanas Vanagaitis 1949 m. kovo 10 d. Čikagoje 
(JAV). 


A.Vanagaitis 


“Dzindzi-Drindzi" trupės artistai: J.Olšauskas, J.Dikinis, V.Dineika ir 
A.Vanagaitis 

Steponas DUMČIUS 


Mokytojas, karininkas Steponas Dumčius gimė 1890 m. birželio 23 d. Žemojoje Panemunėje, 
kur jo tėvas dirbo pradinės mokyklos mokytoju. Vaikystė prabėgo Eiciūnų kaime, Paežerėlių 
valsčiuje. Mokėsi Veiverių mokytojų seminarijoje, kurią 1910 metais baigęs, mokytojavo Žemojoje 
Panemunėje. Pirmojo pasaulinio karo pradžioje buvo pašauktas į rusų kariuomenę. 1915 metais 
pateko į vokiečių nelaisve. Grįžęs į Lietuvą, savanoriu įstojo į besikuriančią Lietuvos kariuomenę. 
1919 metais baigė Lietuvos karo mokyklą (antroji laida). Dalyvavo mūšiuose prieš lenkus Seinų 
ir Trakų frontuose. 1933 metais išėjo į atsargą, turėdamas kapitono laipsnį. Ūkininkavo savo 
ūkelyje prie Babtų. Sovietinės okupacijos metais Steponas Dumčius nuolat buvo persekiojamas 
ir ne kartą iš NKVD nagų paspruko. Į Sibirą buvo ištremta tik jo žmona Bronė Dumčiuvienė. 

Mirė kapitonas Steponas Dumčius 1969 m. vasario 7 d. 


P.Dumčiaus šeima. Kairėje - sūnus Steponas, dešinėje - Vaclovas, 


S.Dumčius ant motinos kelių - Liucijus 

Ne vieno 


Antanas VALAITIS 


Rašytojas, pedagogas Antanas Valaitis gimė 1890 m. liepos 13 d. Pavaitupių kaime, 
Griškabūdžio valsčiuje. Pradinį mokslą baigė Griškabūdyje, o 1911 m. - Veiverių mokytojų seminariją. 
Mokytojavo Tursučiuose ir Griškabūdyje. 1914 metais buvo mobilizuotas į rusų kariuomenę. 
1919 m. grįžo į Lietuvą ir kurį laiką dirbo agentūroje ELTA, dėstė lietuvių kalbą Aukštuosiuose 
kursuose, o nuo 1923 metų studijavo literatūrą ir psichologiją Montrealio universitete. Nuo 1926 
metų gyveno Vilniuje. 1932-1939 m. - Vilniaus politinių mokslų instituto lietuvių kalbos dėstytojas. 
1940 metais perėjo dirbti į Lituanistikos instituto biblioteką. 1937-1939 m. Vilniuje buvo įsteigęs 
knygyną, kuris tapo “Spaudos fondo" skyriumi. Kelis kartus iš Vilniaus buvo atvažiavęs į Kauną 
su Lietuvių mokslo draugijai skirtais spaudiniais. Vilniuje dalyvavo Kultūros draugijos, Vilniaus 
lietuvių sanitarinės ir kitų draugijų veikloje. Aktyviai bendradarbiavo spaudoje. Rašė į “Viltį", 
“Lietuvių žinias", “Lietuvos ūkininką", “Lietuvos aidą" ir kitus leidinius. Paskelbė studiją "Iš Lietuvių 
mokslo draugijos istorijos" (1932), parašė scenos veikalėlių vaikams. Išvertė A.Mickevičiaus “Poną 
Tadą" (1924), N.Gogolio, V.Hugo, M.Lermontovo, J.V.Gėtės, V.Sirokomlės kūrinių. Okupantų 
buvo ištremtas iš Lietuvos. 

Mirė rašytojas Antanas Valaitis 1946 metais Karagandoje (Kazachija). 


zanavyko pėdos įspaustos ir Vilniuje... 


Kun. Konstantinas Justinas AUGUSTAITIS 


Kunigas Konstantinas Justinas Augustaitis gimė 1890 m. rugpjūčio 9 d. Voverių kaime, 
Sintautų parapijoje. Kunigu įšventintas 1913 m. vasario 9 d. Buvo Gelgaudiškio klebonu. 

Kunigas Konstantinas Justinas Augustaitis mirė 1954 m. liepos 20 d. Palaidotas Gelgaudiškio 
kapinėse. 


Kun. K.J.Augustaitis Kun. K.J.Augustaičio kapas Gelgaudiškio kapinėse 

Kun. Augustinas VATTIEKAITIS 


Kunigas Augustinas Vaitiekaitis gimė 1890 m. rugsėjo 
2 d. Sintautų parapijoje. Baigė Petrapilio kunigų seminariją 
ir 1914 metų balandžio 3 d. buvo įšventintas kunigu. Įsigijo 
kanonų teisės licenciatą ir civilinės teisės diplomą. Po Pirmojo 
pasaulinio karo grįžo į Lietuvą ir buvo paskirtas Vidaus 
reikalų ministerijos kulto reikalų referentu. Nuo 1928 metų - 
Šakių “Žiburio" gimnazijos vicedirektorius, nuo 1930 m. - 
Vilkaviškio gimnazijos, nuo 1935 m. - Alytaus gimnazijos, o 
nuo 1938 m. - Kauno karo ligoninės kapelionas. Vokiečių 
okupacijos metais buvo Vilniaus kunigų seminarijos 
profesoriumi. Antrosios bolševikų okupacijos metais - Kauno 
kunigų seminarijos vicerektorius ir rektorius. Apie 1949 metus 
suimtas, nuteistas ir ištremtas į Sibirą. Išleido knygas: “Trumpas 
Bažnyčios istorijos vadovėlis", “Visuomenės mokslo pagrindai", 
“Lietuvos karo kapelionų praeitis“. 

Mirė kunigas Augustinas Vaitiekaitis 1968 metais 
Vilniuje. 


Kun. A.Vaitiekaitis 


Kauno kunigų seminarija 


Juozas UŽUPIS 


Veterinarijos gydytojas Juozas Užupis gimė 1890 
m. rugpjūčio 29 d. Vidgirių kaime, Griškabūdžio valsčiuje. 
Pirmojo pasaulinio karo metais J.Užupis tarnavo rusų 
kariuomenėje felčeriu. Nuo 1919 metų buvo Lietuvos 
kariuomenės sanitarijos skyriaus valdininku. Gavęs 
Krašto apsaugos ministerijos stipendiją, Juozas Užupis 
1923-1928 metais veterinarijos mokslus studijavo 
Miuncheno universitete, kur įgijo veterinarijos daktaro 
laipsnį. Grįžęs į Lietuvą, ėjo divizijos veterinarijos 
karininko pareigas. Į atsargą išėjo 1937 metais pulkininko 
leitenanto laipsniu ir pradėjo dirbti docentu Veterinarijos 
akademijoje, vadovavo Patologijos katedrai. 1934 m. 
J.Užupis išleido veikalą “Patologinės anatomijos mokslas 
ir jo reikšmė“. Bendradarbiavo “Veterinarijoje ir 
zootechnijoje". Sovietinės okupacijos metais taip pat 
dirbo Veterinarijos akademijoje. 

Mirė Juozas Užupis 1960 m. rugsėjo 10 d. Kaune. 


J.Užupis 


Lietuvos raiteliai žygyje 

Kun. Jurgis BIRBILAS 


Kunigas salezietis Jurgis Birbilas gimė 1890 m. 
rugsėjo 21 d. (Bostone išleistoje enciklopedijoje 
nurodyta rugsėjo 9 d) Urvinių kaime, Griškabūdžio 
parapijoje. Mokėsi ir kunigu įšventintas Italijoje. Buvo 
vienas iš pirmųjų keturių lietuvių saleziečių (be jo, dar 
buvo A.Skeltys, J.Augustaitis ir J.Šlapikas). Kun. 
J.Birbilas ilgą laiką buvo Milano saleziečių amatų 
mokyklos bendrabučio vedėju. Mokytojauti ir 
apaštalauti negalėjo dėl tarsenos trūkumų. Grįžęs 
Lietuvon, gyveno Kaune prie Švč. Trejybės parapijos, 
kur buvo įsikūrę saleziečiai, ir tvarkė ekonominius 
reikalus. Lietuvoje uždarius bolševikams vienuolynus, 
buvo altarista Čekiškėje, Krakėse, vėliau jis apsigyveno 
Telšiuose. Aukštosios Panemunės parapijos klebonas 
kanauninkas Pranas Liutvinas prisiminė, jog kunigu 
Jurgiu Birbilu buvo susidomėję saugumiečiai, tačiau 
nieko nepešė. 

Mirė kun. Jurgis Birbilas SDB 1982 m. spalio 30 
d. Telšiuose. Palaidotas Griškabūdžio kapinėse. 


Kun. J.Birbilo kapas Griškabūdžio kapinėse 


Nemunas prie Jadagonių 


Aš esu 
Pradžia ir Pabaiga 


Apr 26 


ATA 
kun. JURGIS BIRBIAS 
1890-1982 


Vincas GRYBAS 


Skulptorius Vincas Grybas gimė 1890 m. spalio 3 d. Pelenių kaime, Lukšių valsčiuje. Nuo 
1904 metų gyveno Varšuvoje ir lankė privačią dailės studiją. 1910 m. pradėjo mokytis Varšuvos 
dailės mokykloje. Pirmojo pasaulinio karo metais buvo mobilizuotas į Rusijos kariuomenę. 
Susibičiuliavo su Rusijos bolševikais ir grįžęs į Lietuvą 1918-1921 metais agitavo zanavykus, kad 
šie pasirinktų bolševikinės pakraipos kelią. Sakė kalbas Lekėčiuose, Žemojoje Panemunėje, 
Lukšiuose, Šakiuose ir kitose vietovėse. 1923-1925 metais studijavo Kauno meno mokykloje, o 
1925-1928 m. - Grand Šomjero akademijoje Paryžiuje, klausė paskaitų Sorbonoje, buvo Sevro 
dailiosios keramikos instituto laisvas klausytojas. 1927-1928 metais keliavo po Italiją, Vokietiją, 
Austriją, Čekoslovakiją. 1928 metais grįžo į Lietuvą. Apsigyveno Jurbarke, kur ir sukūrė pačius 
brandžiausius savo kūrinius-paminklus: “Vytautas Didysis“, kuris buvo pastatytas Aukštojoje 
Panemunėje, bolševikų sunaikintas ir tik Atgimimo metais atstatytas Kaune; “Simonas Daukantas" 
- Papilėje; “Dr. Vincas Kudirka" - Kudirkos Naumiestyje; Lietuvos nepriklausomybės penkiolikos 
metų sukakčiai - paminklas “Žemaitis" Raseiniuose ir kt. 

Vincas Grybas nacių buvo sušaudytas 1941 m. liepos 3 d. Jurbarke. Kapo vieta nežinoma. 


Skulptoriaus Vinco Grybo biustas Jurbarko parke (aut. VI Pleškūnas) 

V.Grybo sukurtas paminklas Vytautui Didžiajam Jurbarke V.Grybo sukurtas Lietuvos Nepriklausomybės 
paminklas Raseiniuose 


Skulptoriaus Vinco Grybo muziejus Jurbarke 


Pranas UOGINTAS 


Artilerijos pulkininkas Pranas Uogintas gimė 
1890 metais Išdagų kaime, Sintautų valsčiuje. Mokėsi 
Marijampolės gimnazijoje, kurią baigęs, studijavo 
gamtos mokslus Tartu (Dorpato) universitete. 
Pirmojo pasaulinio karo metais buvo mobilizuotas 
į rusų kariuomenę, baigė karo mokyklą ir tapo 
artilerijos karininku. 1918 m. grįžo į Lietuvą ir 
Marijampolės gimnazijoje pradėjo dėstyti gamtos 
mokslus bei matematiką. Jausdamas pareigą 
Tėvynei, Pranas Uogintas 1919 metų sausyje 
savanoriu stojo į Lietuvos kariuomenę, kurioje dėl 
kompetencijos ir auklėjimo įtakos pakilo iki artilerijos 
pulko vado. Kurį laiką ėjo ir artilerijos viršininko 
pareigas. 1940 metais pulkininkas Pranas Uogintas 
išėjo į atsargą. Už Nepriklausomybės kovas 
apdovanotas Vyčio Kryžiaus I rūšies ordinu. 1929 
metais Pranas Uogintas išleido knygą “Perkūnija ir 
perkūnsargiai". 


P.Uogintas 


Lietuvos kariuomenės artileristai žygyje 

Martynas BACEVIČIUS 


Visuomenės veikėjas Martynas Bacevičius gimė 1890 m. lapkričio 9 d. Pelenių kaime, 
Lukšių valsčiuje. 1912 metais išvyko į Jungtines Amerikos Valstijas. Dalyvavo Susivienijimo 
Lietuvių Amerikoje ir Lietuvių Darbininkų Susivienijimo veikloje. 1930-1932 metais buvo Lietuvių 
Darbininkų Susivienijimo pirmininku. 1920 metais buvo vienas “Vilnies" laikraščio steigėjų, jo 
administratorius ir bendradarbis. Pasirašinėjo Petriškio slapyvardžiu. 

Mirė Martynas Bacevičius 1965 m. sausio 13 d. Čikagoje (JAV). 


Pelenių kaimo kampelis 

Antanas CIVINSKAS 


Pulkininkas leitenantas Antanas Civinskas gimė 
1890 metais Ropydų kaime, Barzdų valsčiuje. Baigęs 
Petrapilio realinės mokyklos penkias klases, įstojo į 
Kazanės karo mokyklą, kurią baigęs, 1916 metais buvo 
pasiųstas į frontą. Dalyvavo kautynėse prieš austrus ir 
vokiečius prie Tarnapolio. 1919 metų rugpjūčio 22 d. 
A.Civinskas stojo į Lietuvos kariuomenę ir buvo 
paskirtas į centrinį mokomąjį batalioną, o 1920 m. - į 
pirmąjį pasienio pulką. Čia ėjo kuopos, bataliono ir 
pulko vado pareigas. 1923 metais A.Civinskas buvo 
pasiųstas į Vytauto Didžiojo karininkų kursus. 1933 
metais baigė Vytauto Didžiojo karininkų kursų 
administracijos skyrių (pirmoji laida). Už nuopelnus 
Lietuvai apdovanotas Vytauto Didžiojo IV laipsnio 
ordinu, Didžiojo Lietuvos kunigaikščio Gedimino IV 
laipsnio ordinu ir kt. žymenimis. 

Mirė pulkininkas leitenantas Antanas Civinskas 
1939 m. liepos 4 d. 


A.Civinskas 


Raitelių paradas 


Vladas JUODIŠIUS 


Žurnalistas Vladas Juodišius gimė apie 1890 metus Gerulių kaime, Barzdų valsčiuje. Pradžios 
mokslą baigė Barzduose. 1910 metais baigė Petrapilio V gimnaziją. Buvo pradėjęs studijuoti teisę 
Petrapilio universitete, bet labiau domėjosi literatūra. Dalyvavo aušrininkų būreliuose ir nuo 1911 
metų bendradarbiavo “Aušrinėje". Nuo 1913 metų dirbo “Lietuvos žinių“ redakcijoje, daugiausia 
rašė politikos ir kitais aktualiais klausimais. 

Mirė Vladas Juodišius 1915 m. liepos 29 d. Vilniuje. 


Panemunės zanavyko sodyba 


145 


Antanas KARALIUS 


A 
ų 


Gydytojas Antanas Karalius gimė 1890 metais Bridžių 
kaime, Šakių valsčiuje. Mokėsi Šakių mokyloje ir Suvalkų 
gimnazijoje. 1909 metais išvyko į JAV. Mokėsi Čikagoje ir 
Valparaiso universitete. Baigęs medicinos mokslus, vertėsi 
gydytojo praktika Čikagoje. Aktyviai dalyvavo Lietuvių 
laisvamanių federacijoje. Anksti pradėjo bendradarbiauti 
spaudoje. Rašė įvairaus turinio straipsnius, bet dažniausiai 
medicinos ir higienos klausimais “Naujienose", “Tėvynėje", 
“Gydytojuje", “Keleivyje", "Naujojoje gadynėje", "Ateityje", 
“Kultūroje" ir kt. Redagavo “Lietuvių žurnalą" (1911-1913), 
“Dievo rykštę" (1913), "Gyvenimą" (1923-1924), “Šakę" (1926- 
1928). Išleido nemažai mokslo populiarinimo darbų, išvertė 
P.Lafargo “Nuosavybės išsivystymą“. 

Gydytojas Antanas Karalius pasitraukė iš gyvenimo 
(nusinuodijo) 1932 m. rugpjūčio 23 d. Čikagoje (JAV). 


J.Karalius 


Sienapjūtė panemunėse 


Vincas DANILIAUSKAS 


Mokytojas Vincas Daniliauskas gimė 1890 metų 
gruodžio 6 d. Sintautuose. 1910 metais baigęs Veiverių 
mokytojų seminariją, jis buvo paskirtas Padovinio 
(Marijampolės aps.) pradžios mokyklos mokytoju. 1915 
m. pradžioje mobilizuotas į rusų kariuomenę ir pasiųstas 
į Cugujevo karo mokyklą, kurią baigęs karininko laipsniu, 
buvo nukreiptas į frontą. Į Lietuvą grįžo 1918 metais. 
1919 m. pradžioje stojo savanoriu į Lietuvos kariuomenę. 
1923 metais buvo paskirtas Klaipėdos geležinkelio stoties 
ir uosto komendantu. Klaipėdoje organizavo lietuvišką 
komendatūrą. 1924 m. balandžio 1 d. kapitonas Vincas 
Daniliauskas išėjo į atsargą. Vėl dirbo pedagoginį darbą. 
Lietuvos Respublikos vyriausybė mokytojo Vinco 
Daniliausko nuopelnus buvo įvertinusi Didžiojo Lietuvos 
kunigaikščio Gedimino ordinu. 1944 metais V.Daniliauskas 
su šeima pasitraukė į Vakarus. 

Mirė mokytojas Vincas Daniliauskas 1974 m. kovo 
4 d. Montrealyje (Kanada). 


V.Daniliauskas 


Alytaus komendantūra 1920 metais. Centre - komendantas Vincas 
Daniliauskas 


147 


Sėja Barzdų J.Tamošaičio ūkyje. Ši nuotrauka panaudota kuriant 10 Lt banknotą 


Lietuvos banko 10 litų banknotas, kuriame dominuoja Barzdų kaimo J.Tamošaičio sodyba 

Juozas TAMOŠAITIS 


Ūkininkas Juozas Tamošaitis gimė 1890 metais 
Barzduose. Šeimoje iš septynių vaikų buvo vyriausiasis ir 
paveldėjo 100 margų ūkį, Jaunesniuosius brolius ir seseris 
leido į mokslą. Brolis Antanas tapo dailininku, broliai Jonas 
ir Pranas tapo kunigais, sesuo Onutė baigė mokytojų 
seminariją, o jauniausioji sesutė Antanina, baigusi 
gimnaziją, įstojo į vienuolyną. Juozas Tamošaitis Lietuvos 
nepriklausomybės metais Barzduose buvo nepakeičiamas 
fotografas. Be fotografijos, domėjosi ir muzika. Turėjo 
patefoną ir daug plokštelių su Pupų Dėdės ir Kipro 
Petrausko įrašais Nors šeima buvo ideali, bet nuolat lydėjo 
nelaimės. Brolis kun. Jonas kartą labai išsigando ir netrukus 
išprotėjo. Nesėkmė ištiko ir kunigą Praną, kuris nuskendo 
Nemune. Rusams okupavus Lietuvą, Juozą Tamošaitį su 
šeima ištrėmė į Sibirą, iškirto medžius, nugriovė sodybą. 
Grižęs iš Sibiro į tėviškę, išskyrus plačiašakį ąžuolą, nieko 
neberado. Pasidžiaugė Lietuvos padange, paliūdėjo dėl 
sugriauto gyvenimo ir 1967 metais iškeliavo Amžinybėn, 
atgulė Barzdų kapinėse. 


J.Tamošaitis 


Tamošaičių sodybą šiandien mena tiktai senas vienišas ąžuolas.. 
(1995 m.) 

V.Puskunigis - Lekėčių (Puskunigių) kaimietis 

V.Puskunigio namo kertė 

Agnietė AMBRAZIEJUTĖ-STEPONAITIENĖ 


Gydytoja Agnietė Ambraziejūtė-Steponaitienė 
gimė 1891 m. vasario 19 d. Žvirgždaičių kaime, Gižų 
valsčiuje (Vilkaviškio aps.). Pagal kilmę - zanavykė. 
Jos motina - Ona Staugaitytė. Mokytis pradėjo pas 
daraktorių. Baigusi Šunskų pradinę mokyklą ir 
Marijampolės gimnaziją, medicinos mokslus studijavo 
Maskvoje. 1916 metais tapo diplomuota gydytoja. Buvo 
aktyvi lietuvių studentų organizacijų narė, dalyvavo 
leidžiant "Aušrinę". 1918 m. grįžo į Lietuvą. 1919-1921 
metais dirbo Šakių apskrities ir ligoninės gydytoja. 
Ištekėjusi už karininko, žinomo žurnalisto ir bibliografo 
Vytauto Steponaičio, apsigyveno Kaune ir dirbo 
universitete. Gausus ir savitas gyd. A.Steponaitienės 
literatūrinis palikimas. Vertingi A.Steponaitienės 
kraštotyriniai ir memuariniai darbai likę rankraščiuose: 
“Anais laikais“, “"Išgyvenimų nuotrupos“. Atsiminimų 
ištraukos, apysakos "Sunkmetis" fragmentai bei eilės 
išspausdinti jos knygoje “Židinio žarijos neužges" (1998 
m.). Rašė apie daugelį žymių šeimos bičiulių bei vyrą 
Vytautą ir jo brolį poetą Edmundą Steponaitį. 

Agnietė Ambraziejūtė-Steponaitienė (Žvirgždė) 
mirė 1980 m. kovo 30 d. Kaune. 


A.Ambraziejūtė-Steponaitienė 


Nemunas nuo Riogliškių šlaitų 


Juozas LIŪDŽIUS 


Teisininkas prof. Juozas Liūdžius gimė 1891 m. kovo 
10 d. Vilkeliškių kaime, Sintautų valsčiuje. 1911 metais baigė 
Marijampolės gimnaziją, o 1916 m. teisininko diplomą įsigijo 
Maskvos universitete. 1918 metais dirbo Šakių apskrities 
komiteto pirmininku, o 1919 m. - Šakių apskrities teismo 
tardytoju. 1920 metais JLiūdžius - Marijampolės apygardos 
prokuroro padėjėjas ir teismo svarbesnių bylų tardytojas. 
Tuo pačiu metu dirbo ir Marijampolės realinėje mokykloje, 
o 1923-1924 m. buvo šios mokyklos direktoriumi. 
Bendradarbiavo periodiniuose leidiniuose “Aušrinės kelias", 
“Naujienos", “Keleivis", "Darbas". Atgavus Vilnių, 1940 m. 
- Vilniaus universiteto civilinės teisės profesorius. 194(0- 
1944 metais buvo Vilniaus apygardos teismo teisėju. 1944 
metais pasitraukė į Vakarus. Atvykęs į Jungtines Amerikos 
Valstijas, dalyvavo Lietuvių bendruomenės veikloje. 

Mirė teisininkas prof. Juozas Liūdžius 1960 m. gegužės 
31 d. Klyvlende (JAV). 


J.Liūdžius 


Žvilgsnis į Nemuno slėnį nuo Skirpstaujos šlaitų 

Pranas KAUNAS 


NN “ Karininkas Pranas Kaunas gimė 1891 m. birželio 11 
| d. Kaunų kaime, Sintautų valsčiuje. Kiek pasimokęs Veiverių 
Ų 


1 | 


AM 


mokytojų seminarijoje, pedagoginius mokslus tęsė 
Petrapilyje. 1911 metais gavęs mokytojo diplomą, 
mokytojavo Rusijoje. Pirmojo pasaulinio karo metais buvo 
mobilizuotas į rusų kariuomenę ir nukreiptas į Čugujevo 
karo mokyklą. 1918 m. grįžo į Lietuvą ir mokytojavo Šakių 
apskrityje. Prasidėjus Lietuvos kariuomenės kūrimui, Pranas 
Kaunas Sintautų apylinkėje surinko 33 savanorius, su 
kuriais atvyko į Antrąjį pėstininkų pulką Aukštojoje 
Panemunėje. 1923 m. P. Kaunas paskirtas Karo mokyklos 
inspektoriumi, o vėliau ir šios mokyklos viršininku. 1939 
m. paskirtas Vilniaus karo komendantu. 1940 m. liepos 26 
d. suimtas ir kalintas bolševikų kalėjime. Artinantis antrajai 
bolševikų okupacijai, išvyko į Vokietiją. 1949 m. iš Vokietijos 
emigravo į Kanadą, apsigyveno Toronte. Parašė atsiminimų 
iš Lietuvos kariuomenės kūrimosi laikų. 

Pulkininkas Pranas Kaunas mirė 1954 m. balandžio 
16 d. Toronte (Kanada). 


P.Kaunas 


Antrojo pėstininkų pulko mokomosios kuopos pirmoji laida (1919 
03 30). Centre - kuopos vadas ltn. P.Kaunas 

Jonas STRIMAITIS 


Publicistas Jonas Strimaitis gimė 1891 m. gegužės 
27 d. Žečkalnių kaime, Barzdų valsčiuje. Mokėsi 
Barzduose ir buvo įstojęs į pavyzdinę mokyklą prie 
Veiverių mokytojų seminarijos, bet dėl dalyvavimo 
1905 m. sąjūdyje iš mokyklos pašalintas. Vėliau teko 
palikti ir Panevėžio mokytojų seminariją. 1908 metais 
Marijampolėje eksternu išlaikė keturių gimnazijos klasių 
egzaminus, o 1910 m. Vilkaviškyje - šešių klasių kurso 
egzaminus. Telkė kaimo jaunimą, kūrė Lietuvos 
jaunimo sąjungą, leido hektografuotą “Jaunimo 
draugą". 1910 metais Jonas Strimaitis persikėlė į Vilnių, 
dirbo “Lietuvos žinių" ir “Lietuvos ūkininko" redakcijose. 
1911 m. pradėjo tarnauti “Vilijos" fabrike. 1913 m. išvyko 
į JAV, kur redagavo “Jaunąją Lietuvą“, "Ateitį", 
“Sandarą". 1920 m. grįžo į Lietuvą ir ėmėsi Lietuvos 
jaunimo sąjungos ir Lietuvos valstiečių sąjungos 
organizavimo. Iki 1923 metų redagavo “Lietuvos 
ūkininką“, 1929-1930 metais buvo “Lietuvos žinių“ 
redaktoriumi. 

Mirė Jonas Strimaitis 1933 metų gegužės 16 d. 
Kaune. 


J.Strimaitis 


J.Strimaičio tėviškės likučiai (1994 m.) 


Pijus ALMONAITIS 


Chorvedys Pijus Almonaitis gimė 1891 metais 
Gudaičių kaime prie Slabadų bažnytkaimio. Jaunystėje 
giedojo Naumiesčio parapijos bažnytiniame chore, ten 
pramoko ir vargonuoti. Zanavykų kultūros istorijoje Pijus 
Almonaitis išliko kaip unikalaus choro įkūrėjas. Jo 
namuose buvo fortepijonas, aplink jį sustoję dainuodavo 
kaimynai. Su šiuo choru Pijus Almonaitis dalyvavo ir 
1930 m. Dainų šventėje Kaune. Choristai, išmokę naujų 
dainų, bent du kartus per metus surengdavo savo šventes. 
Prie choro Pijus Almonaitis suorganizavo ir dramos trupę. 
Gudaičių kaimo choro veiklą nutraukė Lietuvą okupavę 
bolševikai. 

Tomis lūžio dienomis, 1941 metais, mirė choro 
vadovas Pijus Adomaitis, o jo žmona antrosios bolševikų 
okupacijos metais pateko į kalėjimą. Taip buvo susidorota 
su lietuviška daina. 


P.Almonaitis 


P.Almonaitis (centre) su savo saviveiklininkais 

Juozas RAČIUKAITIS 


Ir kur tik šiandien nesurasi zanavykų kapų - 
išbarstyti jie Sibiro platybėje, amžinojo įšalo zonoje, 
tolimuose ir svetimuose kraštuose... O ūkininko Juozo 
Račiukaičio, gimusio 1891 metais Daugėliškių kaime, 


Šakių valsčiuje, kapas supiltas prie Šilutės, Macikų 2 E S GiuiNiNUAS BROIUDAITIS 
koncentracijos stovyklos kapinėse. Nukankintas šis JUOZAS. a adis Ši 


zanavykas 1948 metais tik dėl to, kad nepajėgė = 1891M.-m. 19L83 nUOUJO mEN. 
mokėti mokesčių okupantams... Ša Liūdi URILNI, ANŪMAI IP PRODNUŪLIAI 


Atminimo lentelė buvusios Macikų (Šilutės r.) koncentracijos 
stovyklos kapinėse 


Macikų konclagerio kapinės. Čia prisiglaudė ne vieno 
iškankinto zanavyko palaikai 


Vaclovas DUMČIUS 


Mokytojas Vaclovas Dumčius gimė 1891 
metais Eiciūnų kaime, Paežerėlių valsčiuje, 
mokytojo Petro Dumčiaus ir ūkininkės Elenos 
Dumčiuvienės šeimoje. Iš jaunystės buvo linkęs į 
mokslą, todėl pasekė savo tėvo pėdomis. 1911 
metais baigęs Veiverių mokytojų seminariją, visą 
gyvenimą mokytojavo įvairiose vietovėse. 
Nepriklausomybės metais gyveno ir dirbo Kaune. 
Dažnai aplankydavo tėviškę. 

Mirė mokyt. Vaclovas Dumčius 1970 
metais. 


V.Dumčius 


Dumčių gyvenamoji troba Eiciūnuose (statyta 1895 m.) 


Vincas VILKAITIS 


Eksperimentinės fitopatologijos pradininkas 
Lietuvoje profesorius Vincas Vilkaitis gimė 1892 m. sausio 
16 d. Kybartuose, bet ankstyvoje vaikystėje su tėvais 
persikėlė į Zanavykus ir gyveno Žalvėderių kaime. 
Gimnaziją baigė Marijampolėje, o 1912-1914 m. studijavo 
Petrapilio universitete. Prasidėjus karui, studijas teko 
nutraukti ir grįžti į Lietuvą. 1917-1921 metais mokytojavo 
Marijampolės gimnazijoje. 1925 metais Berlyne baigė 
universitetą filosofijos mokslų daktaro laipsniu. Grįžęs 
iš studijų, visą savo veiklą susiejo su Lietuvos žemės 
ūkio akademija, o kartu ir su Dotnuva. 1934-1940 m. 
buvo šios mokslo įstaigos rektoriumi. Dirbdamas 
Dotnuvoje, prof. Vincas Vilkaitis paskelbė darbų apie 
javų kūles ir rūdis, runkelių, linų, vaismedžių bei 
uogakrūmių ligas. Jo darbai sudarė pagrindą vėlesniems 
šių augalų ligų tyrinėjimams Lietuvoje. 1941 m. birželio 
14 d. su visa šeima buvo ištremtas į Sibirą, o netrukus 
atsidūrė ir prie Laptevų jūros. 

Profesorius Vincas Vilkaitis buvo nukankintas 1943 
m. sausio 19 d. Trofimovsko lageryje (Rusija). 


V.Vilkaitis 


Lietuvos žemės ūkio akademijos rūmai Dotnuvoje (Kėdainių r.) 

Antanas SUTKUS 


Režisierius Antanas Sutkus gimė 1392 m. sausio 26 d. Šalnynės viensėdyje, Paežerėlių 
valsčiuje. Besimokydamas Kauno gimnazijoje, jau nuo 1909 metų dalyvavo draugijos "Daina" 
veikloje. 1916 m. Maskvoje baigė F.Komisarževskio vaidybos mokyklą. 1916-1918 metais vaidino 
Veros Komisarževskajos ir K.Nezlobino teatruose bei mokėsi režisūros pas A.Zanovą. 1916-1917 
metais dalyvavo Maskvos lietuvių artistų bendrovės veikloje, režisavo, vaidino. 1918 m. Antanas 
Sutkus grįžo į Lietuvą ir suorganizavo vaidintojų grupę. Rūpindamasis nuolatinio profesinio 
dramos teatro kūrimu, įstojo į Meno kūrėjų draugiją ir buvo jos vicepirmininku. 1919 metais 
Kaune įkūrė Tautos teatrą, buvo jo vadovas ir režisierius. 1919-1924 m. vadovavo savo įkurtai 
vaidybos mokyklai. 1920-1925 metais buvo “Vilkolakio" teatro vienu vadovų ir režisieriumi. 
1926-1928 m. dirbo Valstybės teatro direktoriumi, 1934-1944 m. - režisieriumi, 1925-1933 m. 
dėstė šio teatro vaidybos mokykloje. 1928-1934 m. buvo Valstybinio radiofono direktoriumi. 
Okupacijos metais A.Sutkus dirbo Kauno dramos teatro meno vadovu ir režisieriumi bei šio 
teatro Vaidybos studijos vadovu. Per savo gyvenimą A.Sutkus surežisavo daug įsimenančių 
kūrinių. Tai Žemaitės ir G.Petkevičaitės-Bitės “Litvomanai" (1919), M.Petrausko opera “Birutė" 
(1919), Vydūno “Žvaigždžių takai" (1923), “Vaidilutė" (1924), V.Krėvės “Šarūnas" (1924), ČC.Dikenso 
“Kalėdų giesmė" (1927), K. Inčiūros “Vincas Kudirka" (1934), F Šilerio “Vilius Telis" (1935), Vienuolio 
“Tvirtovė" (1946) ir kt. Nuo 1917 metų A.Sutkus teatro klausimais rašė į spaudą, o 1969 m. 
pasirodė jo knyga "Vilkolakio" teatras“. Deja, autorius jos jau nebepamatė.. 

Mirė Antanas Sutkus 1968 m. balandžio 5 d. Kaune, scenoje, minint Vydūno gimimo 100- 
ąsias gimimo metines. Palaidotas Petrašiūnų kapinėse. 


A.Sutkus A.Sutkaus kapas Kauno Petrašiūnų kapinėse 

Iliuminata VASILIAUSKAITĖ-GIEDRAITIENĖ 


Rašytoja Iliuminata Vasiliauskaitė-Giedraitienė gimė 1892 m. vasario 15 d. Narkūnų kaime, 
Gelgaudiškio valsčiuje. 1911-1913 metais mokėsi “Saulės" mokytojų kursuose Kaune, o 1915-1917 
m. - Voroneže. Mokytojavo 1919-1920 ir 1934-1941 metais Jurbarko pradžios mokykloje, o 1920- 
1921 ir 1941-1944 metais - Jurbarko gimnazijoje. Dalyvavo skautų organizacijos veikloje. 1935- 
1940) metais buvo Jurbarko Vietininkijos vietininkė. Nemuno Bangelės slapyvardžiu bendradarbiavo 
vaikams skirtuose žurnaluose “Žiburėlis" ir “Saulutė". Išleido knygas “Mamos pasakos" (1923) ir 
“Vyturėlis" (1930). 1944 m. pasitraukė į Vokietiją. 1956 m. persikėlė į Jungtines Amerikos Valstijas. 

Mirė Iliuminata Vasiliauskaitė-Giedraitienė 1966 m. birželio 12 d. Worcesteryje (JAV). 


Iliuminata Vasiliauskaitė-Giedraitienė su savo vyru Antanu Giedriumi 

Edmundas STEPONAITIS 


Poetas Edmundas Steponaitis gimė 1892 m. vasario 28 d. Sintautuose. 1904 metais baigęs 
Šakių miesto dviklasę mokyklą, netrukus išvyko į Kauną, kur pradėjo dirbti Saliamono Banaičio 
lietuviškoje spaustuvėje raidžių rinkėju. Daug skaitė, kurį laiką žavėjosi Levo Tolstojaus idėjomis 
ir su juo susirašinėjo. Kun. A.Dambrausko-Jakšto paveiktas, vėliau kritiškai žvelgė į L.Tolstojų ir 
ėmėsi skaityti krikščioniškąjį V.Solovjovą. Penkiolikmečiui poetui Edmundui Steponaičiui 
kūrybiniam darbui buvo atseikėta tik dveji metai. Jis vertė į lietuvių kalbą Bunino, Maikovo, 
Fofanovo, Nekrasovo kūrinius, tarp jų aptiko ir savo kraštietį Jurgi Baltrušaitį, kurį prakalbino 
lietuviškai. Parašė originalių eilių ir prozos. 

Mirė poetas Edmundas Steponaitis 1908 m. rugpjūčio 19 d. susirgęs meningitu, eidamas 
septynioliktuosius savo gyvenimo metus. Palaidotas Šakių kapinėse. 1912 metais pomirtinį jaunojo 
poeto poezijos ir prozos kūrinių rinkinį parengė L.Gira. 


Poeto E.Steponaičio antkapinio paminklo Šakių kapinėse 
E.Steponaitis fragmentas 


| EDMUNDAS 

Ona KASPARAITĖ-VILKIENĖ 


Visuomenininkė Ona Kasparaitė-Vilkienė gimė 1892 m. kovo 22 d. Lekėčiuose. 1912 m. 
išvyko į Jungtines Amerikos Valstijas. Mokėsi įvairiose vakarinėse mokyklose ir rašinėjo į spaudą 
žinutes. 1914 metais iš Baltimorės persikėlė į Sheboygan, kur įsteigė Amerikos lietuvių Romos 
katalikių moterų sąjungos ir Lietuvos vyčių kuopas, o po 1917 metų Milwaukee suorganizavo 
LRKSA skyrių, ALRK moterų kuopą, o 1935 m. - Lietuvos vyčių kuopą. Buvo jų pirmininke ir 
sekretore. 1916 metais O.Vilkienė suorganizavo pirmąjį lietuvių vakarą Milwaukee, 1919-1921 
metais pasižymėjo platindama Lietuvos laisvės paskolos obligacijas, o po 1946 metų sudarė 
atvykstančių tremtinių sutartis. Rašė scenos vaizdelius, kurie kelis kartus buvo suvaidinti Milwaukee. 


Lekėčių senamiestis 

Antanas TARNAUSKAS 


Savanoris Antanas Tarnauskas gimė 1892 
m. gegužės 14 d. Menkinių kaime, Sintautų valsčiuje. 
Į Lietuvos kariuomenę įstojo 1919 m. sausio 11 d. 
Tarnavo 2-ajame pėstininkų pulke, o 1919 m. liepos 
7 d. buvo perkeltas į 6-ąjį pėstininkų pulką, kuriame 
ir baigė savo karinę tarnybą. Eilinis Antanas 
Tarnauskas dalyvavo kautynėse prieš bolševikus 
prie Žiežmarių ir Daugpilio. Zarasų kautynių metu, 
puolant priešo apkasus, kulka sužeidė dešiniąją 
koją. Iš kovos lauko Antanas nesitraukė ir, tik visai 
netekes jėgų, buvo nugabentas į sanitarinį punktą. 
Veliau, sustiprėjus jėgoms, iš kovos lauko nešė 
sužeistuosius. Kovodamas su bermontininkais, 
Aantanas Tarnauskas pasižymėjo narsumu puolant 
šarvuotą priešo traukinį. Už sumanumą ir drąsą 
kautynėse eil. A.Tarnauskas apdovanotas Vyčio 
Kryžiaus 3 laipsnio ordinu. Į atsargą išėjo 1920 m. 
balandžio 11 d. Tarpukario metais pavyzdingai 
ūkininkavo 8 ha ūkelyje, kurį buvo gavęs kaip 
savanoris. 


A.Tarnauskas 


Lietuvos kariuomenės savanoriai 


Vincas OŠKINIS 


Mokytojas, žurnalistas Vincas Oškinis gimė 
1892 m. gegužės 1 d. Kuro kaime, Lekėčių valsčiuje. 
1912 metais baigė Veiverių mokytojų seminariją, o 
1928 metais - Kauno universiteto Teisės fakultetą. 
Mokytojavo Kaupiškių ir Ožkasvilių pradžios 
mokyklose. 1915-1918 m. dirbo Rostovo prie Dono 
ir Talino lietuvių pabėgėlių pradžios mokyklose. Į 
Lietuvą sugrįžo 1918-aisiais. Ketverius metus 
pamokytojavęs Opšrūtų pradžios mokykloje, ėmėsi 
žurnalistinio darbo. 1922-1940 m. buvo savaitraščio 
“Lietuvos ūkininkas" redaktoriumi, kurį laiką dirbo 
Liaudininkų sąjungos generaliniu sekretoriumi, vertė 
kūrinius iš kitų kalbų. Pirmaisiais sovietiniais metais 
V.Oškinis iš redaktoriaus pareigų buvo atleistas, dirbo 
“Valstiečių laikraštyje". 1944 m. pasitraukė į Vakarus, 
gyveno Vokietijoje. 1948 m. gegužyje iš Vokietijos 
grįžo į okupuotą Lietuvą. Dirbo “Literatūros ir meno“ 
savaitraščio redakcijoje. 

Mirė Vincas Oškinis 1971 metų gruodžio 6 d. 
Vilniuje. 


V.Oškinis 


Ovos upelio slėnis prie Keraplos Kuro kaime 

Pranas STIKLIUS 


Būblelių valsčiaus, Liepalotų kaimo Antanas Stiklius ir Marcelė Stiklienė išaugino gausią 
šeimą. Marcelė Stiklienė buvo knygnešė, todėl ir visus savo vaikus įtraukė į šį darbą. Spaudos 
draudimo metais jų namuose buvo slapta lietuviška daraktorinė mokykla, kurioje rašto mokėsi 
ir Pranas Stiklius. Knygoje “Mano rudens derlius“ Pranas Stiklius rašė: “Išeidamas iš gimtųjų 
namų į žmones, į pasaulį, aš išsinešiau meilę knygai. Taip pat iš ten išsinešiau nepakantumą bet 
kokiai priespaudai ar pavergimui ir troškimą prisidėti prie kovos dėl laisvės, dėl darbo liaudies 
gerovės. Jaunystėje labai norėjau mokytis, bet atsirasdavo nenugalimų kliūčių. Reikėjo tenkintis 
vien tik savišvieta ir rūstaus gyvenimo teikiamomis pamokomis. Turėjau daug gražių svajonių - 
pertvarkyti blogai sukurtą pasaulį, perbristi jūras, nuversti kalnus, pasiekti žvaigždes.." 


P. Stiklius P.Stikliaus knygos “Mano rudens derlius“ viršelio faksimilė 


ENS. DERLIUS 


f: STIKLIUS 3 MANO RUD 

Vincas PLAUŠINAITIS 


Mokytojas Vincas Plaušinaitis gimė 1892 metų 
gegužės 25 d. Katilių kaime, Griškabūdžio valsčiuje. 
1911 metais baigęs Veiverių mokytojų seminariją, dirbo 
Lauckaimio (1911-1913) ir Vidgirių (1913-1918) pradinių 
mokyklų mokytoju, Katilių (1918-1919) ir Naumiesčio 
(1919-1920) pradinių mokyklų vedėju. 1920-1923 metais 
- Telšių apskrities pradinių mokyklų inspektorius, 1923- 
1926 metais inspektavo Šiaulių apskrities II-ojo rajono 
pradines mokyklas. 1927-1929 metais dirbo Kupiškio, 
1929-1940) metais - Sedos progimnazijose. Aktyviai veikė 
Vilniui vaduoti sąjungoje. 1940-1944 metais vėl dirbo 
inspektoriumi Šiauliuose. Nuo 1944 metų dirbo Sedos 
vidurinės mokyklos direktoriaus pavaduotoju. 
Mokytojas V.Plaušinaitis savo straipsnius spausdino 
“Beraštyje", “Mokykloje ir gyvenime", “Švietimo darbe" 
ir kitur. Iš rusų kalbos išvertė “Sniego karalienę". Pokario 
metais apie matematikos mokymą paskelbė aštuonis 
straipsnius. Matematika mokyt. V.Plaušinaičiui buvo 
ne tik profesija, bet ir pomėgis: daug skaitė matematinės 
literatūros, mėgo spręsti sudėtingus uždavinius. 

Mirė Vincas Plaušinaitis 1968 metais Klaipėdoje. 


V.Plaušinaitis 


Liepalotų pradinės mokyklos mokiniai Nepriklausomos Lietuvos 
metais 


Jonas JUODIŠIUS 


Generolas Jonas Juodišius gimė 1892 m. birželio 183 d. Ropydų kaime, Barzdų valsčiuje. 
Vienas pirmųjų ateitininkų veikėjų. Baigęs Vilkaviškio gimnaziją, buvo pradėjęs matematikos 
studijas. Prasidėjus Pirmajam pasauliniam karui, buvo mobilizuotas į rusų kariuomenę. Baigė 
pėstininkų karo mokyklą. Į Lietuvą grįžo 1918 metais. Dėstė matematiką Šakių “Žiburio" gimnazijoje. 
1919 metų pradžioje savanoriu įstojo į Lietuvos kariuomenę ir dalyvavo kovose dėl laisvės. 
Tarnavo pėstininku, vėliau buvo perkeltas į artileriją. Baigęs Aukštuosius karininkų kursus, buvo 
artilerijos pulko vadu, artilerijos inspektoriumi ir karo mokyklos viršininku. 1941 m. birželio 10 d. 
okupantų išsiųstas į “kursus". Prasidėjus karui, gen. J.Juodišius 1941 m. birželio 28-osios nakti 
buvo areštuotas ir ištremtas į Norilską. Vėlyvą 1949 m. rudenį gen. J.Juodišius buvo ištremtas į 
Abeze, esančią pusiaukelėje tarp Vorkutos ir Intos. 

1950 m. gruodžio 18 d. DLK Gedimino III laipsnio, Vytauto Didžiojo IV laipsnio, Latvijos 
Trijų Žvaigždžių ordinų kavalierius generolas Jonas Juodišius buvo nukankintas Abezėje. Prasidėjus 
Atgimimui, šeimos rūpesčiu gen. J.Juodišiaus palaikai iš Sibiro pargabenti į Lietuvą ir 1989 m. 
rugsėjo 4 d. iškilmingai perlaidoti. 


Gen.J.Juodišius su vadinamosios liaudies armijos uniforma 
Gen. J.Juodišiaus palaikų perlaidojimo iškilmės (1941 m.) 

Karo mokyklos kariūnai prie paminklo Vytautui Didžiajam Aukštojoje Panemunėje 

Pranas VAILOKAITIS 


Teisininkas Pranas Vailokaitis gimė 1892 m. liepos 17 d. Maskvos universitete baigė teisės 
mokslus. Buvo tarp pirmųjų ateitininkų organizatorių. Bendradrabiavo "Ateityje", pasirašinėdamas 
Pievučio slapyvardžiu. Vertėsi advokato praktika. Šakiuose 1918 metais įkūrus “Žiburio" gimnaziją, 
Pranas Vailokaitis, greta darbo advokatūroje, dar dėstė ir gimnazijoje. Vėliau gyventi ir dirbti 
persikėlė į Kauną. 

Mirė Pranas Vailokaitis 1921 m. gegužės 19 d. (eidamas 29-uosius metus) Kaune. Palaidotas 
Petrašiūnų kapinėse. 


Vailokaičių antkapinio paminklo Kauno Petrašūnų 
kapinėse fragmentas P.Vailokaitis 


170 


Konstantinas JABLONSKIS 


Istorikas Konstantinas Jablonskis, kalbininko Jono Jablonskio sūnus, gimė 1892 m. rugpjūčio 
23 d. Jelgavoje. 1911-1916 metais studijavo Maskvos universiteto Teisės fakultete, 1933 m. baigė 
Kauno universitetą. Po Pirmojo pasaulinio karo rinko ir gelbėjo archyvinę medžiagą, organizavo 
archyvus. Su grupe istorikų 1929 metais Kaune įsteigė Lietuvos istorijos draugiją. Nuo 1935 
metų dėstė Vytauto Didžiojo, o nuo 1944 m. - Vilniaus universitetuose. Dirbo Istorijos institute. 
Išleido knygas “Lietuviški žodžiai senosios Lietuvos raštinių kalboje“ (1941), “Lietuvių kultūra ir 
jos veikėjai" (1973), “Istorija ir jos šaltiniai" (1979), “Lietuvos valstiečių ir miestiečių ginčai su 
dvarų valdytojais" (1959), suredagavo “Prūsijos valdžios gromatas, pagraudenimus ir apsakymus 
lietuviams valstiečiams" (1960) ir kt. Paskelbė M.Daukšos, A.Kulviečio, M.Mažvydo, M Petkevičiaus 
ir kitų lietuvių rašytojų biografinius tyrinėjimus. 

Akademikas Konstantinas Jablonskis mirė 1960 m. liepos 28 d. Vilniuje. 


K.Jablonskio knygos “Istorija ir jos šaltiniai" viršelio faksimilė K.Jablonskis 


Kun. Juozas 


š. sšiiė 3 

STANAITIS 


Kunigas Juozas Stanaitis gimė 1892 m. rugpjūčio 
13 d. Mokėsi Seinų kunigų seminarijoje. Kunigu 
įšventintas 1915 m. rugpjūčio 1 d. Vikaravo Sintautuose, 
Lukšiuose. Po to buvo Vilkaviškio kunigų seminarijos 
prokuratoriumi, statė kunigų seminariją. Paskirtas 
Leipalingio parapijos klebonu, suprojektavo ir pastatė 
kleboniją, rūpinosi parapijiečių švietimu ir jų sielovada. 
Vėliau apie jį Leipalingio klebonas Jonas Alesius rašė: 
“Leipalingiečiai savo kleboną Juozą Stanaitį mena kaip 
apaštalą Joną. Tai buvo anų laikų švyturys, šviečiantis 
tikra Dievo meile. Daug jis padėjo savo parapijiečiams 
Antrojo pasaulinio karo metais. Gerai mokėdamas 
vokiečių kalbą, jis ne vieną leipalingietį išgelbėjo ir 
nuo tremties į Vokietiją, daug padėjo ir žydams". 

Kunigas Juozas Stanaitis mirė nuo širdies infarkto 
1945 m. rugsėjo 19 d., gatvėje išvydęs keletą išniekintų 
partizanų kūnų, tarp kurių buvo ir vienas jo pažįstamas 
kunigas. Palaidotas Leipalingio kapinėse. 


Kun. J.Stanaičio kapas Leipalingyje (Lazdijų r.) 


Leipalingiečiai po pirmosios komunijos 1940 metais. Centre - 
kun. Juozas Stanaitis 


19 40, 


Aleksandras ARDICKAS 


Karininkas Aleksandras Ardickas gimė 1892 m. rugsėjo 3 d. Sintautuose. 1919 m. sausio 13 
d. savanoriu įstojo į besikuriančią Lietuvos kariuomenę. Nuo 1922 metų dirbo Generaliniame 
štabe, nuo 1931 m. - kariuomenės tiekimo valdyboje. Buvo aktyvus visuomenės veikėjas, Lietuvių- 
latvių vienybės draugijos valdybos narys, Lietuvos lengvosios atletikos sąjungos pirmininkas. Už 
visuomeninę veiklą buvo apdovanotas Vytauto Didžiojo ordinu. 

Majoras Aleksandras Ardickas mirė 1936 m. sausio 13 d. Kaune. 


Lietuvių-latvių vienybės draugijos valdyba. Iš kairės sėdi: prof. JBagdonas, draugijos pirmininkas Raupys, kan. J.Tumas; 
antroje eilėje (uniformuotas) majoras A. Ardickas 


Raimundas LIORMANAS 


Karininkas Raimundas Liormanas gimė 1892 m. 
rugsėjo 9 d. Gelgaudiškio dvare. 1911 metais baigė 
Panevėžio mokytojų seminariją ir iki 1914 m. mokytojavo 
Bučiūnuose (Šiaulių apskritis). Po mobilizacijos į rusų 
kariuomenę, buvo pasiųstas į Pskovo karo mokyklą, 
kurią baigė 1916 metais. 1918 m. lapkričio mėn. atvyko 
į Vilnių ir savanoriu stojo į Lietuvos kariuomenę. 1922 
m. baigęs Aukštuosius karininkų kursus, buvo paskirtas 
Vilkaviškio, Marijampolės apskričių, vėliau Klaipėdos 
krašto, Raseinių apskrities komendantu. Apdovanotas 
Vyčio Kryžiaus ordinu. 1943-1944 m. hitlerininkų kalintas 
Tilžės kalėjime. 1949 metais iš Vokietijos išvyko į JAV, 
apsigyveno Filadelfijoje, 0 1958 m. persikėlė į Rochesterį. 
Dalyvavo lietuvių išeivių visuomeninėje veikloje. 

Pulkininkas Raimundas Liormanas mirė 1979 m. 
liepos 9 d. Rochesteryje (JAV). 


R.Liormanas 


Lietuvos prezidentas A.Smetona, ponia Sofija ir adjutantas plk. 
R.Liormanas 

Jonas GUSTAINIS 


Visuomenininkas Jonas Gustainis gimė 1892 m. 
spalio 27 d. Žvirąždaičiuose. Mokėsi Griškabūdžio 
pradžios mokykloje. 1913 metais išvyko į Jungtines 
Amerikos Valstijas. Dirbo anglių kasyklose, vakarais 
lankė mokyklą. Sutaupęs pinigų, 1921 m. Clintone įsigijo 
maisto krautuvę. 1924 metais ją pardavęs, išvyko į 
Čikagą ir su draugais vėl įsteigė maisto prekių 
parduotuve. 1930 metais Bonnie Bee Super Food Marts 
vardu pradėjo savarankišką verslą. 1855-1957 m. šioje 
įmonėje dirbo daugiau nei 100 darbininkų. Verslininkas 
Jonas Gustainis rėmė lietuviškas mokyklas, ypač 
Vokietijoje įsikūrusią Vasario 16-osios gimnaziją, 
neabejingas buvo ir kitiems lietuviškiems reikalams. 

Mirė Jonas Gustainis 1960 metais JAV. 


J.Gustainis 


Lietuvių Vasario 16-osios gimnazija Vokietijoje 

Jonas NORKAITIS 


Ekonomistas Jonas Norkaitis gimė 1892 m. 
lapkričio 25 d. Pervazninkų kaime, Kidulių valsčiuje. 
1912-aisiais metais baigė Marijampolės gimnaziją. 
Matematiką ir fiziką studijavo Petrapilio universitete. 
1919 metais grįžo į Lietuvą. Prijungus Klaipėdos kraštą 
prie Lietuvos, nuo 1923 metų buvo paskirtas Finansų 
ministerijos įgaliotiniu Klaipėdos kraštui, o kartu ėjo 
ir Klaipėdos muitinės viršininko pareigas. Aktyviai 
veikė klaipėdiškių “Aukuro" draugijoje. 1925 metais 
Jonas Norkaitis buvo paskirtas Finansų ministerijos 
Prekybos departamento direktoriumi, o 1936-aisiais 
metais - Užsienio reikalų ministerijos Ekonominio 
departamento direktoriumi. Šias pareigas ėjo iki 
bolševikų okupacijos. Dalyvavo ekonominių 
organizacijų veikloje. Nuo 1936 m. J.Norkaitis daug 
kartų vadovavo Lietuvos ekonominėms delegacijoms 
derybose su užsienio valstybėmis. Bolševikams 
okupavus Lietuvą, pasitraukė į Vokietiją. Tremtyje 
buvo VLIK-o nariu. 

Mirė Jonas Norkaitis 1983 m. kovo 22 d. Bad 
Mergentheime (Vokietija). 


J.Norkaitis 


Lietuvos vyriausybės delegacija, kurioje buvo ir J.Norkaitis, 
išskrenda į Maskvą lemiamo pokalbio 

Jonas MAČIULAITIS 


Karininkas Jonas Mačiulaitis gimė 1892 
metais Rukšnių kaime, Slavikų valsčiuje. Prie pat 
Šešupės buvusi jo tėviškė tapo knygnešių ir 
emigrantų perėjimo per sieną punktu. 1910 metais 
Jonas Mačiulaitis baigė Veiverių mokytojų 
seminariją. Tarnaudamas rusų kariuomenėje, baigė 
karo mokyklą. Pirmojo pasaulinio karo metu pateko 
į belgų nelaisvę. 1918 metais grįžo į Lietuvą ir 
netrukus savanoriu į stojo į besikuriančią Lietuvos 
kariuomenę. Tarnavo Kauno karo komendantūroje. 
1919 m. sausio 14 d. buvo paskirtas kuopos vadu. 
1920-1922 metais - Kauno miesto ir apskrities karo 
komendantas. Vėliau buvo Kariuomenės štabo 
valdybos viršininku. Baigė Vytauto Didžiojo 
universiteto Teisių fakultetą. 1935 metais išėjo į 
atsargą. Apdovanotas Vyčio Kryžiaus ordinu. 
Antrosios bolševikų okupacijos metu pulkininkas 
Jonas Mačiulaitis apsigyveno gimtajame kaime pas 
brolį. Ten ir mirė. Palaidotas Šakių kapinėse. 


J.Mačiulaitis 


J.Mačiulaičio gimtinė (1995 m.) 

Bronius Edmundas DAILIDĖ 


Diplomatas Bronius Edmundas Dailidė gimė 1892 
m. gruodžio 10 d. Tarpučių kaime, Sintautų valsčiuje. 
Mokėsi Marijampolės gimnazijoje, kurią baigė 1912 
metais. 1918 m. baigė studijas Petrapilio universiteto 
Filologijos fakultete, įsigydamas pedagogo diplomą. 
1917 metais mokytojavo Petrapilio lietuvių gimnazijoje, 
1918-1921 m. - “Saulės", vėliau “Aušros" gimnazijose ir 
“Saulės" mokytojų seminarijoje Kaune. 1920 m. buvo 
Švietimo ministerijos suaugusiųjų švietimo ir pradžios 
mokyklų mokytojų vasaros kursų skyriaus vedėju. Nuo 
1921 metų - Užsienio reikalų ministerijos Europos centro 
departamento direktorius, nuo 1923 metų - ministerių 
kabineto reikalų vedėjas, 1928-1933 m. - Lietuvos 
nepaprastasis ir įgaliotasis ministras Latvijai, 1929-1930 
metų - kartu ir Švedijai, 1933-1940 m. - Estijai, nuo 
1934 m. - kartu ir Suomijai. 1944 metais pasitraukė į 
Vakarus, po karo gyveno Čikagoje. 

Mirė Bronius Edmundas Dailidė 1981 m. spalio 
20 d. Čikagoje (JAV). 


B.E Dailidė 


Lietuvos atstovybė Latvijoje. Centre - B.E.Dailidė 

Justas MISEVIČIUS 


Visuomenės veikėjas Justas Misevičius gimė 1892 m. gruodžio 22 d. Pranskabūdžio kaime, 
Žvirgždaičių valsčiuje. 1912 metais emigravo į Jungtines Amerikos Valstijas. Dalyvavo Lietuvių 
socialistų sąjungos, Amerikos lietuvių darbininkų literatūros draugijos, Lietuvių darbininkų 
susivienijimo, Lietuvių meno sąjungos, Laisvamanių etinės kultūros draugijos veikloje, vadovavo 
lietuvių klubui “Milda" Čikagoje. Per Antrąji pasaulinį karą dirbo Pagalbos teikimo Lietuvai 
komitete. Bendradarbiavo “Kovoje", “Vilnyje", parašė dainų, pjesių. Sovietinėse enciklopedijose 
vertinamas kaip pažangus JAV lietuvių visuomenės veikėjas. 1964 metais apsilankęs gimtinėje, 
sukūrė dokumentinį filmą apie Tarybų Lietuvą ir demonstravo ji Amerikos lietuviams. 

Mirė Justas Misevičius 1967 m. spalio 3 d. Čikagoje (JAV). 


Nemunas ties Sudargu 


Antanas UŽUPIS 


Karininkas Antanas Užupis gimė apie 1892 
metus Vidgirių kaime, Griškabūdžio valsčiuje. Karo 
mokyklą baigė Pirmojo pasaulinio karo metais 
Rusijoje. Į Lietuvą grįžo 1918 metais. Nuo pat 
Lietuvos kariuomenės kūrimosi pradžios tarnavo 
Generalinio štabo antrajame skyriuje, buvo šio 
skyriaus žvalgybos viršininku. Pablogėjus sveikatai, 
1926 metais išėjo į atsargą. Pirmosios bolševikinės 
okupacijos metais slapstėsi, bet buvo suimtas 
Utenoje ir nuteistas dešimčiai metų kalėti. Kilus 
fašistinės Vokietijos ir bolševikinės Rusijos karui, 
1941 metų birželyje išėjo į laisvę. Antrą kartą 
bolševikų buvo suimtas 1945 metais ir ištremtas 
į Sibirą. Į Lietuvą grįžo 1957 m., praradęs sveikatą. 
Buvo apgyvendintas invalidų stovykloje prie 
Vilniaus. 

Pulkininkas leitenantas Antanas Užupis mirė 
1963 metais. 


A.Užupis 


Priešas traukiasi. Mūsų artilerija užima naujas pozicijas 

Juozas GERDŽIŪNAS 


Visuomenininkas Juozas Gerdžiūnas gimė 1892 metais Griškabūdyje, mažažemio valstiečio 
šeimoje. Jo tėvai Ona ir Antanas Gerdžiūnai užaugino penkis vaikus: du sūnus ir tris dukteris. 
Juozas šeimoje buvo vyriausiasis. Šiek tiek pasimokė, turėjo labai gražią rašyseną. Pirmojo 
pasaulinio karo metais, kariaudamas rusų pusėje, pateko vokiečiams į nelaisve, kurioje gerokai 
apgadino savo sveikatą. Grįžęs iš nelaisvės, apsigyveno tėviškėje ir vedė Marcelę Urbantaitę, su 
kuria susilaukė keturių vaikų. Griškabūdžio valsčiaus žmonės J.Gerdžiūną išrinko savo valsčiaus 
viršaičiu, ir šias pareigas jis ėjo keletą metų. Vėliau dirbo Griškabūdžio valsčiaus savivaldybės 
sekretoriumi. 1926 metais Juozas Gerdžiūnas, su savo seserimi Ona, Šakių bažnyčioje tapo 
sesers Marcelės Gerdžiūnaitės-Preikšienės pirmagimio sūnaus Juozo (būsimojo Panevėžio vyskupo. 
- Red. past) krikštatėviais. Lietuvą okupavus bolševikams, Juozas Gerdžiūnas iš valsčiaus 
savivaldybės buvo atleistas ir tvarkėsi tik savo ūkelyje. Antrosios bolševikų okupacijos metais 
slapstėsi, o vėliau grįžo į namus. Nors daug kartų buvo tardomas, bet Sibiro išvengė. 

Mirė Juozas Gerdžiūnas 1958 m. kovo mėnesį. Palaidotas Griškabūdžio parapijos kapinėse. 


Vysk. Juozas Preikšas 
Panevėžys, 1998, kovas 


J.Gerdžiūnas Juozo ir Marcelės Gerdžiūnų kapai Griškabūdyje 

Jonas LIUDVINAITIS 


Visuomenininkas Jonas Liudvinaitis gimė 1893 m. sausio 13 d. Juškų kaime, Naumiesčio 
valsčiuje. 1913 metais išvyko į Jungtines Amerikos Valstijas. Apsigyveno Niujorke. 1918 metais 
persikėlė į Linden. Vietos katalikiškų ir bendrinių lietuviškų organizacijų veikėjas. 1947 metais 
organizavo BALF-o skyrių ir buvo jo pirmininku, nuo 1951 metų buvo ALT-o skyriaus pirmininku. 


Platus mūsų Nemunas. Daug jame skausmo ir ašarų... 

Andrius OLEKA-ŽILINSKAS 


Nepriklausomos Lietuvos teatro reformatorius, 
režisierius, aktorius Andrius Oleka-Žilinskas gimė 1893 
metais (krikštytas sausio 10 d.) Maskvoje. Pirmasis 
susitikimas su scena buvo vaikystėje, kai 8-9 metų 
vaikas lietuvių vakare, kartu su savo motina, Keturakio 
komedijoje “Amerika pirtyje“ suvaidino piemenuką. 
Baigęs Maskvos X gimnaziją, pradėjo studijuoti teisę, 
bet 1912 metais išlaikęs konkursinius egzaminus į 
K.S.Stanislavskio Maskvos dailės teatro I studiją, visą 
tolimesnį savo gyvenimą susiejo su scena. 1929-1934 
m. Kaune - Valstybės teatro režisierius (1930-1933 m. 
ir direktorius), 1933-1934 m. - Jaunųjų teatro vadovas. 
1935 metais JAV vaidino M.Čechovo trupėje. JAV, 
kartu su žmona Vera Olekiene-Solovjova, turėjo 
vaidybos mokyklą, kur dėstė ir režisavo spektaklius. 
Per visą savo gyvenimą A.Oleka-Žilinskas sukūrė daug 
įsimintinų vaidmenų, pastatė nemažai spektaklių. 

Mirė Andrius Oleka-Žilinskas 1948 m. vasario 3 
d. Niujorke (JAV). 


A.Oleka-Žilinskas 


Lietuvos valstybinio teatro vadovybė Kaune. Centre - teatro 
direktorius A.Oleka-Zilinskas 

Vytautas STEPONAITIS 


Bibliofilas Vytautas Steponaitis gimė 1893 m. kovo 24 d. Sintautuose. 1914 metais baigė 
Kauno prekybos mokyklą ir įstojo į Maskvos prekybos institutą. Mobilizuotas į rusų kariuomenę, 
1916 metais baigė Odesos karo mokyklą. 1918 m. grįžo į Lietuvą. 1919 m. mobilizuotas į Lietuvos 
kariuomenę ir nukreiptas į Kariuomenės štabo spaudos ir švietimo skyrių. Nuo 1927 m. iki 1940 
metų sovietinės okupacijos buvo šio skyriaus viršininku. Turėjo pulkininko leitenanto laipsnį. 
Įvairių kariškų leidinių redaktorius. Apdovanotas Vyčio Kryžiaus ordinu. 1940 metais išėjęs į 
atsargą, iki 1944 metų dirbo Centrinėje valstybės bibliotekoje. Antrą kartą bolševikams okupavus 
Lietuvą, dirbo Knygų rūmuose. Dar besimokydamas Kauno prekybos mokykloje, V.Steponaitis 
bendradarbiavo "Aušrinėje", “Lietuvos žiniose“, “Lietuvos ūkininke“. Vėliau gausiai spausdino 
kariškos publicistikos, karų istorijos, įvairių kraštų ekonomines ir karines apžvalgas. Visuose 
darbuose buvo kritiškas ir atsargus. Tiksliai aprašė Vilniaus lietuvių spaudą 1919-1928 m. 
paminėdamas 27 atskirus laikraščius ir kitus leidinius. V.Steponaitis buvo didelis senosios lietuviškos 
knygos žinovas ir bibliografas. 1930 m., kartu su zanavykais M.Mašiotaite-Urbšiene, K.Puida ir 
kitais, įkūrė XXVII knygos mėgėjų draugiją ir jos metraščiuose išspausdino Lietuvos knygos 
istorijai svarbių pastabų. Visą savo turtingą biblioteką (apie 20 000 tomų) paliko Kauno miesto 
bibliotekai. 

Mirė plk. ltn. Vytautas Steponaitis 1957 m. spalio 12 d. Kaune. 


V.Steponaitis V.Steponaičio portretas 


Antanas ŠVENTORAITIS 


Savanoris Antanas Šventoraitis gimė 1893 m. 
balandžio 4 d. Kriūkų miestelyje. 1919 m. sausio 11 d. 
savanoriu įstojo į Lietuvos kariuomenę. Tarnavo 2- 
ojo pėstininkų pulko I batalione. Pirmąjį kovos prieš 
bolševikus krikštą A.Šventoraitis gavo ties Žąsliais. 
Dalyvavo ir Zarasų kautynėse. Antano Šventoraičio 
Vyčio Kryžiaus ordinu apdovanojimo lape rašoma: 
“Eil. Antanas Šventoraitis ir dar 9 kareiviai 1919 m. 
rugpjūčio 28 d. smarkioje priešo ugnyje ties Lisaja 
Gira kėlė kitų kareivių karinę nuotaiką ir savo 
iniciatyva bei drąsumu padėjo palaikyti kareivių eilėse 
tvarką. Paskui pirmieji metėsi į priešo apkasus ir tuo 
padėjo laimėti kautynes". 1920 m. vasario 23 d. eil. 
Antanas Šventoraitis išėjo į atsargą ir apsigyveno 
gimtajame Kriūkų miestelyje. 


A Šventoraitis 


Mūsų artileristai žygyje 


Vaclovas SIDZIKAUSKAS 


Teisininkas, diplomatas Vaclovas Sidzikauskas 
gimė 1893 m. balandžio 10 d. Šiaudinėje, Kidulių valsčiuje. 
1911 metais baigė Veiverių mokytojų seminariją, o 1915 
metais eksternu Maskvos VII gimnazijoje gavo brandos 
atestatą. Teisės studijas pradėjo 1915 m. Maskvoje, tesė 
Berno universitete, o Teisių fakultetą baigė 1935 metais 
Vytauto Didžiojo universitete. Nuo 1919 metų dirbo 
Lietuvos diplomatinėje tarnyboje. 1920-1934 metais su 
pertraukomis atstovavo Lietuvai prie Tautų Sąjungos. 
Nuo 1936 m. V.Sidzikauskas buvo bendrovės “Shell" 
direktoriumi ir tuo pat metu diplomatijos istoriją dėstė 
Klaipėdos prekybos institute. Pirmosios bolševikinės 
okupacijos metais, po ilgesnio slapstymosi nuo okupantų, 
V.Sidzikauskas perėjo Vokietijos sieną. Čia gestapo buvo 
suimtas ir apie dvejus metus kalintas Soldau, vėliau 
Auschwitzo koncentracijos stovyklose. Po to priverstinai 
įkurdintas Berlyne. Nuo 1951 metų buvo Lietuvos laisvės 
komiteto pirmininku. Bendradarbiavo spaudoje. 

Mirė Vaclovas Sidzikauskas 1973 m. gruodžio 2 
d. Čikagoje (JAV). 


V.Sidzikauskas 


Vytauto Didžiojo 500 metų jubiliejaus komitetas Berlyne. Trečiasis 
iš kairės - V.Sidzikauskas 

Jonas STAUGAITIS 


Savanoris Jonas Staugaitis gimė 1893 m. gegužės 
10 d. Zaveckų kaime, Jankų valsčiuje (kitais duomenimis 
- Žališkės kaime, netoli Griškabūdžio) gausioje šeimoje. 
Vos trejų metukų sulaukęs, neteko mamos. Pramokęs 
staliaus-statybininko amato, pelnėsi sau duoną. 1919 
m. sausio 8 d. savanoriu įstojo į Lietuvos kariuomenę. 
Po trumpo apmokymo buvo pasiųstas į frontą kovoti 
prieš bolševikus. Buvo apdovanotas Vyčio Kryžiaus 
ordinu. Jonui Staugaičiui teko kautis su visais jaunos 
Lietuvos priešais. Pasibaigus nepriklausomybės kovoms, 
eil. J.Staugaitis grįžo į Zanavykus, vedė Tupikų kaimo 
Prapuolenyte ir pavyzdingai ūkininkavo. Deja, 1949 m. 
Jonas Staugaitis su visa šeima buvo ištremtas į Sibirą, 
o grižes į Lietuvą savo ūkelyje apsigyventi jau negalėjo. 

Mirė Jonas Staugaitis 1971 m. birželio 7 d. Kaune. 


J.Staugaičio apdovanojimai 


Kulkosvaidininkas J.Staugaitis Nepriklausomybės kovų 
pirmosiose fronto linijose 


Jonas SUTKUS 


Generolas leitenantas Jonas Sutkus gimė 1893 m. 
balandžio 15 d. Šalnynės kaime, Paežerėlių valsčiuje. 1910 
metais baigė Kauno gimnaziją. 1913-1914 m. dirbo liaudies 
mokytoju, o 1916-1918 m. tarnavo Rusijos kariuomenėje 
ir baigė Maskvos Aleksiejaus karo mokyklą. Lietuvos 
kariuomenėje buvo pėstininkų pulko, ryšių komandos 
viršininku. 1923 metais baigė Kaune Vytauto Didžiojo 
karininkų kursus. 1925 metais Prahoje baigęs intendantų 
akademiją, nuo 1926 m. buvo paskirtas kariuomenės 
intendantu. 1929-1937 metais tarnavo kariuomenės tiekimo 
skyriaus viršininku. Į atsargą išėjo generolo leitenanto 
laipsniu. Respublikos XX ministrų kabinete Jonas Sutkus 
buvo finansų ministru. 1941 m. birželyje gen. Jonas Sutkus 
buvo suimtas ir sovietinės valdžios įkalintas Sverdlovsko 
srities koncentracijos stovykloje Nr.47. 

1942 m. gruodžio 10 d. Vytauto Didžiojo ir DLK 
Gedimino ordinų kavalierius generolas leitenantas Jonas 
Sutkus bolševikų buvo sušaudytas. 


Gen. J.Sutkus 


Zengia Lietuvos kariai 

Jonas PUIKUNAS 


Teisininkas Jonas Puikūnas (iki 1923 metų - Pupkis) 
gimė 1893 m. birželio 25 d. Rogupių kaime, Griškabūdžio 
valsčiuje. 1913 metais baigęs Veiverių mokytojų seminariją, 
mokytojavo Kybartų pradžios mokykloje. Pirmojo 
pasaulinio karo pradžioje dirbo Maskvos lietuvių pabėgėlių 
mokykloje. 1916 m. mobilizuotas į rusų kariuomenę, baigė 
Kijevo karo mokyklą. 1917 metais dalyvavo Lietuvių Seime 
Petrapilyje, buvo vienas iš pirmųjų Atskiro lietuvių bataliono 
Galicijoje steigėjų. 1918 metais grįžo į Lietuvą ir įstojo į 
besikuriančią kariuomenę. Tarnavo karo technikos 
daliniuose. Į atsargą išėjo majoro laipsniu. 1927 m. baigė 
Kauno universiteto Teisių fakultetą. Teisėjo pareigas ėjo 
įvairiose vietose. 1937 metais perėjo į advokatūrą. Artėjant 
bolševikų okupacijai, 1944 m. pasitraukė į Vokietiją. 1949 
metais išvyko į JAV. Bendradarbiavo “Šaltinyje", “Lietuvos 
balse", “Karyje", “Trimite", “Mūsų žinyne“, "Ateityje". 1958 
m. Jono Mingirdo slapyvardžiu išleido patarlių, priežodžių 
ir posakių rinkinį “Smulkioji tautosaka". 


J.Puikūnas 


Sešupė prie Kudirkos Naumiesčio 

Lietuvos Nepriklausomybės 10-mečio kryžius Barzduose (autorius P.Tamašauskas) 

Petras TAMAŠAUSKAS 


Dailidė Petras Tamašauskas gimė 1893 m. rugpjūčio 6 d. Stugučių kaime, Barzdų valsčiuje. 
Aštuonių vaikų šeimoje buvo jauniausiasis. Mokyklą lankė tik vieną žiemą, bet vėliau išmoko 
skaityti ir rašyti ne tik lietuviškai, bet ir vokiškai. Visą gyvenimą labai vertino knygas, buvo 
sukaupęs nedidele bibliotekėlę. Dailidės amato mokėsi pas savo krikštatėvį Sinkevičių. Vėliau 
meistravo - statė namus, gamino baldus. Vedė siuvėją Eugeniją Sadauskaitę. Prie Barzdų, Kraujučių 
kaime, nusipirko 8 ha žemės ūkelį, statėsi trobesius ir ūkininkavo, jaunystėje įsigytos profesijos 
nepamiršo. Dar ir šiandien Barzduose galima pasigėrėti Petro Tamašausko statyta Barzdų mergaičių 
namų ruošos mokykla (1925), kun. A.Jusaičio dviaukščiu gyvenamuoju namu, Barzdų bažnyčios 
vidaus apdailos medžio darbais. Išliko ir 1930 m. miestelio centre statytas ornamentuotas kryžius. 
Išėjęs į pensiją, Petras Tamašauskas panašių kryžių pastatė ne vieną: 1971 m. Barzdų bažnyčios 
šventoriuje - du kryžius ir du stogastulpius, apie 1973 m. - kryžių ir stogastulpį pastatė Skriaudžiuose, 
1974 m. - Šakių bažnyčios šventoriuje, 1975 metais - du kryžius Garliavoje, 1976 m. - Meteliuose. 
Daugelis P.Tamašausko sukurtų kryžių pripažinti kultūros paminklais. 

Mirė Petras Tamašauskas 1983 m. lapkričio 3 d. Kraujučiuose. Palaidotas Barzdų kapinėse. 


Tautodailininkas P.Tamašauskas P.Tamašausko kapas Barzdų kapinėse 


Dovydaičių sodyba Nepriklausomybės metais 


Dovydaičių sodybvietė (1997. m.) 


Antanas DOVYDAITIS 


Ūkininkas Antanas Dovydaitis gimė 1893 
metais Runkių sodžiuje, Višakio Rūdos parapijoje. 
Vedė Antaniną Marūnaitę (41894). 1923 metais 
mirus tėvui Motiejui, savarankiškai tvarkėsi 
Runkiuose. Būdamas labai darbštus ir sumanus, 
ūkį nuo 15 ha padidino iki 29 ha. Perstatė trobesius. 
Dovydaičių šeimoje užaugo devyni vaikai, kuriuos 
tėvai leido mokytis. 1946 m. vasario 18 d. sodybą 
apsupo stribai ir rusų kareiviai. Motina, dukros 
Marija, Zita ir sūnus Antanas buvo suimti ir ištremti 
į Sverdlovsko sriti. Iš tremties grįžo 1957 m. be 
teisės gyventi Lietuvoje. Apsigyveno pas savo 
šeimos narius. Ištrėmus Dovydaičius, jų sodyboje 
įsikūrė okupantai. Sodybos pastatai buvo nuniokoti 
ir sudeginti. 

Mirė Antanas Dovydaitis 1978 m. Palaidotas 
Višakio Rūdos (Marijampolės r.) kapinėse. 


Aldona Dovydaitytė 


A. Dovydaitis su žmona Antanina Marūnaite-Dovydaitiene 


Antano ir Antaninos Dovydaičių vestuvės (1918 10 15) 
Runkiuose. Centre - kun. F.Martišius 

Bernardas TAMULAITIS 


Savanorių organizatorius Bernardas Tamulaitis 
gimė 1893 m. gegužės 25 d. Kuro kaime, Lekėčių 
valsčiuje. Mokėsi Veiverių mokytojų seminarijoje. 
Paskelbus Lietuvos nepriklausomybe, tapo vienu 
aktyviausių savanorių organizatorių. Buvo nukreiptas 
dirbti į Lietuvos karo mokyklą. Į atsargą išėjo vyresniojo 
leitenanto laipsniu. Ūkininkavo tėviškėje. 1932-1940 
metais buvo Šakių miesto burmistru. Buvo vedęs 
Sofijos Kymantaitės-Čiurlionienės giminaitę, Kuro 
pradžios mokyklos mokytoją. 1941 m. birželio 14 d. 
okupantai mokyt. Oną Tamulaitienę su 8 metų sūnumi 
Jurgiu ir 11 metų dukra Julija ištrėmė į Sibirą. Vyras 
1944 metų pabaigoje buvo suimtas ir nuteistas mirties 
bausme. 

Bernardas Tamulaitis 1945 m. kovo 2 d. buvo 
sušaudytas Vilniuje. Palaikai užkasti Tuskulėnuose, 
masinių žudynių vietoje. 


B.Tamulaitis 


Lekėčių kooperatyvo valdyba. Pirmasis iš kairės sėdi Bernardas 
Tamulaitis 

Mikas MIKELKEVIČIUS 


Visuomenininkas Mikas Mikelkevičius gimė 1893 metais Gelgaudiškio dvare. 1910 m. baigęs 
Veiverių mokytojų seminariją, dirbo pradžios mokyklose. Pirmojo pasaulinio karo metais baigė 
buhalterijos kursus Rusijoje. 1919 m., kartu su broliu kun. Stasiu, Gelgaudiškyje suorganizavo 
šaulių būrį. Gyvendamas Kaune, kartu su G.Maciu, buvo įsteigęs prekybos įmonę. Kurį laiką 
buvo “Aušros" gimnazijos buhalterijos mokytoju. 1922 metais - Lietuvos šaulių sąjungos centro 
valdybos vicepirmininkas ir konspiracijos skyriaus viršininkas. 1922-1923 metais Lietuvos šaulių 
sąjungos suaugusiųjų švietimo reikalams įsteigė spaustuvėlę. 1920-1923 m. buvo atsakingasis 
“Trimito" redaktorius, 1922 m. buvo išrinktas Lietuvos šaulių sąjungos Garbės nariu. Vėliau 
dirbo Lietuvos banko Šakių skyriaus direktoriumi. Bendradarbiavo “Trimite" ir kituose leidiniuose. 

Mirė Mikas Mikelkevičius 1943 metais Kaune. 


Gelgaudiškio dvaras (1995 m.) 

Kun. Pijus LEKEŠIS 


Kunigas Pijus Lekešis gimė 1893 m. liepos 22 d. Lukšių parapijoje. Jaunas būdamas, 
išvyko į Jungtines Amerikos Valstijas ir, baigęs mokslus, 1928 m. liepos 2 d. buvo įšventintas 
kunigu. Vikaravo Bruklino lietuviškose Angelų karalienės ir Apreiškimo parapijose, o taip pat 
Viešpaties Jėzaus Atsinaujinimo parapijoje Maspethe. Buvo aktyvus Motinėlės draugijos narys, 
išrinktas į jos valdybą, o 1940 m. perrinktas, jam patikint draugijos valdybos sekretoriaus 
pareigas. 


Saulėlydis Zanavykuose 

Bronius JUŠKA 


Viršila Bronius Juška gimė 1893 metų 
rugpjūčio 23 d. Plokščiuose. 1919 m. sausio 15 
d. savanoriu stojo į Kauno komendantūrą. Buvo 
pasiųstas į mokomąją komandą, kurią baigė 
vyr. puskarininkio laipsniu. Tarnavo 2-ajame 
pėstininkų pulke. Zarasų kautynių prieš 
bolševikus metu B.Juška buvo sunkiai sužeistas. 
1919 metų lapkrityje, mūsų kariuomenei 
kovojant prieš bermontininkus ties Radviliškiu, 
B.Juškos kuopa gavo užduotį užimti svarbias 
pozicijas. Nors priešo jėgos buvo kelis kartus 
didesnės, bet viršila Bronius Juška, nebodamas 
pavojaus savo gyvybei, pirmasis ėjo į ataką, 
rodydamas kovinį pavyzdį kitiems kariams. 
Nors bermontininkai ir atkakliai priešinosi, bet 
jie buvo priversti trauktis. Už pasižymėjimą 
kautynėse viršila B.Juška buvo apdovanotas 
Vyčio Kryžiaus ordinu. 1920 m. išėjęs į atsargą, 
apsigyveno Žanavykuose ir tarnavo Šakių 
pasienio policijoje. 


B.Juška 


Lietuvos kariuomenės savanoriai puola bermontininkus 
ties Radviliškiu 


Marcelė GERDŽIŪNAITĖ-PREIKŠIENĖ 


Siuvėja Marcelė Gerdžiūnaitė-Preikšienė gimė 1893 
metais Griškabūdžio parapijoje, mažažemių valstiečių 
šeimoje. Tėvai Antanas ir Ona užaugino du sūnus ir tris 
dukteris. Sūnūs, šiek tiek pasimokę, tapo valdininkais, viena 
duktė - mokytoja, antroji liko žemdirbe, o Marcelė išmoko 
siuvėjos amato. Keliavo per ūkininkus ir siuvo drabužius. 
1926 metais ji ištekėjo už Vinco Preikšos ir apsigyveno 
Griškabūdyje. Nors augino penkis vaikus, tačiau siuvėjos 
amato nemetė. Visą gyvenimą praleido Griškabūdyje. Buvo 
giliai tikinti, giedojo bažnyčioje. Pamaldžiai auklėjo ir savo 
vaikus, augino juos sąmoningais katalikais. 

Gana anksti mirė jos broliai ir seserys, o ji sulaukė 
96 metų amžiaus. Iki paskutinių gyvenimo dienų išlaikė 
sveiką mąstymą ir, tik keletą dienų pasirgusi, mirė 1990 
metų rugsėjo 17-ąją. Palaidota Griškabūdžio parapijos 
kapinėse, greta savo vyro. 


Vysk. J.Preikšas 
1998 02 18 


M.Gerdžiūnaitė-Preikšienė 


Preikšų Auksinių vestuvių iškilmės 


Kunigunda UOGINTAITĖ 


Mokytoja Kunigunda Uogintaitė gimė 1893 metais 
Išdagų kaime, Sintautų valsčiuje. Šeimoje dėl pamėgtos 
rudos drabužių spalvos buvo vadinama “ruda teta". Kur ir 
kada ji mokėsi, šiandien sunku pasakyti, tik žinoma, kad 
dar prieš Pirmąjį pasaulinį karą lankė kažkokius kursus 
Petrapilyje, o Nepriklausomybės metais patobulinti vokiečių 
kalbą vykdavo į Vokietiją. Mokytoja Kunigunda Uogintaitė 
buvo išprususi, plačiai apsiskaičiusi, gerų manierų - tikras 
pavyzdys kaime išaugusios, bet jo nesibodinčios inteligentės. 
Mokiniams keldavo aukštus savo reikalavimus. Jai gerai 
buvo žinomi svarbesnieji Forsterio veikalai, kurių turinį 
mielai perteikdavo savo mokiniams. Dėl sveikatos mokyklą 
paliko 1937 metais. Vėliau gyveno pas brolį kun. Antaną 
Uogintą Gražiškiuose. 

Mirė Kunigunda Uogintaitė 1970 metais. Palaidota 
Gražiškių kapinėse. 


Mokytojos K.Uogintaitės kapas Gražiškių (Vilkaviškio r.) kapinėse 


Šakių “Žiburio" gimnazijos pedagogų taryba 1931-1932 mokslo metais. 
Pirmoje eilėje sėdi: kun. JGutauskas, MŽilinskaitė, direktorius K. Šapalas, 
M.Krasauskaitė-Liulevičienė, dr.Tekorius; antroje eilėje: K.Uogintaitė, 
kpt. V.Alksnis, A.Dragūnaitė, K.Užupytė-Keblinskienė, P.Keblinskas; 
trečioje eilėje: J.Jasiūnas, V.Liulevičius, M.Starkiūtė-Strazdienė, 
Č.Šukaitis, A.Vaitkevičius 

Jonas Juozas KAMAITIS 


Muzikas Jonas Juozas Kamaitis gimė 1893 m. rugsėjo 28 d. Sintautuose. 1909-1910 metais 
muzikos mokėsi kompozitoriaus J.Naujalio vadovaujamuose vargonininkų kursuose, 1910-1914 
m. - Varšuvos konservatorijoje, 1922-1923 m. - Leipcigo konservatorijoje. 1924 metais vadovavo 
šaulių chorui. Nuo 1925 m. - Rygiškių Jono gimnazijos ir Marijampolės mokytojų seminarijos 
muzikos mokytojas ir choro vadovas. Reiškėsi Lietuvių muzikos draugijos veikloje. Likęs okupuotoje 
Lietuvoje, nuo 1950 metų dirbo Marijampolės I vidurinės mokyklos (dabar vėl Rygiškių Jono 
gimnazija. - Red. past) mokytoju. Parašė “Kalėdų giesmes mišriam chorui“ (išspausdinta 1926 
metais Brukline), "Dainas chorui I" (išspausdinta 1929 m. Marijampolėje) ir kt. 

Mirė Jonas Juozas Kamaitis 1957 m. rugsėjo 14 d. Palaidotas Marijampolės kapinėse. 


J.J. Kamaitis J.J.Kamaičio kapas Marijampolės kapinėse 

Saliamonas ANTANAITIS 


Mokytojas Saliamonas Antanaitis gimė 18394 metų sausio 12 d. Suodžių kaime, Būblelių 
valsčiuje. Mokėsi Marijampolės ir Vilniaus gimnazijose. Matematiką ir fiziką studijavo Karaliaučiaus, 
Leipcigo ir Fribourgo universitetuose. Pastarąjį užbaigė licenciato laipsniu. Parengė darbą apie 
Archimedą. Mokytojavo Kauno ir Jurbarko “Saulės" gimnazijose, Panevėžio ir Šiaulių mokytojų 
seminarijose, Alytaus ir Ukmergės valstybinėse gimnazijose. Paprūsės Boržo ir kt. slapyvardžiais, 
o taip pat ir savo pavarde pasirašinėdamas, bendradarbiavo “Aušrinėje", "Ateityje", “Lietuvos 
mokykloje", “Kosmose", “Kariškių žodyje", “Panevėžio balse“ ir kituose leidiniuose. Išleido knygą 
“Per kovą į laisvę“ (1920). Artėjant antrajai bolševikinei okupacijai, pasitraukė į Vokietiją ir 
mokytojavo Vasario 16-osios gimnazijoje nuo pat jos įkūrimo. 1955 metais išleido knygą apie 
Archimedą. 

Mokytojas Saliamonas Antanaitis 1973 metais žuvo autokatastrofoje Vokietijoje. 


Panevėžio mokytojų seminarijos pastatas (1995 m.) 


Jonas PAKALKA 


Kooperatininkas Jonas Pakalka gimė 1894 m. 
sausio 18 d. Naumiestyje. Baiges pradžios mokyklą, 
porą metų tarnavo vietinėje vartotojų bendrovėje 
"Diegas". 1915 metais atsidūrė Rusijoje. Iš Rybinsko 
persikėlė į Petrapilį, dirbo Pabėgėliams šelpti 
centriniame komitete ir mokėsi bendrojo lavinimo 
kursuose. Į Lietuvą grįžo 1918 metais. Buvo išrinktas 
Naumiesčio burmistru. 1919 metų rudenį persikėlė 
gyventi į Kauną ir talkininkavo Antanui Sutkui 
organizuojant Tautos teatrą. 1920 metais, pagal 
socialdemokratų sąrašą, buvo išrinktas į Steigiamąjį 
seimą. 1920 metų rudenį įsijungė į “Paramos" 
kooperatyvo veiklą ir ėjo valdybos pirmininko bei 
direktoriaus - reikalų vedėjo pareigas. J.Pakalka 
"Paramą" išugdė į didelę kooperatinę įmone. Be 
tiesioginių pareigų, J.Pakalka dalyvavo organizuojant 
Kooperacijos banką, vėliau draudimo sąjungą 
"Kooperacija", "Lietūkį" ir kt. 1944 metais, artėjant 
antrajai bolševikinei okupacijai, pasitraukė į Vakarus. 
1949 metais išvyko į JAV ir apsigyveno Brukline. 
Priklausė LSDP, atstovavo socialdemokratams 
VLIK-e. 


J.Pakalka 


Kooperatyvo "Parama" valdyba. Trečiasis iš kairės - valdybos 
pirmininkas J.Pakalka 

Viršila Juozas Kybartas gimė 1894 m. vasario 8 
dieną Kumpupių kaime, Šakių valsčiuje. Į Lietuvos 
kariuomenę savanoriu stojo 1919 m. sausio 16 d. Buvo 
nukreiptas į 2-ąji pėstininkų pulką, kuriame ir atliko 
karinę tarnybą. 1919 metais kautynėse prieš bolševikus 
ties Liūdynės dvaru, netekus kuopos karininkų, kilo 
panika ir kariai pradėjo trauktis. Tai matydamas, viršila 
Juozas Kybartas pats ėmėsi tvarkyti kuopą. Sulaikė 
besitraukiančius karius ir sumaniai juos parengė 
kautynėms. Nors bolševikų jėgos buvo gerokai didesnės, 
bet, viršilos Juozo Kybarto sumanumo dėka, priešas 
buvo sulaikytas ir atmuštas. Juozas Kybartas buvo 
apdovanotas Vyčio Kryžiaus ordinu. 1920 m. vasario 
21 d. viršila Juozas Kybartas išėjo į atsargą. Kelerius 
metus tarnavo Šakių apskrities policijos nuovados 
viršininko padėjėju ir ūkininkavo Urbantų kaime 
(Būblelių vls.), nuosavame 12 ha ūkelyje. 


J.Kybartas 


Lietuvos kariai 1919 metais pirmosiose fronto linijose 

Jonas ŠVEDAS 


Karininkas Jonas Švedas gimė 1894 m. kovo 10 d. Plokščiuose. 
Baigęs pradinę mokyklą, mokėsi Kaune. 1914 m. rusų valdžios 
buvo suimtas ir ištremtas į Kostromą. Į Lietuvą grįžo 1918 metais. 
Kartu su kitais, Plokščiuose suorganizavo valsčiaus miliciją. 1919 
m. sausio 14 d. savanoriu įstojo į Lietuvos kariuomenę. Tarnavo 
kariuomenės intendantūroje Kaune. 1926 metais baigė karininkų 
kursus ir 1927 m. buvo pakeltas administracijos vyr. leitenantu. 
1933 m. baigė Vytauto Didžiojo Aukštųjų karininkų kursų pirmąją 
laidą ir po metų tapo pulkininku leitenantu. 1938 m. baigė Vytauto 
Didžiojo universiteto Teisių fakulteto ekonomikos skyrių. 1944 
metais pasitraukė į Vakarus. 1950 metais išvyko į JAV, apsigyveno 
Čikagoje ir įsijungė į visuomeninę veiklą. 1950 m. buvo išrinktas 
Cicero Tremtinių draugijos pirmininku, 1957 m. kooptuotas į JAV 
LB Kultūros fondo valdybą. 1958-1961 m. - šio fondo pirmininkas. 

Mirė pulkininkas leitenantas Jonas Švedas 1988 m. balandžio 
10 d. 


JŠvedas 


“Op, op, Nemunėli.." 

Jonas ŽIEVYS 


Ūkininkas Jonas Žievys gimė 1894 m. kovo 15 d. 
Kuodžių kaime, Sintautų valsčiuje. Šeimoje augo trys 
sūnūs ir penkios dukros. Vyriausiasis Jono brolis mokėsi 
kunigų seminarijoje, o jaunesnysis studijavo teisę. Ūkis 
turėjo atitekti Jonui, todėl jo ir į mokslus neleido, nors 
gabumais iš ankstyvos vaikystės pasižymėjo. Jis 
tikriausiai būtų pasirinkęs kariškio specialybę. Turėjo 
gerą iškalbą, mokėjo suburti žmones. Vedė mažažemio 
valstiečio dukrą Oną Tumosaitę. Tėvams toks sūnaus 
poelgis nepatiko, todėl iš namų be jokios dalies buvo 
išprašytas. Apsigyveno Valakbūdųje ir iškart įsijungė į 
Šaulių sąjungos veiklą. Tapo šaulių būrio vadu. Savo 
sugebėjimais Valakbūdžio šaulių būrį per keletą metų 
jis išugdė iki pirmaujančių visoje Šakių apskrityje. 1944 
metais traukiantis vokiečiams, Jonas Žievys buvo 
paimtas priverstiniams darbams ir išvarytas į Vokietiją. 
Tolimesnis jo likimas nežinomas. 


J.Žievys 


Valakdbūdžio šauliai (1935 05 03). Centre - Jonas Žievys 

Justinas Saliamonas BANAITIS 


Pedagogas Justinas Saliamonas Banaitis gimė 1894 m. balandžio 9 d. Vaitiekupių kaime, 
Sintautų valsčiuje. Baigęs Kaune "Saulės" draugijos mokytojų seminariją ir 1911 metais Rygoje 
išlaikęs valstybinius egzaminus, igijo pradžios mokyklos mokytojo teises. 1912 metais įstojo į 
Dotnuvos žemės ūkio mokyklą, bet prasidėjęs karas visus planus sujaukė. Buvo mobilizuotas į 
rusų kariuomenę. Tarnavo Kaukaze ir Urale. Baigęs Bogorodico žemės ūkio mokyklą, tapo 
diplomuotu agronomu. 1917-1918 metais dar studijavo Maskvos žemės ūkio akademijoje. 1918 
metais grįžo į Lietuvą. 1919 m., kartu su broliais Broniumi, Kazimieru ir Vytautu, savanoriais 
įstojo į Lietuvos kariuomenę. 1921-1923 m. J.Banaitis buvo Antalieptės žemės ūkio mokyklos 
direktoriumi. 1923-1924 metais studijavo ekonomiką Kauno universitete ir baigė Aukštuosius 
kooperacijos kursus. 1924 m. įkūrė Zyplių žemės ūkio mokyklą, buvo jos direktoriumi ir Zyplių 
valstybinio dvaro administratoriumi. 1930 metais vedė šios mokyklos mokytoją, baigusią 
aukštuosius mokslus Prancūzijoje, Mariją Rimvyd-Mickevičiūtę. Užaugino sūnų ir dukrą. Už 
nuopelnus Lietuvai Justinas Banaitis apdovanotas DLK Gedimino ordinu. Gresiant antrajai 
bolševikų okupacijai, J.S.Banaitis su šeima pasitraukė į Vakarus. Apsigyveno Miunchene. Dirbo 
lietuvių gimnazijoje. 

Mirė Justinas Saliamonas Banaitis 1948 m. spalio 23 d. Palaidotas Miunchene (Vokietija). 


S. Gvildys 


Nepriklausomybės Akto signataro S.Banaičio šeima. Pirmas iš kairės sėdi sūnus J.S.Banaitis 

Antanas PETRAITIS 


Gydytojas Antanas Petraitis gimė 1894 metų 
gegužės 2 d. Antkalniškių kaime, Plokščių valsčiuje. 
1913 metais baigė Kauno gimnaziją, o 1917 m. - 
Maskvos universiteto Medicinos fakultetą. 1918 metais, 
grįžtant į Lietuvą, buvo suimtas ir aštuonis mėnesius 
išlaikytas belaisvių stovykloje Vokietijoje. 1919 m. 
sausio 1 d. savanoriu stojo į besikuriančią Lietuvos 
kariuomenę, kurioje ėjo karo gydytojo pareigas. 1920 
m. sausio 22 d. kautynėse prieš  bermontininkus 
kritišku momentu pats stojo į kovotojų gretas, buvo 
apdovanotas Vyčio Kryžiaus ordinu. 1923 metais 
savanoriu dalyvavo Klaipėdos sukilime. Į atsargą išėjo 
pulkininko leitenanto laipsniu. Iki antrosios bolševikų 
okupacijos dirbo Kauno apskrities gydytoju. 1944 m. 
pasitraukė į Vakarus. 1949 metais išvyko į JAV. Dirbo 
gydytoju psichiatrinėje ligoninėje. Rašė į “Kardą", 
“Karo archyvą“, “Mūsų žinyną“. 

Mirė karo gydytojas Antanas Petraitis 1954 m. 
balandžio 29 d. JAV. 


A.Petraitis 


Nepriklausomos Lietuvos karo ligoninėje gydomi sužeisti kariai 

Vincas ALEKNAVIČIUS 


Partizanų ryšininkas Vincas Aleknavičius gimė 
1894 m. gegužės 24 d. Lukšių parapijoje. Mirus 
tėvui, o motinai ištekėjus už patėvio Eimučio, 
persikėlė gyventi į Lekėčių kaimą, kuriame prabėgo 
Vincuko vaikystė. 1925 m. vedė Karčrūdės kaimo 
Antaniną Naujokaitę ir pradėjo kurtis Rūdšilio 
pagiry, Lekėčių kaime. Augino 10 vaikų. 1945 metų 
sausio pradžioje, ieškant besislapstančių vyrų, 
V.Aleknavičiaus sodyba buvo apsupta, o sodybos 
šeimininkas suimtas. Jam teko kalėti Lekėčiuose, 
Griškabūdyje, Kaune, Marijampolėje, vėl Kauno 
sunkiųjų darbų kalėjime. Grįžęs 1947 m. gegužyje į 
laisvę, dirbo kolūkio kerdžiumi, buvo partizanų 
ryšininku. Rezistentai jo namuose buvo įsirenge 
maisto atsargų sandėlį. 

Mirė Vincas Aleknavičius 1963 m. kovo 6 d. 
Šakiuose. Palaidotas Lekėčių kapinėse. 


V.Aleknavičius 


Lekėčių kaimo kampelis 

Kun. Pranas BAJERČIUS 


Kunigas Pranas Bajerčius gimė 1894 m. birželio 
2 d. Stanaičių kaime, Gelgaudiškio valsčiuje. Kunigu 
įšventintas 1919 m. gegužės 12 dieną. 1928 metais 
baigė Kauno universitetą, įgijo teologijos licenciato 
laipsnį. Priklausė Telšių vyskupijai. 1929 metais buvo 
Ylakių vikaru ir tikybos mokytoju. 1930-1933 metais 
buvo Klaipėdos Vytauto Didžiojo gimnazijos tikybos 
mokytoju. Klaipėdos krašte 1929 m. įkūrė Lietuvių 
katalikų jaunimo draugiją "Neringa". 1937-1938 
metais klebonavo Pagėgiuose. Tiek Lietuvoje, tiek 
tremtyje rašė į laikraščius. Išvykęs į Jungtines 
Amerikos Valstijas, kunigavo įvairiose parapijose, 
bendradarbiavo laikraštyje “Naujasis gyvenimas". 

Kunigas Pranas Bajerčius mirė 1967 m. rugsėjo 
23 d. Ashlande (JAV). 


Kun. P.Bajerčius 


Žvilgsnis į Zanavykus nuo dešiniojo Nemuno kranto prie 
Gelgaudiškio 

Ona JABLONSKYTĖ-LANDSBERGIENĖ 


Gydytoja Ona Landsbergienė gimė 1894 m. liepos 
14 d. Dubultuose, Latvijoje. Pagal tėvą Joną Jablonskį 
- zanavykė. Jos krikštynos sutapo su varpininkų 
suvažiavimu. Krikštijo kun. J.Tumas-Vaižgantas, o 
krikštatėviais buvo dr. V.Kudirka ir GPetkevičaitė-Bitė. 
1920-aisiais metais Ona Jablonskytė, baigusi Petrapilio 
moterų medicinos institutą, dirbo fabrike gydytoja, 
kovojo prieš choleros epidemiją. Grįžusi į Lietuvą, nuo 
1921 metų dirbo Raudonojo kryžiaus ligoninėje Kaune, 
vadovavo Akių ligų skyriui. 1923-1930 metais dar dirbo 
ir Lietuvos universiteto Akių ligų klinikoje asistente. 
Nuo 1929 metų - Ligonių Kasos gydytoja ir Akių ligų 
ambulatorijos vedėja. 1940-1957 metais dirbo Kauno 
I poliklinikoje. Vokiečių okupacijos metais Landsbergių 
šeima gelbėjo žydus, slėpė persekiojamus žmones. 
Gydytoja Ona Landsbergienė daug nuveikė gydydama 
sergančiuosius trachoma. 

Mirė gydytoja Ona Jablonskytė-Landsbergienė 
1957 metų kovo 22 d. Kaune. Palaidota Petrašiūnų 
kapinėse. 


O.Jablonskytė-Landsbergienė 


Landsbergių vasarnamis Kačerginėje (Kauno r.) 


- 

Agota ATLASEVIČIŪTĖ 


Mokytoja Agota Atlasevičiūtė gimė 1894 m. 
rugpjūčio 27 d. Briedžių kaime, Šakių valsčiuje. 
Vaikystėje su tėvais išvyko į Taliną. Pirmojo pasaulinio 
karo metais (1916-1917) “Saulės" mokytojų kursus lankė 
Voroneže. 1918 metais prie M.Yčo gimnazijos Voroneže 
išlaikė lietuvių kalbos mokytojos egzaminus. 1918 
metais grįžo į Lietuvą. Lietuvių kalbą dėstė Vilniaus 
lietuvių gimnazijoje. 1919-1922 metais mokytojavo 
Kauno "Saulės", vėliau I Kauno gimnazijose. Dėl ligos 
kurį laiką buvo nutraukusi pedagoginį darbą. Vėliau 
vėl sugrįžo į mokyklą. 1924-1928 metais Kauno 
universitete išklausė literatūros skyriaus programą. Iš 
rusų kalbos išvertė N.Karincevo “Tomas Alva 
Edisonas" (1924), o iš estų - A Tammanno “Mokytojas 
ir jo jaunieji bendradarbiai. 


A.Atlasevičiūtė 


Nemunas Kaune prie Aleksoto 

Kun. Feliksas BARTKUS 


Prelatas Feliksas Bartkus gimė 1894 m. rugpjūčio 
28 d. Griškabūdyje. Pradžios mokyklą baigė 
Griškabūdyje (1905), 1911 metais baigė Marijampolės 
gimnaziją ir įstojo į Seinų kunigų seminariją, kurią 
baigė 1916 m. Į kunigus įšventintas Petrapilyje 1917 
m. balandžio 17 d. 1918 m. paskirtas Punsko vikaru, o 
1919 metais studijuoti teologijos išvyko į Popiežinį 
Grigaliaus universitetą Romoje, kur įsigijo teologijos 
daktaro laipsnį (1921). Kiek padirbęs Naumiesčio 
gimnazijos kapelionu, 1922 m. buvo pakviestas į Seinų 
kunigų seminariją, kuri tuomet buvo Gižuose, vėliau 
Vilkaviškyje. Nuo 1938 m. - Seminarijos rektorius. 1944 
m. pasitraukė į Vakarus. 1950 metais išvyko į Jungtines 
Amerikos Valstijas. Savo kunigystės 50 metų jubiliejui 
parašė atsiminimų knygą “Mano kelias prie altoriaus" 
(1967), kitų religinių knygų, bendradarbiavo spaudoje. 

Mirė prelatas Feliksas Bartkus 1973 m. kovo 6 
d. Dallase (JAV). 


Prel. F.Bartkus 


Santakų Vaičaitynėje. Pirmas iš dešinės stovi kun. F.Bartkus 


ŽiZ 


Vincas GUDAITIS 


Kooperatininkas Vincas Gudaitis gimė 1894 m. 
rugsėjo 27 d. Gudaičių kaime, Būblelių valsčiuje. Pradinį 
mokslą ėjo Naumiestyje. Gimnazijos keturių klasių 
pažymėjimą įsigijo Suvalkuose, o šešių - Riazanės vyrų 
gimnazijoje. Buvo aktyvus 1912 m. Marijampolėje 
įkurtos meno draugijos “Gabija" Naumiesčio skyriaus 
sekretorius, giedojo Naumiesčio bažnytiniame chore, 
priklausė vaidintojų būreliui. 

Pirmojo pasaulinio karo metais Vincas Gudaitis 
gyveno ir dirbo įvairiose Rusijos vietose. 1918 m. grįžo 
į Lietuvą. 1919 m. kovo 14 d. savanoriu pradėjo tarnauti 
Lietuvos kariuomenėje. 1923 m. rugsėjo 16 d, turėdamas 
vyr. leitenanto laipsnį, išėjo į atsargą ir pradėjo dirbti 
kooperatyvų sąjungoje "Lietūkis". 1934-1939 metais 
Klaipėdoje buvo "Lietūkio" direktoriumi. Bolševikams 
okupavus Lietuvą, gyveno savo ūkyje Stainiškėje. 1944 
metais pasitraukė į Vakarus. 1949 m. išvyko į JAV. 

Mirė Vincas Gudaitis 1971 metų vasario 13 d. 
Čikagoje (JAV). 


V.Gudaitis 


Antrojo pasaulinio karo metais sunaikinti Lietūkio sandėliai 
Klaipėdos uoste 

Justinas KAMAITIS 


Žvalgas Justinas Kamaitis gimė 1894 metų 
lapkričio 6 d. Pavasijų kaime, Būblelių valsčiuje. 
1919 m. sausio 22 d. savanoriu stojo į Lietuvos 
kariuomenę. Eil. Justinui Kamaičiui buvo patikėtos 
vyr. žvalgo pareigos. Dalyvavo Kurklių-Panevėžio 
operacijoje. Žvalgą Justiną Kamaitį lydėjo sėkmė. 
1919 m. liepos 12 d. baterijos vadas M.Pečiulionis jį 
pasiuntė išžvalgyti, ką Salako miestelyje veikia 
bolševikai. Žvalgas sumaniai praslinko pro priešo 
sargybą ir atliko jam patikėtą užduotį. Salako 
miestelio paėmimas buvo paskutinė žvalgo Justino 
Kamaičio sėkmė - po poros dienų kautynėse jis 
buvo sunkiai sužeistas, o pasveikęs išleistas į atsargą. 
Už narsą kautynėse ir sumanumą žvalgyboje eil. 
Justinas Kamaitis apdovanotas Vyčio Kryžiaus II 
ir III laipsnių ordinais. Grįžęs į civilinį gyvenimą, 
J.Kamaitis 10 metų tarnavo policijoje. Pablogėjus 
sveikatai, išėjo į pensiją ir dirbo savo 9 ha ūkelyje. 


J.Kamaitis 


Lietuvos kariai Nepriklausomybės kovose 


Jonas PUIDOKAS 


Vargonininkas, mokytojas Jonas Puidokas gimė 1594 metais Plokščių valsčiuje. 1924 metais 
pradėjo vargonininkauti Griškabūdžio bažnyčioje ir šį darbą tęsė daugiau kaip keturiasdešimt 
metų. 1929 m. baigė Šv. Cecilijos draugijos vargonininkų kursus Kaune, kur tuomet jį į muzikos 
pasaulio paslaptis vedė tokios garsenybės kaip kompozitoriai J.Naujalis, ASasnauskas, SŠimkus, 
J.Gruodis. Vargonininkas Jonas Puidokas buvo didelis humanistas ir talentingas muzikas. Jis 
buvo ir nepakeičiamas pedagogas. Savo choristų niekados nebardavo, bet jo reikalavimai buvo 
maksimalūs. 1945 metais J.Puidokas pradėjo dėstyti muziką ir Griškabūdžio vidurinėje mokykloje. 
Anais stagnacijos laikais tai buvo beveik nesuderinamas dalykas, tad vargonininkas į bažnyčią 
dažniausiai eidavo slapčiomis. Ir tai jis sugebėjo padaryti. Vidurinėje mokykloje J.Puidokas dirbo 
apie dešimt metų, tuo pačiu metu jis vadovavo ir kolūkio chorui, sėkmingai pasirodydavo Dainų 
šventėse Vilniuje. Dirbant Jonui Puidokui šį kultūrinį darbą, muzikinis gyvenimas Griškabūdžio 
apylinkėse tapo aukšto lygio. Griškabūdiečiai netgi tikėjo, jog klebono Juozo Vaičaičio, vargonininko 
Jono Puidoko ir zakristijono Antano Leveckio kultūrinė veikla turėtų būti nemirtinga. 

Mirė Jonas Puidokas 1981 metais. Palaidotas Griškabūdžio kapinėse. 


J.Puidokas J.Puidoko kapas Griškabūdžio kapinėse 


Vincas TAMALIUNAS 


Aktorius Vincas Tamaliūnas gimė 1894 metų 
lapkričio 12 d. Višakio Rūdoje. 1914 metais emigravo 
i Angliją, dirbo įvairiuose fabrikuose, anglies kasyklose, 
spaustuvėse. Dalyvavo lietuvių kultūrinėje veikloje, 
vaidino teatro mėgėjų spektakliuose. Nuo 1917 metų 
dirbo Saratovo ir Voronežo spaustuvėse Rusijoje. Grįžęs 
į Lietuvą, 1919-1923 metais mokėsi Antano Sutkaus 
vaidybos studijoje, vaidino “Vilkolakio" ir Tautos teatre. 
1926-1940 metais buvo Valstybės teatro režisieriaus 
padėjėju. 1940-1970 m. - Dramos teatro aktorius, trupės 
vedėjas. Sukūrė šiuos žymesnius vaidmenis: AFromo- 
Gužučio “Gedimino sapnas" - Bonifacas (1923), Vydūno 
“Žvaigždžių takai" - Vargalis (1923), N.Gogolio 
“Revizorius" - Dobčinskis (1933), F.Šilerio “Klasta ir 
meilė" - Kamerdineris (1949). 

Mirė Vincas Tamaliūnas 1973 m. lapkričio 15 d. 
Vilniuje. 


V.Tamaliūnas 


Čia buvo įsikūręs “Vilkolakio" teatras 

Petras ULINSKAS 


Ūkininkas Petras Ulinskas gimė 1394 metais Plėgų 
kaime, Lukšių valsčiuje. Mokėsi pas kaimo daraktorių 
Motiejų Tumosą. Paveldėjes iš savo tėvo Juozo Ulinsko 
tėviškę, ūkininkavo 68 ha ūkyje. 1925 m. į Lukšių pieno 
bendrovės verslą investavo 4000 litų. Lukšių valsčiaus 
žmonės Petrą Ulinską išrinko savo valsčiaus viršaičiu. 
Šias pareigas jis ėjo iki 1934 metų. Petras Ulinskas 
dalyvavo Lietuvos tautininkų sąjungos veikloje, rėmė 
šaulius. 1941 m. birželio 14 d. pavyzdingą Zanavykų 
ūkininką Petrą Ulinską, kartu su žmona Antanina, 
sūnumi Juozu, senu tėvu Juozu Ulinsku, seserimi Ona, 
bolševikai suėmė ir išvežė į Pilviškių geležinkelio stotį, 
kurioje Petrą Ulinską atskyrė nuo šeimos ir išgabeno į 
Rešiotų lagerį (Krasnojarsko kr.). Kiti šeimos nariai buvo 
ištremti į Jakutiją, kurioje 1944 metais žuvo Antanina 
Ulinskienė, 1942 m. palaidojusi savo šešurą ir mošą. 

Petras Ulinskas 1941 m. gruodžio 11 d. mirė badu 
Rešiotų lageryje. Šios bolševikų išmarintos šeimos 
atminimui, Lukšių kapinėse ant Ulinskų šeimos kapo 
stovi atminimo lenta. 


Ulinskų kapai Lukšių kapinėse 


P.Ulinskas su žmona Antanina ir sūnumi Juozu 


Juozas UŽUPIS 


Vyriausiasis Onos Vailokaitytės-Užupienės ir Petro Užupio sūnus Juozas Užupis gimė 1894 
metais Švediškių kaime, Lukšių valsčiuje. Baigęs vidurinę mokyklą, bet sirgdamas epilepsija liko 
kaime ir atsidėjo liaudies švietimo darbui, platino Seinuose leidžiamą katalikišką laikraštį Šaltinis", 
buvo vienu pirmųjų Zanavykuose katalikiškų organizacijų steigėjų ir propaguotojų. Lukšių 
apylinkėje įsteigė Ūkininkų sąjungos skyrių, pavasarininkų kuopelę, Švediškių kaime įsteigė 
ūkininkų banką, prisidėjo prie panašaus banko steigimo Lukšiuose. Juozo Užupio dėka Švediškių 
apylinkė garsėjo savo kultūringumu ir šviesumu. Bendradarbiavo spaudoje, pasirašinėdavo Juozo 
Zanavyko slapyvardžiu. 

Visuomenininkas Juozas Užupis mirė 1941 metais tremiant jį į Sibirą. 


Švediškių Užupiai 


Jonas RAUBA 


Karininkas Jonas Rauba gimė 1895 m. sausio 
20 d. Pusdešrių kaime, Slavikų valsčiuje. Mokėsi 
Vilkaviškio gimnazijoje ir Seinų kunigų seminarijoje. 
Pirmojo pasaulinio karo metais atsidūrė Voroneže. Čia 
baigė gimnaziją ir tarnavo įvairiose tremtinių įstaigose. 
Kilus Rusijos revoliucijai, grįžo į Lietuvą ir savanoriu 
įstojo į besikuriančią Lietuvos kariuomene. Baigė Karo 
mokyklą (pirmoji laida), o vėliau Aukštuosius artilerijos 
karininkų kursus. Dalyvavo Nepriklausomybės kovose 
prieš lenkus Seinų-Gibų rajone, prie Valkininkų ir 
Klepočių. Taikos metais vadovavo specialiai artilerijos 
grupei, kuri buvo dislokuota Prienuose. Kaip savanoris- 
kūrėjas gavo žemės netoli Anykščių. Buvo apdovanotas 
Vytauto Didžiojo ordinu. Antrojo pasaulinio karo 
metais pasitraukė į Vokietiją, o 1950 m. išvykęs į JAV, 
apsigyveno Grand Rapide. Aktyviai dalyvavo lietuvių 
visuomeninėje veikloje, rėmė spaudą. 

Mirė majoras Jonas Rauba 1979 m. sausio 3 d. 


J.Rauba su žmona Liuce Karosaite-Raubiene ir vaikaite Eglute 
Amerikoje 


Sešupės vingiai 

Jonas POVILAITIS 


Gydytojas Jonas Povilaitis gimė 1895 m. sausio 
21 d. Šunkarių kaime, Slavikų valsčiuje. Mediciną 
studijavo Maskvos universitete. Nuo 1918 metų dirbo 
felčeriu Šakiuose. 1921 metais baigęs Aukštųjų kursų 
medicinos skyrių, buvo paskirtas Slavikų ambulatorijos 
vedėju. Turėjo didžiulį autoritetą ir ne vieną zanavyką 
išplėšė iš mirties glėbio. Užjausdavo ir padėdavo 
žmonėms, nors ir skirtingi buvo jų politiniai ir religiniai 
įsitikinimai. 

Mirė gydytojas Jonas Povilaitis 1963 m. spalio 
22 d. Palaidotas Slavikų kapinėse. 


J.Povilaitis 


J.Povilaičio giminės kapai Slavikuose 

Vladas SIDZIKAUSKAS 


Karininkas Vladas Sidzikauskas gimė 1895 m. sausio 21 d. Šiaudinės kaime, Kidulių valsčiuje. 
1915 metais baigė Veiverių mokytojų seminariją. Dirbo liaudies mokytoju Vilniuje. Į Rusijos 
gilumą karo metais nesitraukė, bet grįžo į tėviškę ir gyveno Šiaudinėje. 1919 metų sausį stojo į 
besikuriančią Lietuvos kariuomenę. Baigęs Karo mokyklą (pirmoji laida), buvo nukreiptas į 
frontą. Dalyvavo kautynėse prieš bolševikus, bermontininkus ir lenkus. 1921 metais buvo pasiųstas 
į Aukštuosius karininkų kursus. 1923 m. V.Sidzikauskui suteiktas vyresniojo leitenanto laipsnis, o 
1925 m. - kapitono. 1929 metais V.Sidzikauskas - jau Vytauto Didžiojo aukštųjų karininkų kursų 
(antroji laida) diplomantas ir jam suteiktas majoro laipsnis. Lietuvos kariuomenėje Vladas 
Sidzikauskas ėjo įvairias pareigas, bet daugiausia dirbo švietimo ir puskarininkių rengimo srityse. 
Buvo apdovanotas Vytauto Didžiojo V laipsnio ir DLK Gedimino III laipsnio ordinais. 1932 
metais jam buvo suteiktas pulkininko leitenanto karinis laipsnis. 1939 m. balandžio mėnesį buvo 
paskirtas 4-ojo artilerijos pulko, kuris buvo dislokuotas Šiauliuose, vadu. 1941 m. birželio 10 d. 
išvežtas į “kursus" Rusijoje. Buvo kalinamas Dudinkos lageryje (Krasnojarsko kr). Grįžęs į Lietuvą, 
gyveno Kiduliuose. 

Pulkininkas leitenantas Vladas Sidzikauskas mirė 1974 m. sausio 26 d. Palaidotas Kiduliuose. 


Prie tėvo kapo Kidulių kapinėse nusilenkė iš užjūrio 
V.Sidzikauskas atvykęs sūnus.. 


Antanas KUDIRKA 


Teisininkas Antanas Kudirka gimė 1895 m. vasario 
9 d. Murinų kaime, Sintautų valsčiuje. Šeimoje buvo 
vyriausiasis sūnus. Jo brolis Justinas tapo mokytoju, o 
jaunylis Kazimieras - kunigu. Antanas Kudirka buvo 
baigęs teisės mokslus ir 1921-1940 metais dirbo Šakių 
apskrities teisėju. Bolševikams okupavus Lietuvą, iš 
teisėjo pareigų buvo atleistas. 1944 metais, artėjant 
frontui prie Lietuvos, pasitraukė į Vakarus. 

Mirė Antanas Kudirka 1960 m. rugsėjo 5 d. 
Waterburyje. 


Šakiai švenčia Lietuvos Nepriklausomybės 10-metį (1928 m.) 

Gelgaudiškio Šv.Kryžiaus Išaukštinimo bažnyčios grindų fragmentas 

Justinas STRIMAITIS 


Poetas, kanklininkas Justinas Strimaitis gimė 1895 
m. vasario 22 d. Rygiškių kaime, Griškabūdžio valsčiuje. 
Mokėsi Veiverių mokytojų seminarijoje, o nuo 1915 metų 
mokytojavo įvairiose mokyklose ir aktyviai dalyvavo 
visuomeninėje veikloje, bendradarbiavo spaudoje. Nuo 
1920 m. - "Pavasario" faktiškasis redaktorius, vėliau dirbo 
"Lietuvos" redakcijoje. Buvo aktyviu Lietuvos katalikų 
mokytojų sąjungos nariu. 1932-aisiais metais jis pradėjo 
vadovauti Lietuvos kanklininkų draugijos kanklių muzikos 
kursams. Įvedė naują (savo išrastą) pirštinį-naginį 
kankliavimo būdą. Populiarino kankles kaip tautinį 
muzikos instrumentą - kalbėjo per radiją, rašė į spaudą. 
Savo lėšomis pradžios mokykloms išleido rinkinį “25 
linksmos dainelės ir liaudiškas kankliavimas" (1936), o 
1932 m. spaudai parengė P.Puskunigio parašytą “Kanklių 
muzikos vadovėlį". 1919 metais R.Žibunto slapyvardžiu 
išleido eilėraščių rinkinį “Vargelių žiedai". 

Mirė Justinas Strimaitis 1960 m. vasario 15 d. Kaune. 
Palaidotas Petrašiūnų kapinėse. 


J.Strimaitis 


J.Strimaičio kapas Kauno Petrašiūnų kapinėse 


Justino Strimaičio kanklininkės 

Juozas VENYS 


Nepriklausomybės kovų savanoris Juozas Venys gimė 
1895 metų liepos 14 d. Tarpučių kaime, Sintautų valsčiuje. 
1919 m. kovo 11 d. savanoriu pradėjo tarnauti Lietuvos 
kariuomenėje, 1-ajame husarų pulke, kuriame ir baigė savo 
karinę tarnybą. 1919 metais kautynėse prieš bolševikus prie 
Novosiolkos vienas lietuvių eskadronas nakties metu iš 
užnugario išblaškė priešus. Rytą eskadrono vadas Šileris 
pasiuntė į žvalgybą Venį ir Krakauską. Jiems atvykus į 
kaimą, iš krūmų prapliupo šūviai. Žvalgai sugulė į gilų griovį 
ir pradėjo atakuoti priešą. Kai šūviai nutilo, žvalgai rado 
du sunkiai sužeistus priešo kareivius ir sugadintą kulkosvaidį. 
Eil. J.Venys (jis buvo šaltkalvis) sutaisė kulkosvaidį. Išėję iš 
kaimo, pamatė didelį priešo kareivių būrį. Pasirinkę 
patogesnę vietą, pradėjo taikliai kulkosvaidžio šūviais retinti 
priešo eiles. Už šį žygį eilinis Juozas Venys buvo apdovanotas 
Vyčio Kryžiaus III laipsnio ordinu. 1920 metų gegužės 2 d. 
Juozas Venys išėjo į atsargą ir ūkininkavo Ritinių kaime 


x 


(Sakių vls). 


J.Venys 


Lietuvos kariuomenės kulkosvaidininkai fronte 1919 metais 

Marija MAŠIOTAITĖ-URBŠIENĖ 


Kultūros istorikė Marija Mašiotaitė-Urbšienė, Prano Mašioto dukra, gimė 1895 m. birželio 
23 d. Rygoje. 1915 metais baigė Rygos gimnaziją, studijavo Maskvoje ir Kaune. 1920 m. tarnavo 
Finansų ministerijoje, vėliau Lietuvos atstovybėje Berlyne. Ištekėjusi už J.Urbšio, atsidėjo specialioms 
lituanistikos bibliografijoms sudaryti ir XIX-XX a. Lietuvos kultūros istorijai. Rašė straipsnius 
bibliografinėmis bei knygų apipavidalinimo temomis “Bibliografijos žiniose", "Naujoje Romuvoje“, 
“Vaire", “Židinyje", “Karo archyve", “Karde" ir kt. Paskelbė bibliografinę rodyklę “Lituanica", 
parengė Klaipėdos ir Vilniaus kraštų, P.Mašioto bibliografijas, buvo viena iš XXVII knygų mėgėjų 
draugijos organizatorių, parašė atsiminimų. 1940 m. liepos 17 d. Kačerginėje su savo vyru, 
buvusiu Lietuvos Respublikos užsienio reikalų ministru Juozu Urbšiu, buvo suimta ir okupantų 
ištremta iš Lietuvos, vėliau kalinta. 

Marija Mašiotaitė-Urbšienė mirė 1959 m. kovo 2 d. Kaune. Palaidota Petrašiūnų kapinėse. 


M.Mašiotaitės-Urbšienės kapas Kauno Petrašiūnų 
M.Mašiotaitė-Urbšienė kapinėse 


Jadvyga OŠKINAITĖ-SUTKUVIENĖ 


Aktorė Jadvyga Oškinaitė-Sutkuvienė gimė 1895 m. rugpjūčio 10 d. Naumiestyje. Būdama 
dvylikos metų jau dalyvavo “Gabijos" draugijos lietuviškuose vaidinimuose Naumiestyje. Pirmojo 
pasaulinio karo metais Voroneže lankė “Saulės" mokytojų kursus ir dalyvavo lietuvių vaidintojų 
kuopelėje. 1919-1923 metais mokėsi Antano Sutkaus vaidybos mokykloje. 1919-1925 metais - 
Tautos teatro ir “Vilkolakio", 1926-1952 m. (su pertrauka) - Kauno dramos teatro aktorė. Sukūrė 
šiuos vaidmenis: Voverė, Vilkė (Vinco Krėvės “Šarūnas", 1924. 1929), Mirga (Kazio Puidos "Mirga", 
1919), Dykė, Močiutė (Vydūno “Žvaigždžių takai", 1923; “Vaidilutė", 1924), Magdžiukė, Gražioji 
Elena (Vytauto Bičiūno “Varnalėšos", 1924: “Iliada", 1925), Liucija, Ona (Petro Vaičiūno “Patriotai", 
1926; “Liepsnojančios širdys", 1929), Helena (K.Čepeko “RUR", 1927), Motina (F Šilerio “Vilius 
Telis", 1935), Tatjana, Liza (M.Gorkio “Miesčionys", 1940; “Saulės vaikai", 1947). Jadvyga Oškinaitė- 
Sutkuvienė buvo plataus diapazono aktorė, sugebėjusi meistriškai perteikti ir komiškus, ir tragiškus 
charakterius. Išėjusi rež. Antano Sutkaus mokyklą, savo vaidmenis rengė pedantiškai siekdama 
psichologinės teisybės, vidinio išgyvenimo, naujų spalvų ir smulkių niuansų. Ypač pasižymėjo 
labai geru lietuvių kalbos mokėjimu ir tartimi. Be teatrinio darbo, ji buvo aktyvi visuomenės 
veikėja, dalyvavo moterų kultūrinėje veikloje, labdaros organizacijose. 

Mirė aktorė Jadvyga Oškinaitė-Sutkuvienė 1964 m. vasario 8 d. Kaune. Palaidota Petrašiūnų 
kapinėse. 


Aktorė J.Oškinaitė vaidmenyje J.Oškinaitė-Sutkuvienė 


Kun. Simonas BARČAITIS 


Kunigas Simonas Barčaitis gimė 1895 m. spalio 
6 dieną Juodupėnų kaime, Kidulių valsčiuje. Mokėsi 
Jurbarko progimnazijoje, Marijampolės gimnazijoje, 
baigė Seinų kunigų seminariją. Kunigo įšventinimus 
gavo 1923 metų liepos 15 d. Vikaro pareigas ėjo 
Vilkaviškio, Pakuonio ir Griškabūdžio parapijose. Nuo 
1934 metų klebonavo Sudarge. 1940 metais kun. 
S.Barčaitis bolševikų buvo suimtas ir išlaikytas kalėjime 
iki rusų-vokiečių karo pradžios. 1944 m. pasitraukė į 
Vokietiją, pastoracinį darbą atliko Bavarijoje. 1950 
metais išvyko į Kolumbiją, vėliau persikėlė į Jungtines 
Amerikos Valstijas, bet po kurio laiko vėl grįžo 
Kolumbijon. Į lietuvių kalbą išvertė T.Burgerio veikalėlį 
“Trys veidrodėliai". 

Mirė kun. Simonas Barčaitis 1978 m. vasario 3 
d. Medeline (Kolumbija). 


Kun. S.Barčaitis 


Nemuno slėnis ties Norkūnais 


Kun. Antanas RAKAUSKAS 


Gydytojas, kunigas Antanas Rakauskas gimė 1895 
m. lapkričio 17 d. Liepalotų kaime, Būblelių valsčiuje. Mokytis 
pradėjo pas kaimo daraktorių, o 1910 m. baigė Naumiesčio 
dviklasę mokyklą. 1913 metais išvyko į JAV. 1916-1921 m. 
lankė Valparaiso aukštesniąją mokyklą. 1918 metais lankė 
šv. Tomo karo akademiją. 1924-1929 metais Čikagos 
Northwesterno universitete studijavo mediciną. Čia 1929 
m. jam buvo suteikti medicinos bakalauro, o 1930 m. - 
medicinos daktaro laipsniai. Vertėsi medicinos praktika 
Čikagoje ir aktyviai dalyvavo lietuvių visuomeninėje ir 
kultūrinėje veikloje. Spaudoje pradėjo bendradarbiauti nuo 
1914 metų. 1946-1948 m. - “Lietuvių žinių“ redaktorius. 
1922 m. vedė soliste Eleną Narinkaitę. 1938 m. jai mirus, 
nusprendė tapti kunigu. Kunigu įšventintas 1946 m. birželio 
16 d. Nuo 1961 metų buvo Dowson Švč. Jėzaus Širdies 
parapijos klebonu. 

Kunigas ir gydytojas Antanas Rakauskas mirė 1966 
m. liepos 12 d. Calumete (JAV). 


Kun. A.Rakauskas 


Nemunas Paežerėliuose 


Petras OLEKA 


Solistas, režisierius Petras Oleka gimė 1895 m. spalio 28 d. Maskvoje. Vasaromis 
parvažiuodavo į Lietuvą. Maskvoje baigė gimnaziją. Porą metų Maskvos universitete studijavo 
mediciną. Metęs studijas, pradėjo mokytis muzikos ir dainavimo. Į Lietuvą grįžo 1918 metais. 
Savanoriu stojo į Lietuvos kariuomenę. Baigęs Karo mokyklą (2-oji laida), kurį laiką dirbo Karo 
mokykloje. 1920 metais įstojo į Meno kūrėjų draugijos muzikos sekciją, dalyvavo operos teatro 
solistų organizuotoje veikloje. 1920 m. gruodžio 31 d. pirmajame G.Verdi “Traviatos" spektaklyje 
atliko Daktaro vaidmenį. 1922-1923 m., su tenoru J.Byra ir smuikininku M.Leškevičiumi, surengė 
koncertų JAV lietuvių kolonijose. 1925-1926 metais Italijoje studijavo dainavimą, pradėjo rengtis 
operos režisūrai. P.Oleka sukūrė įsimenamų vaidmenų. Jo režisūrinis debiutas įvyko 1927 m. 
kovo 6 d. F.Helevi spektaklyje “Žydė". Lietuvoje pastatė apie dvidešimt operų. Tapęs režisieriumi, 
buvo pakviestas į Kauno konservatoriją Operos klasės vedėju. Petras Oleka buvo pirmasis 
Valstybinio operos teatro režisierius lietuvis. Statydamas lietuvių autorių veikalus, jis bandė 
ieškoti savų lietuviškų formų, gilinosi į tautiečių būdą, papročius. P.Oleka buvo lietuvių tautinio 
operos teatro pirmūnas - solistas, režisierius ir jaunųjų dainininkų mokytojas konservatorijoje. 

Mirė Petras Oleka 1975 m. balandžio 17 d. Vilniuje. Palaidotas netoli Barzdų esančiose 
Gražiškių kapinaitėse. 


Rež. P.Oleka žvelgia į mus iš antkapinio paminklo 
Gražiškių kaimo kapinaičių koplyčia Gražiškių kapinaitėse. Bareljefas nuplėštas 


231 


Antanas BAZILIAUSKAS 


Būrininkas Antanas Baziliauskas gimė apie 1895 metus Antkalniškių kaime, Plokščių valsčiuje. 
Dalyvavo Pirmajame pasauliniame kare. Grįžęs į Lietuvą, 1919 m. sausio 21 d. savanoriu įstojo 
į besikuriančią Lietuvos kariuomenę. Pradžioje tarnavo 2-ajame pėstininkų pulke, bet netrukus 
buvo perkeltas į 6-ąji pėstininkų pulką, kuriame, kaip prityręs ir sumanus karys, ėjo trečios 
kuopos 1-ojo būrio būrininko pareigas. Tarnaudamas Antanas Baziliauskas atliko nemažai narsių 
žygdarbių, už kuriuos jis buvo apdovanotas Vyčio Kryžiaus II ir III laipsnių ordinais. 

1919 m. rugpjūčio 22 d., lietuviams kovojant prieš bolševikus, gausios priešų jėgos puolė 
mūsų dešinįjį sparną. Teko trauktis. Besitraukiant priešo kulka sužeidė vieną kareivį. Tai pamatęs, 
būrininkas Antanas Baziliauskas, nepaisydamas stiprios priešo ugnies, puolė gelbėti sužeistąji ir 
nunešė jį į sanitarinį punktą. Tą pačią dieną bolševikai, būdami gerose pozicijose, neleido lietuviams 
žygiuoti pirmyn. Tai matydamas būrininkas Antanas Baziliauskas su savo būriu puolė priešo 
apkasus. Kaip visada jis buvo pirmasis. Bet vos spėjo iššokti iš apkaso, sprogo priešų paleista 
granata ir sunkiai sužeidė būrininką. Tačiau ir sužeistas A.Baziliauskas nenustojo vadovauti 
mūšiui. Kažkas būrininką norėjo nešti į sanitarų punktą, bet jis nesutiko. Antanas Baziliauskas 
mirė šio mūšio lauke. Turėjo būti palaidotas kažkur prie Stelmužės, o gal ir prie garsiojo Stelmužės 
ąžuolo, bet šias kapinaites antrosios okupacijos metais bolševikai sunaikino. 


A.Baziliauskas Karių kapai Nepriklausomybės metais Kaune 

Lietuvos Nepriklausomybės karių kapai (vėliau sunaikinti) prie Stelmužės ąžuolo (1961 m.) 

Petronėlė BALTRUŠAITYTĖ-LIŪDŽIUVIENĖ 

Rašytojo Prano Mašioto vyriausiosios sesers 
Petronėlės Mašiotaitės-Baltrušaitienės dukra 
Petronėlė Baltrušaitytė-Liūdžiuvienė gimė 1895 
metais Vaitiškių kaime, Būblelių valsčiuje. Augo 
savo dėdės Prano Mašioto šeimoje, kurioje ją 
vadindavo “Mažąja Pipa". 1913 metais baigė Rygos 
gimnaziją. 1913-1915 metais gyveno pas savo brolį 
Joną Baltrušaitį Marijampolėje. Brolis vadovavo 
“Žagrės" kooperatyvui, atrodo, kad dirbo tame 
kooperatyve ir ji. 1915 metais. pasitraukė į Vilnių, 
pradėjo dirbti medicinos seserimi ir išvyko į frontą. 
Susirgusi ar sužeista, gydėsi Jaltoje. 1918 m. grįžusi 
į Lietuvą, ištekėjo už teisininko, taip pat zanavyko, 
Juozo Liūdžiaus (1891-1960). Po Antrojo pasaulinio 
karo pasitraukė į Vokietiją, vėliau gyveno JAV. 
Jaunystėje, pasirašinėdama Ašaros, Vergės ir kt. 
slapyvardžiais, eilėraščius bei vaizdelius skelbė 
"Aušrinėje". Parašė “Atsiminimus apie Juozą 
Liūdžių“ (1961). 

Poetė bei prozininkė Petronėlė Baltrušaitytė- 
Liūdžiuvienė mirė 1967 m. sausio 5 d. Klyvlende 
(JAV). 


P.Baltrušaitytė-Liūdžiuvienė 


Pipa (Petronėlė Baltrušaitytė) iš M.Mašiotaitės-Urbšienės 
atsiminimų knygos “Prie žibalinės lempos" 


Pranas STANKUNAS 


Dainininkas Pranas Stankūnas gimė 1895 metais Būdviečių kaime, Lukšių valsčiuje. Jaunas 
išvyko į Jungtines Amerikos Valstijas. Dirbo siuvykloje. 1917 metais pas Miką Petrauską pradėjo 
mokytis muzikos ir dainavimo meno, vėliau lankė studijas Niujorke ir Brukline. 1928-1932 metais 
su Reigo teatro grupe dainavo JAV rytinėse valstijose. 1937 m. lankėsi Lietuvoje ir tris mėnesius 
kas antrą savaitę dainavo per Kauno radiją. Dainavo Niujorke Grand Oper, vaidino “Traviatoje", 
G.Donizeti operoje “Lucia di Lammermoor". Rengė rečitalius Niujorke ir kituose miestuose. 
Dažnai lankydavosi lietuvių kolonijose - koncertuodamas, vaidindamas operetėse ir per radiją. 
Įdainavo plokštelių. 

Mirė Pranas Stankūnas 1965 m. liepos 15 d. Niujorke (JAV). 


Būdviečių vėjo malūnas (1997 m.) 


Jurgis POČENGA 


Grandinis Jurgis Počenga gimė apie 1895 metus 
Pilypų kaime, Jankų valsčiuje. 1919 m. sausio 8 d. savanoriu 
įstojo į Vilkaviškio komendantūrą, iš kurios netrukus buvo 
perkeltas į 2-ąji pėstininkų pulką. Tarnaudamas šiame 
pulke, Jurgis Počenga dalyvavo kautynėse prieš Lietuvos 
nepriklausomybės priešus. 1919 m. gegužės 15 d. dalyvavo 
kautynėse prieš bolševikus ties Ramygala. Už pasižymėjimą 
šiose kautynėse jam buvo patikėta vadovauti skyriui. 
Pasižymėjo ir 1919 m. rugpjūčio 4-osios kautynėse. Grand. 
Jurgis Počenga buvo apdovanotas Vyčio Kryžiaus ordinu. 
Lapkričio mėnesį J.Počenga kovėsi prieš bermontininkus 
ir su savo skyriumi dalyvavo įveikiant priešo šarvuotį. 
1920 metais kovojant prieš lenkus ties Giedraičiais, 
grandinis J.Počenga vėl parodė pavyzdį savo skyriaus 
kariams ir pirmasis puolė priešą. Į atsargą J.Počenga buvo 
išleistas 1921 m. balandžio 14 d. Apsigyveno Judrių kaime, 
Kidulių valsčiuje, iš valstybės gautame 9 ha ūkelyje. 


J.Počenga 


Kautynės prie Radviliškio 

Jonas SULŽICKAS 


Ūkininkas Jonas Sulžickas gimė 1895 metais 
Stugučių kaime, Barzdų valsčiuje. Ūkininkavo 45 ha 
ūkyje. Turėjo plytinę. Iš joje pagamintų plytų buvo 
pastatyta Barzdų bažnyčia. Barzdų valsčiuje įgijęs didelį 
autoritetą, net dešimt metų buvo renkamas Barzdų 
valsčiaus viršaičiu. 1941 m. birželio 14 d., kartu su visa 
šeima, buvo ištremtas į tolimąjį Sibirą. Kalėjo Rešiotų 
konclageryje (Kansko r., Krasnojarsko kr.). Kai kuriomis 
žiniomis, 1943 m. Ypatingojo pasitarimo “už aktyvią 
veiklą prieš darbininkų klasę ir revoliucinį judėjimą“ 
buvo nuteistas dešimčiai metų lagerio. 

Jonas Sulžickas 1944 m. lageryje mirė badu. Po 
metų tremtyje žuvo ir jo žmona Petronėlė Sulžickienė. 


J.Sulžickas 


Lietuvos Nepriklausomybės 10-mečio kryžiaus atidengimo 
iškilmės Barzduose (1930 m.) 


Lietuvos Nepriklausomybės (1918-1928) 10-mečio paminklas Lekėčiuose 

ALEKNAVIČIUS Vincas 
ALMONAITIS Pijus 


TURINYS 


208 
156 


AMBRAZIEJŪTĖ-STEPONAITIENĖ Agnietė 152 


ANTANAITIS Saliamonas 
ARDICKAS Aleksandras 

ARDICKAS Juozas 
ATLASEVIČIŪTĖ Agota 
AUGUSTAITIS Konstantinas Justinas 


BACEVIČIUS Martynas 
BAGDANAVIČIUS Vladas 
BAJERČIUS Pranas 
BALTRUŠAITIS Andrius 
BALTRUŠAITIS Antanas 
BALTRUŠAITIS Jurgis 
BALTRUŠAITIS Pranas 

211 
136 

BALTŪSIS Motiejus 

BANAITIS Justinas Saliamonas 
BARČAITIS Simonas 
BARTKUS Feliksas 
BAZILIAUSKAS Antanas 
BINDOKAITĖ Cecilija 
BIRBILAS Jurgis 

BLAŽYS Jonas 

BLAŽYS Kazimieras 
BRAZAITIS Povilas 
BUKŠNAITIS Pijus 
BŪČIŪTĖ-BAGDANAVIČIENĖ Petronėlė 


CIVINSKAS Antanas 


DAILIDĖ Antanas 

DAILIDĖ Bronius Edmundas 
DAILIDĖ Pranas 
DANILIAUSKAS Antanas 
DANILIAUSKAS Jonas 
DANILIAUSKAS Vincas 
DEMIKIS Motiejus 
DĖDINAITĖ-VASIUKEVIČIENĖ Antanina 
DOVYDAITIS Antanas 
DOVYDAITIS Pranas 
DUMČIUS Steponas 
DUMČIUS Vaclovas 
DUMČIUS Vincentas 
DVARANAUSKAITĖ Judita 


GEGUŽIS Jurgis 
GERDŽIŪNAITĖ-PREIKŠIENĖ Marcelė 
GERDŽIŪNAS Juozas 
GYLYS Jonas 

GYVIS Juozas 

GRIGAITIS Aleksandras 
GRIGAITIS Pijus 
GRYBAS Vincas 
GRYBINAS Antanas 
GRYBINAS Antanas (kun.) 
GUDAITIS Vincas 
GUSTAINIS Jonas 
GVILDYS Juozas 
GVILDYS Vincas 


JABLONSKIS Konstantinas 
JABLONSKYTĖ-LANDSBERGIENĖ Ona 
JAKAITIS Jonas Jeronimas 
JAKUBAUSKAS Viktoras 

JONIKAITIS Jonas 

JONIKAITIS Juozas 

JUODIŠIUS Jonas 

JUODIŠIUS Vladas 

JUŠKA Bronius 

JUŠKAITIS Pranciškus 


KAMAITIS Jonas Juozas 
KAMAITIS Justinas 
KARALIUS Antanas 
KASAKAITIS Jonas 
KASPARAITĖ-VILKIENĖ Ona 
KAUNAS Antanas 
KAUNAS Pranas 
KYBARTAS Juozas 
KLIMAITIS Pranas 
KRIŠTOLAITIS Jonas 
KUDIRKA Aleksandras 
KUDIRKA Antanas 
KUDIRKA Juozas 
KUDIRKA Vincas Jonas 
KURAITIS Pranas 


LEKEŠIUS Pijus 
LEVICKAS Vincas 
LIORMANAS Raimundas 
LIUDVINAITIS Jonas 

LIŪDŽIUS Juozas 


MAČIULAITIS Jonas 
MALVICAS Povilas 

MARTIŠIUS Feliksas 
MAŠIOTAITĖ-URBŠIENĖ Marija 
MIKELKEVIČIUS Mikas 
MIKELKEVIČIUS Stasys 
MISEVIČIUS Justas 


NAUDŽIUS Petras 
NAUJOKAS Antanas 
NEVERAUSKAS Augustinas 
NORKAITIS Jonas 


OLEKA Kazimieras 

OLEKA Petras 

OLEKA-ŽILINSKAS Andrius 
OŠKINAITĖ-SUTKUVIENĖ Jadvyga 
OŠKINIS Vincas 


PAKALKA Jonas 
PALUBINSKAS Antanas 
PALUKAITIS Jonas Juozas 
PEČIULIONIS Motiejus 
PEČKAITIS Jeronimas 
PETRAITIS Antanas 
PETRIKA Jonas 
PIKČILINGIS Jonas 
PLAUŠINAITIS Vincas 
POČENGA Jurgis 
POVILAITIS Andrius 
POVILAITIS Jonas 
PRANAITYTĖ Julė 
PRANCKEVIČIUS Pranas 
PRAPUOLENIS Antanas 
PUIDA Kazys 

PUIDA Stasys 
PUIDOKAITĖ-LIŪDŽIUVIENĖ Ona 
PUIDOKAS Jonas 
PUIKŪNAS Jonas 
PUSKUNIGIS Pranas 


RAČIUKAITIS Juozas 
RAČIŪNAS Pranas 
RAKAUSKAS Antanas 
RAUBA Jonas 
RAUBA Juozas 
RAUBA Stanislovas 
RĖKLAITIS Kazimieras 

SADAUSKAS Justinas 
SIDARAVIČIUS Juozas 
SIDERAVIČIUS Juozas 
SIDZIKAUSKAS Vaclovas 
SIDZIKAUSKAS Vladas 
SKELTYS Antanas 
SKIRGAILA Zigmas 
STANAITIS Juozas 
STANKEVIČIUS Bonifacas 
STANKŪNAS Pranas 
STARKUS Ignas 
STAUGAITIS Antanas 
STAUGAITIS Jonas 
STEPONAITIS Edmundas 
STEPONAITIS Vytautas 
STIKLIUS Kostas 
STIKLIUS Pranas 
STRIMAITIS Jonas 
STRIMAITIS Justinas 
STULGAITIS Juozas 
STRIUPAVIČIUS Jonas 
SULŽICKAS Jonas 
SUTKUS Antanas 
SUTKUS Jonas 

SUTKUS Jonas (gen.) 
SUTKUS Simonas 


ŠILEIKA Jonas 
ŠILINGAS Stasys 
ŠTRIMAS Pranas 
ŠVEDAS Jonas 
ŠVELNYS Vincas 
ŠVENTORAITIS Antanas 


TAMALIŪNAS Vincas 
TAMAŠAUSKAS Petras 
TAMOŠAITIS Juozas 
TAMULAITIS Bernardas 
TARNAUSKAS Antanas 


ULINSKAS Petras 
UOGINTAITĖ Kunigunda 
UOGINTAITĖ Petronėlė 
UOGINTAS Antanas 
UOGINTAS Pranas 
UŽUPIS Antanas 
UŽUPIS Juozas (kar:) 
UŽUPIS Juozas 


VAIČAITIS Jonas 
VAIČAITIS Juozas 


131 
126 
122 
186 
221 
75 
57 
172 
13 
235 
123 
10 
187 
162 
184 
41 
166 
155 
224 
46 
83 
237 
160 
78 
188 
120 


66 
85 
88 
204 
95 
185 


216 
191 
149 
194 
164 


217 
199 

89 

21 
142 
180 
138 
218 


23 
49 


VAIČAITIS Pranas 7 


VAITIEKAITIS Augustinas 137 
VALAITIS Antanas 135 
VALAITIS Jeronimas 107 
VALAITIS Jonas 12 
VAILOKAITIS Antanas 9 
VAILOKAITIS Jonas . 100 

